
	KONTRATU MOTA: OBRAK
PROZEDURA: IREKI SINPLIFIKATUA
LIZITAZIO ELEKTRONIKOA 


Izapidetzea                      presakoa arrunta    
Izapidetze aurreratua     FORMCHECKBOX 
 
	Espediente-zk.:  
FA 405/2019


ADMINISTRAZIO KLAUSULA BEREZIEN AGIRIA
EZAUGARRIEN KOADROA
	1.- BOTERE ESLEITZAILEA

	Administrazio kontratatzailea
	Gipuzkoako Foru Aldundia

	Kontratazio organoa
	Diputatuen Kontseilua

	Departamentua / Zerbitzu kudeatzailea
	Gizarte Politikako Departamentua

	Departamentu/zerbitzuaren zuzendaritza
Kudeatzailea
	Zarategi pasealekua 99. 20015 Donostia

	Helbide elektronikoa
	aaduriz@gipuzkoa.eus 

	Unitate izapidegilea
	Idazkaritza Teknikoa

	Kontabilitate publikoaren arloko administrazio organo eskuduna
	Ogasun eta Finantza Saileko Finantza eta Aurrekontuen Zuzendaritza Nagusiko Kontabilitate Zerbitzua


	2.- KONTRATATZAILEAREN PROFILA
	https://egoitza.gipuzkoa.eus/es/perfil-contratante-nuevo 


	3.- KONTRATUAREN XEDA

	Eibarko Egogain Egoitza Zentroko hirugarren solairuko ekialdeko hegalean bulegoak prestatzeko obrak.

	3.1.- CPV 
45200000-9 
Eraikinak eta ingeniaritza zibileko obrak eraikitzeko lan orokorrak.


	Loteka lizitatzeko aukera     BAI    EZ 


	4.- PROIEKTUAREN EGILEA

	Enrique Erro García. Arkitekto teknikoa (Erro Amaro Técnicos en Arquitectura e Ingeniería, S.L.P.)


	5.- LIZITAZIOAREN OINARRIZKO AURREKONTUA

	Lizitazioaren oinarrizko aurrekontua (% 21eko BEZ barne)
	· Moldatze lanak: 123.304,32 € + 25.893,91 € (% 21eko BEZ), guztira: 149.198,23 €.


	Lizitazioaren oinarrizko aurrekontuaren banantzea
	Zuzeneko eta zeharkako kostuak eta horiek ondorioztatzeko kalkulatutako bestelako gastu posibleak obren proiektuan adierazitakoak dira


	6.- KONTRATUAREN GUTXI GORABEHERAKO BALIOA (BEZ KANPO)

	123.304,32 € 

	Kontratuaren gutxi gorabeherako balioa, SPKLaren 101. artikuluaren arabera kalkulatu dena eta obren aurrekontuan adierazitako elementuek osatua, kontuan hartu da kontratu honi aplikagarria zaion esleipen prozedura eta kontratuari emango zaion publizitatea hautatzeko.


	7.- FINANTZAKETA
	Ehunekoa

	Gipuzkoako Foru Aldundia
	% 100


	8.- URTEKO KUOTAK

	EKITALDIA
	AURREKONTU PARTIDA
	ZENBATEKOA

	2019
	1.0820.210.663.00.01.2019
	149.198,23 €


	9.- EGIKARITZAPEN EPEA

	Epea guztira: bi (2) hilabete 
Epe partzialak: BAI  FORMCHECKBOX 
   EZ  FORMCHECKBOX 

Harrera partzialak BAI    EZ 



	10.- ORDAINKETA MODUA

	Kontratuaren prezioa banku transferentzia bidez ordainduko da dagozkion obra ziurtagiriak aurkeztu ondoren eta burututako zerbitzuek Zuzendaritza Teknikoaren onarpena jaso ondoren. Ziurtagiriak hilean behin aurkeztuko dira.

	Kontuko abonuak prestaketa lanetarako: Ez da halakorik.



	11.- ALDAEREN ONARGARRITASUNA 

	BAI      
EZ    


	12.- PREZIOEN BERRIKUSKETA 

	BAI      Berrikusketarako formula: 
EZ     


	13.- BAIMEN / GAIKUNTZA ENPRESARIALAK EDO PROFESIONALAK, KAUDIMEN EKONOMIKOA ETA FINANTZA KAUDIMENA ETA KAUDIMEN TEKNIKO EDO PROFESIONALA 

	1) BAIMEN / GAIKUNTZA ENPRESARIALAK EDO PROFESIONALAK 
Badagokio: BAI     Beharrezko dokumentazioa: 
     EZ    
2) KAUDIMEN EKONOMIKOA ETA FINANTZA KAUDIMENA
Kaudimen ekonomikoa eta finantza kaudimena egiaztatzeko parametroa hautagaiaren urteko negozio bolumena izango da. Azken hiru urteetako negozio bolumen handiena gutxienez ere 123.304,32 eurokoa izan beharko da. 
Hau egiaztatzeko Merkataritza Erregistroan edo dagokion erregistro ofizialean aurkeztutako urteko kontuak aurkeztu beharko dira. Urteko kontuak erregistro ofizialetan aurkezteko betebeharrik ez duten enpresaburuek, egiaztapen helburuetarako, behar bezala legeztatutako kontabilitate liburuak aurkezteko aukera izango dute.
3) KAUDIMEN TEKNIKO EDO PROFESIONALA
Lizitatzaileak egiaztatu beharko du kontratuaren antzeko zenbatekoa zuten bulegoetako igeltserotza eta estaldura obrak burutu izana azken bost urteetan. Obren zenbatekoa, datak eta hartzaileak adierazten dituzten “obrak ongi egin izanaren ziurtagiriak” aurkeztuta egiaztatuko da. 
4) SAILKAPENA
- Nahitaezkoa:   FORMCHECKBOX 
 BAI          FORMCHECKBOX 
   EZ 
Lizitazio honetarako EZ DA SAILKAPENIK ESKATZEN. Sailkapena aurkeztea erabakitzen duten lizitatzaileek edozein kasutan ere egiaztatu beharko dute kaudimen ekonomiko edo finantza mailako kaudimena, eta kaudimen tekniko edo profesionala, ezaugarrien koadro honetako hurrengo atalean adierazitako moduan.
TALDEA
AZPITALDEA
KATEGORIA
Aurkezpen epea 2020/01/01 dataren aurretik amaitzen duten eskaintzen kasuan, bi sailkapen sistemak izango dira onargarriak kategoria egiaztatzeko 
C
4 eta 6
A
1
773/2015 Errege Dekretuaren aurretiko tipologia
Tipologia berria. (773/2015 ED)
5) INGURUMEN KUDEAKETARAKO ETA KALITATE BERMERAKO ARAUAK BETETZEAREN EGIAZTAPENA 
BAI     Lizitatzaileak ziurtagiri hauek aurkeztu beharko ditu: 
EZ    


	14.- GIZA BALIABIDEAK EDO BALIABIDE MATERIALAK ATXIKITZEKO DERRIGORTASUN KONPROMISOA
BAI  FORMCHECKBOX 
   EZ  FORMCHECKBOX 

Baliabideen xehetasunak: eskaintzak barne izan beharko du lan hau burutzeko erabiliko den talde teknikoaren zerrenda xehatua, bertan adierazita taldekideen titulazioak eta esperientzia profesionala. Halaber, agiri honen xede diren lanen antzeko iraganeko proiektuak ere aipatu eta deskribatu beharko dira taldekide bakoitzaren kasuan.
Bere eginkizunak burutu ahal izateko, lizitatzaileak derrigorrez atxiki beharko dizkio kontratuaren egikaritzeari:
· Arkitekto teknikoa edo goi mailako arkitektoa den edo titulazio baliokidea duen teknikari bat, obren egikaritzean gaitasuna duena, goi mailako hezkuntzarako kualifikazioen Espainiako esparruaren arabera. Titulazioa dagokion unibertsitate agintaritzak egiaztatu beharko du eta teknikariak gutxienez ere bost urteko esperientzia profesionala izan beharko du lanpostu horretan. Edozein kasutan ere, betekizun hau behar bezala egiaztatu beharko da dagokion kontratua sinatu aurretik. Obran erabiliko duen denbora gutxienez ere lanaldi oso baten % 30 izango da. 
· Obra arduradun bat lanaldi osoarekin, hau da, % 100eko arduraldiarekin.
Kontratua egikaritzeko baldintza berezi hau beteko ez balitz edo gaizki beteko balitz, esleipen prezioaren % 4ko zehapena ezarriko da. Ikus agiri honetako 39. atala.



	15.- AZPIKONTRATAZIOA

	- Azpikontratatuko den kontratuaren zatia adieraztea derrigorrezkoa da, zati horren zenbatekoa eta azpikontratisten izena edo enpresa profila adierazita:
	BAI
	x
	EZ
	

	- Ordainketa zuzena azpikontratistari:
	BAI
	
	EZ
	x

	- Azpikontratatu ezin diren lan kritikoak:
	BAI
	
	EZ
	x


	16.- BERMEAK


	BEHIN BETIKOA
	BAI       zenbatekoa: Esleipen zenbatekoaren % 5
EZ      

	OSAGARRIA
	BAI      zenbatekoa: ______________ €
EZ     

	BERMEAREN EPEA
	Urtebete obraren harreratik zenbatzen hasita.


	17.- ESLEIPEN IRIZPIDEAK

	ESLEIPEN IRIZPIDEAK:
1) BALIO JUDIZIO BIDEZ BALIOETSI BEHARREKO IRIZPIDEAK: gehienez 25 puntu.
2) FORMULEN APLIKAZIO BIDEZ BALIOETSI BEHARREKO IRIZPIDEAK: gehienez 75 puntu.
1. BALIO JUDIZIO BIDEZ BALIOETSI BEHARREKO IRIZPIDEAK - LEHENENGO GUTUN-AZALA: PROPOSAMEN TEKNIKOA: 25 puntu gehienez.
Gehienez ere 10 DIN A4 orriko proposamena aurkeztu beharko da bi aldetatik (20 orrialde). Barra diagramarako tamaina handiagoko orriak erabili ahalko dira.
Proposamen teknikoan honako alderdiak balioetsiko dira:
a) Obraren antolamendua: 10 puntu gehienez.
Obraren etorkizuneko antolamendua eta plangintza kontuan hartuko dira eta, bereziki: beharrezkoak diren baliabide osagarrien eta babeserako baliabideen erabilera; material bilketen aurreikuspena; eraikinaren, sarbideen, okupatzaileen eta ingurunearen afektazioak; obraren zailtasun nagusien antzematea eta aurreikusitako lanen garapenean sortuko diren betebehar administratiboak.
b) Lanen plangintza: 15 puntu gehienez.
Obraren plangintza, epearen justifikazioa, ekipamenduen definizioa eta errendimenduen justifikazioa barne dituena.
Lizitatzaileak aurreikusitako lanen plangintza xehatua prestatu beharko du, egikarituko diren obren analisi espezifikoa barne hartuta, lan bakoitzarentzat erreserbatutako ekipamenduen neurriari, lan bakoitzari lotutako errendimenduei eta abarri dagokienez.
GARRANTZIZKO OHARRA:
Hautaketa prozesuan jarraitu ahal izateko, gutxienez ere 12,50 puntu lortu beharko dira proposamen teknikoaren balioespenean.
2. AUTOMATIKOKI EBALUATZEKO IRIZPIDEAK- BIGARREN GUTUN-AZALA: 75 puntu gehienez.
a) Proposamen ekonomikoa: 60 puntu gehienez.
Onartutako proposamenen eskaintza ekonomikoen puntuazioen kalkulua interpolazio lineal bidez burutuko da, jarraian adierazitako puntuek definitutako zuzenen arabera eta puntu hauek mugatutako zuzenaren segmentu barruan: 
Gehienezko baja (BMAX)
Irekieraren gehienezko puntuazioa (PMAXap)
Baja distantziakidea gehienezko bajaren eta batezbesteko bajaren artean (BMED+0,5x(BMAX-BMED))
PMAXap x (100-0,05 x BMED)/100
Batezbesteko baja (BMED)
P(BMED+0,5x(BMAX-BMED)) x (100-0,1 x BMED)/100
Batezbesteko bajaren % 50 (0,50x BMED)
PBMED x (100-BMED)/100
Baja = 0 (lizitazio mota)
Baliogabeko puntuazioa  
Formula hauek aplikatzeko helburuetarako, baja (B) gisa ulertuko da: lizitazioaren oinarrizko aurrekontuaren eta eskaintza ekonomikoaren arteko aldea zati lizitazioaren oinarrizko aurrekontua, ehuneko moduan adierazita.
P(BMED+0,5x(BMAX-BMED)) izango da gehienezko bajaren eta batezbesteko bajaren arteko baja distantziakidearen puntuazioa, eta PBMED izango da batezbesteko bajaren puntuazioa.
PMAXap izena ematen zaio irekierarekin lotutako gehienezko puntuazioari eta haren gehienezko balioa PMAX izango da. Balio hori kalkulatzeko BMED eta BMAX erabiliko dira, jarraian adierazitako moduan: 
Portzentajezko gehienezko baja ken portzentajezko batezbesteko baja % 5ekoa edo hortik beherakoa bada (BMAX-BMED ≤5):
PMAXap=PMAXx(BMAX-BMED)/5.
Portzentajezko gehienezko baja ken portzentajezko batezbesteko baja % 5etik gorakoa bada (BMAX-BMED>5):
PMAXap=PMAX.
Eskaintzaren alderdi ekonomikoen amaierako balioespena bi dezimaletara biribilduko da.
Printzipioz, neurrigabetzat edo ezohikotzat joko dira onartutako eskaintzen prezio guztiekin kalkulatutako batezbesteko aritmetikoarekin % 10 baino gehiagoko beheranzko aldea dutenak. Eskaintza hauen kasuan, aldez aurretik informazioa eskatuko zaie bertan barne diren enpresa lizitatzaile guztiei eta dagokion zerbitzu teknikoaren aholkularitza eskatuko da ere.
b)  Berme epearen luzapena: 15 puntu gehienez.
5 puntu emango dira bermea luzatzen den urte bakoitzeko, ezaugarri koadro honen 16. atalean ezarritako epearekiko eta gehienez ere 15 puntura iritsi arte. Ez dira balioetsiko urtebetetik beherako epeak. Urtebete eta hiru urte arteko epeak proportzionalki balioetsiko dira.
3. BERDINKETA HAUSTEKO IRIZPIDE ESPEZIFIKOAK: SPKLaren 147.2 artikuluan xedatutakoak.
4. AURKEZTUTAKO IDATZIZKO TESTUETAN BETE BEHARREKO IRIZPIDEAK (GRAFIKOAK, ARGAZKIAK, DIAGRAMAK ETA ABAR ALDE BATERA UTZITA) 
Irizpide hauen ildotik aurkeztutako idatzizko testu guztiak beherago adierazitako parametroak jarraituta prestatu beharko dira: 
· Paperaren tamaina: A4
· Gutxieneko marjinak:
Goian eta behean: goian 2,5 cm; behean 2 cm.
Ezker-eskuinetara: ezkerrean 2,5 cm; eskuinean 1,5 cm.
· Letra mota eta tamaina: Arial edo Times New Roman 11.
· Lerroartea: bakuna.


	18.- GIZARTE IZAERAKO EGIKARITZE BALDINTZA BEREZIAK

	Kontratu honek lan arloan, gizarte segurantzaren arloan eta laneko osasun eta segurtasunaren arloan indarrean dauden legeen, arauen eta hitzarmenen xedapenak bete beharko ditu eta, bereziki, momentu bakoitzean indarrean dagoen Gipuzkoako Aldizkari Ofizialean argitaratutako azken Gipuzkoako Eraikuntza eta Obra Publikoen Hitzarmen Kolektiboa errespetatu beharko du, betiere enpresak izan litzakeen eta hitzarmen hori hobetzen duten bestelako hitzarmenak edo akordioak kaltetu gabe.
Halaber, agirian adierazitako gizarte izaerako obligazioak ere bete beharko ditu kontratuak, azpikontratazioari, desgaitasuna duten pertsonen enpleguaren sustapenari eta emakume eta gizonen arteko berdintasunaren sustapenari dagokionez, hori guztia 4/2013 Foru Arauan, uztailaren 17koan, Foru Sektore Publikoko obra kontratuetan klausula sozialak txertatzekoan, xedatutakoaren arabera, betiere araua aplikagarria bazaio kontratuaren zenbatekoa kontuan hartuta.


	19.- BESTE EGIKARITZE BALDINTZA BEREZI BATZUK

	Egikaritza baldintza bereziak agiri honen 36.2 klausulan aurreikusitakoak dira eta Plegu hauetako 14 atalean.


	

	

	20.- KONTRATUAREN FUNTSEZKO BETEBEHARRAK

	BAI    FORMCHECKBOX 

EZ     FORMCHECKBOX 



	21- LAN PROGRAMA

	Kontratistak aurkeztu beharrekoa da:
BAI    FORMCHECKBOX 
  
EZ     FORMCHECKBOX 



	22- AURREIKUSITAKO KONTRATU ALDAKETAK

	BAI   
EZ    


	23.- ZEHAPENAK

	Badagozkio: BAI  (Ikus agiri honetako 36., 38. eta 39. klausulak eta horiekin bat datozenak).


	24.- ASEGURUAK

	ERANTZUKIZUN ZIBILEKO ASEGURUA: 149.198,23 €
ARRISKU OROKO ERAIKUNTZA ASEGURUA:
- esleipenaren guztizko zenbatekorako (BEZ barne).
- proiektuaren aldaketek kontratuaren zenbatekoa aldatuko balute, bermatutako kapitala proportzio berean aldatuko da.



	25- LIZITATZAILEEI ORDAINDU BEHARREKO KONPENTSAZIOAREN ZENBATEKOA

	Kontratazio organoak erabakiko balu kontratua ez esleitzea edo ez izenpetzea edo prozedura bertan behera uztea, enpresa lizitatzaileei izandako gastuak konpentsatuko zaizkie gehienez ere 1.000,00 €-ra arte.


	26.- KONTUKO ABONUAK PRESTAKETA LANETARAKO

	Materialetarako BAI     FORMCHECKBOX 

                           EZ     FORMCHECKBOX 

Instalazio eta ekipamenduetarako BAI     EZ 


	27.- SAIAKUNTZAK

	Material eta obra unitateen saiakuntzak eta analisiak burutzeko eta horietatik ondorioztatutako txosten espezifikoak prestatzeko izandako gastuak kontratistaren kontura izango dira, obraren prezioaren %1era arte.


	28.- ERAIKUNTZA ETA ERAISPEN HONDAKINENTZAKO PLANA

	Plana aurkeztu behar da BAI     FORMCHECKBOX 

 EZ     FORMCHECKBOX 

36.4 klausulan eraikuntza eta eraispen hondakinen inguruan aurreikusitako obligazioez gain, enpresa kontratistak eraikuntza eta eraispen hondakinak dituzten pertsonei ezarritako obligazioak bete beharko ditu, bai eta obra txikietatik eratorritako eraikuntza eta eraispen hondakin eta materialen ekoizle diren pertsonei ezarritakoak ere, 112/2012 Dekretuan xedatutakoa betez, barne hartuta Udalak eskatutako fidantza eratzeko obligazioa hondakinen kudeaketa zuzena bermatze aldera eta hondakinen kudeaketa zuzena egiaztatzeko gastuetarako.


	29.- OBRAREN EGIKARITZEAREN AMAIERA JAKINARAZTEKO AURRERAPENA

	45 lanegun  FORMCHECKBOX 

Beste epe laburrago bat (10 lanegun) 


	30.- AMAIERAKO ZIURTAPENA ONARTZEKO EPEA 

	3 hilabete 
Beste epe bat > 3 hilabete eta < 5 hilabete)   


	31.- BESTELAKO XEDAPEN GEHIGARRIAK

	Ez da halakorik.


	32.- KONTRATAZIO MAHAIA


	PRESIDENTEA: Aitor Rodríguez-Anabitarte Aizpeolea, Ikuskapeneko, Inbertsioetako eta Gizarte Ekimeneko zerbitzuburua.

PRESIDENTEORDEA ETA 1. MAHAIKIDEA: Jon Iribar Goenaga, Plangintzako, Ituneko eta Prestazio Ekonomikoetako zerbitzuburua.

2. MAHAIKIDEA: Sofía Juaristi Espel, Mugikortasuneko eta Lurralde Antolaketako Departamentuko Arkitektura Zerbitzuko burua.
3. MAHAIKIDEA: Mª Socorro Equiza Equiza, Gizarte Politikako Departamentuko idazkari teknikoa, 
aholkularitza juridikoko eginkizunak dituena.
4. MAHAIKIDEA: Arantza Etxeberria Labayen, Ogasun eta Finantza Departamentuko Kontuhartzailetza eta Auditoretza Zerbitzuko AOT.
IDAZKARIA: Agustin Aduriz Tellaetxe, Gizarte Politiketako Departamentuko Idazkaritza Teknikoko 
AOT.


	33.- PROPOSAMENAK AURKEZTEKO EPEA

	Proposamenak aurkezteko epea 20 egun naturalekoa izango da, lizitazioa argitaratzen den hurrengo egunetik zenbatzen hasita.


1I. KAPITULUA - XEDAPEN OROKORRAK


11.- Kontratuaren objektua


12.- Kontratuaren bitartez bete beharreko premia administratiboak


13.- Lizitazioaren oinarrizko aurrekontua


14.- Kontratuaren balio zenbatetsia


15.- Kontratuaren prezioa


26.- Kreditua izatea


27.- Obrak gauzatzeko epea


28.- Prezio berrikuspena


29.- Kontratuaren publizitatea


210.- Informazioa, zerga, ingurumen, emakume eta gizonen berdintasun, hizkuntza berdintasun, enpleguaren babes, lan baldintza eta laneko arriskuen prebentzio, eta datu babesaren arloan


311.- Kontratuaren araubide juridikoa eta Administrazioaren eskumenak


412.- Errekurtso araubidea


4II. KAPITULUA - KONTRATAZIOA


413.- Espediente mota eta lizitazio modua


414.- Pertsona natural edo juridiko lizitatzaileak


515.- Proposamenak aurkeztea


516.- Lizitatzaileei informazioa ematea


517.- Proposamenen edukia


518.- BAT zenbakiko artxibo elektronikoa: “BALIO IRIZPIDEEN BITARTEZ BALORATU BEHARREKO DOKUMENTAZIOA” (BAT zenbakiko artxiboa dagoenean bakarrik)


619.- BI zenbakiko artxibo elektronikoa: “FORMULEN APLIKAZIOAREN BITARTEZ EBALUATZEKO ESKAINTZA EKONOMIKOA ETA DOKUMENTAZIOA” (BAT zenbakiko artxiborik ez dagoenean, artxibo BAKARRA izango da)


720.- Aldaerak onartzea


821.- Proposamenak aurkeztearen ondorioak


822.- Kontratazio mahaia


823.- Eskaintzak irekitzea eta aztertzea


823.1.- BAT zenbakiko artxibo elektronikoak irekitzea eta aztertzea (bakarrik BAT zenbakiko artxibo elektronikorik badagoenean)


923.2.- BI zenbakiko artxibo elektronikoak irekitzea eta aztertzea


923.3.- Kontratazio mahaiaren aktak


924.- Balio irizpideen bidez kalifikatu daitezkeen adjudikazio irizpideen balorazio txostena eta kontratazio mahaiaren egintzen emaitza argitaratzea, eta lizitatzaile ukituei jakinaraztea.


925.- Adjudikazio irizpideak


1026.- Eskaintzak baloratzea


1027.- Eskaintzak argitzea


1028.- Balio baxuegiak dituzten eskaintzak


1129.- Prozedurako ondorengotza


1130.- Kontratua ez adjudikatzeko edo ez egiteko erabakia eta adjudikazio prozeduran Administrazioak atzera egitea


1131.- Adjudikazioa


1131.1.- Eskaintzak sailkatzea, kalitate-prezio erlaziorik oneneko eskaintza aurkeztu duen lizitatzaileak aurretiazko beharkizunen egiaztagiriak aurkeztea eta adjudikazio proposamena egitea.


1331.2. - Behin betiko bermea


1331.3.- Adjudikazioa


1432.- Kontratua formalizatzea


14III. KAPITULUA - KONTRATUA EGIKARITZEA


1433.- Kontratuaren arduraduna


1534.- Kontratistaren ondorengotza


1635.- Kontratua besteri lagatzea


1636.- Enpresa kontratistaren betetze baldintzak eta betebeharrak


1636.1.- Baldintza orokorrak


1736.2.- Kontratua egikaritzeko baldintza bereziak


1736.2.1.- Enpresa kontratistak lan, Gizarte Segurantza eta laneko segurtasun eta osasun arloan dituen betebeharrak


1836.2.2.- Bete beharreko hizkuntza betebeharrak


1936.2.3.- Emakume eta gizonen berdintasun arloko betebeharrak


2036.2.4.- Betebeharrak azpikontratazioan


2136.2.5.- Informazioaren segurtasun arloko betebeharrak


2236.3.- Kontratazio publikoari aplikatzeko Jokabide Kodea eta Erakundearen Zuzentasun Esparrua betetzeari buruzko betebeharrak

I. KAPITULUA - XEDAPEN OROKORRAK

1.- Kontratuaren objektua

1.- Kontratuaren objektua klausula agiri honetako ezaugarrien taularen 3. atalean aipatutako proiektuko obren exekuzioa da. Hala badagokio, kontuan hartu beharko dira Europako Parlamentuko eta Kontseiluko otsailaren 26ko 2014/23/EB eta 2014/24/EB Zuzentarauen espainiar ordenamendu juridikorako transposizioa egiten duen Sektore Publikoko Kontratuen azaroaren 8ko 9/2017 Legeak (SPKL) bigarren liburuko I. tituluan aurreikusten dituen kasuetan tramitatu daitezkeen aldaketak.

Atal horretan horrela ezartzen denean, sortaka egingo da lizitazioa, bertan deskribatzen diren baldintzak eta mugak aplikaturik, SPKLren 99. artikuluak dioenarekin bat. klausula agiri honetan kontratuari edo enpresa adjudikaziodunari egindako aipamen guztiak kontratuaren objektua banatzen den sorta bakoitzari egindakotzat joko dira.

2.- Kontratuen Hiztegi Komuneko (CPV) nomenklaturari dagokion kodifikazioa ezaugarrien taulako 3. atalean dago jasota.

2.- Kontratuaren bitartez bete beharreko premia administratiboak

1.- Kontratu honen bidez obrako proiektuaren memorian deskribatzen diren premiak aseko dira, bertan deskribatutako eta planoetan zehaztutako obrak egikarituz, eta preskripzio tekniko partikularren agirian jasotzen diren ezaugarriak eta kalitatea betez.

2.- Proiektu horrek, hura onartzeko ebazpenetik ondorioztatzen denez, SPKL legearen 233. artikuluan eskatutako dokumentu guztiak ditu, hura eratzerakoan HAKLAO erregelamenduaren II. liburuko I. tituluko II. kapituluko 2. sekzioan zehazten dena betez. 

3.- Lizitazioaren oinarrizko aurrekontua 

Kontratuaren lizitazioaren oinarrizko aurrekontuaren zenbatekoa, ezaugarrien taulako 5. atalean balio erantsiaren gaineko zerga barne harturik, maximotzat adierazten dena da eta SPKLren 100.2 artikuluak zehaztutakoaren arabera kalkulatu da.

4.- Kontratuaren balio zenbatetsia 

1.- Kontratuaren balio zenbatetsia, SPKLren 101. artikuluaren arabera kalkulatua eta ezaugarrien taulako 6. atalean jasoa, kontuan hartu da bai kontratu honi aplikatuko zaion adjudikazio prozedura eta izango duen publizitatea aukeratzeko, bai eta pertsona fisiko eta juridiko lizitatzaileen (aurrerantzean lizitatzaileak) gaitasun baldintzak eta aplikatzeko errekurtsoen araubidea finkatzeko. Balio estimatu horretan sartuko dira, horrela aurreikusi gero, ezaugarrien taulako 22. atalean, hurrenez hurren, adierazitako balizko kontratuzko goranzko aldaketak. 

2.- SPKLren 101.5 artikuluan aurreikusiaren ondorioetarako, ezaugarrien taulako 6. atalean adierazten da kontratuaren balio zenbatetsia zehazteko erabili den metodoa.

5.- Kontratuaren prezioa 

1.- Kontratuaren prezioa adjudikaziotik ateratzen dena izango da. Balio erantsiaren gaineko zerga partida independente gisa jaso beharko du. Kontratuaren prezioan aplikagarri diren edozein motatako tributuak, tasak eta kanonak sartuta daudela ulertuko da, eta baita klausula agiri honetan barneratzen diren betebeharrak betetzearen ondorioz adjudikaziodunak ordaintzeko sortzen diren gastu guztiak ere.

2.- Kontratistari sortuko zaizkion gastu guztiak egiturako gastu orokorren portzentajean sartutzat joko dira, baldin eta agirian eta kontratuari aplikagarriak zaizkion gainerako xedapenetan jasotako betebeharren ondorioz sortuz gero, eta lizitaziora ateratako proiektuan zuzeneko edo zeharkako kostu gisa azaltzen ez badira.

6.- Kreditua izatea 

1.- Behar adinako kreditu egokia eta nahikoa dago, kontratua gauzatzeko kalkulatutako gastuari aurre egiteko. Kontratua aurrekontu partiden kargura finantzatuko da eta ezaugarrien taulako 8. atalean ezartzen diren urtealdiekin bat etorriz.

2.- Baldin eta, SPKL legearen 117.2 artikuluan aurreikusitakoarekin bat etorriz eta ezaugarrien taulan aurreikusitakoaren arabera, espedientea aldez aurretik izapidetzen bada, kontratua adjudikatu ahal izateko kreditu egoki eta nahikoa egotearen baldintza etengarria bete beharko da, dagokion ekitaldian kontratutik eratorritako betebeharrak bermatze aldera.

7.- Obrak gauzatzeko epea

1.- Obrak osorik gauzatzeko gehienezko epea klausula agiri honen hasieran azaltzen den kontratuko ezaugarrien koadroko 9. atalean ezarritakoa izango da, edo kontratuaren adjudikazioan zehazten dena, eta epe partzialak, hala badagokio, lan programa onartzea halakotzat jotzen direnak izango dira.

2.- Kontratuaren epea luzatu egin ahal izango da SPKL legearen 29. eta 195.2. artikuluetan eta urriaren 12ko 1098/2012 Errege Dekretuz onartutako Herri Administrazioen Kontratuen Legeko Araudi Orokorreko (aurrerantzean HAKLAO) 98. eta 100. artikuluetan ezarritako kasu eta baldintzetan. Nolanahi dela ere, luzapena espresuki erabaki beharko da.

3.- Epea zuinketa egiaztatzeko aktaren dataren hurrengo egunetik aurrera hasiko da zenbatzen, baldin eta Administrazioak obraren hasiera onartzen badu.

4.- Kontratistak behar baino azkarrago egin ahal izango ditu lanak obrak kontratuan zehaztutako epeen barruan gauzatzeko, baina ezingo du hori egin desegokia dela uste izateko arrazoiak ikusten baditu Administrazioak. Aurrekoaren kalterik gabe, enpresa kontratistak ez du dagokion urtealdiari adjudikatutako prezioa baino zenbateko handiagoa jasotzeko eskubiderik izango, eta zenbateko hori gainditzen duten ziurtagiriak hurrengo urtealdia hasitakoan ordainduko dira.

8.- Prezio berrikuspena

1.- Berrikuspena beharrezkoa balitz, ezaugarrien taulako 12. atalean adieraziko da, eta bertan jasoko da formula aplikagarria.

2.- Prezioak SPKL legean (103. artikuluan eta hurrengoetan) ezarritako moduan berrikusiko dira.

9.- Kontratuaren publizitatea 

1.- Herri administrazioen kontratuak adjudikatzeko lizitazio iragarkia kontratatzailearen profilean argitaratuko da.

2.- Kontratatzailearen profilean, kontratua adjudikatzeko deialdiari buruzko informazioa emango da, administrazio klausula partikularren agiriekin eta, hala badagokio, dokumentazio osagarriarekin batera.

3.- SPKLren 63. artikuluan jasotakoaren arabera kontratatzailearen profilean kontratu honi buruz argitaratuko den informazioa ezaugarrien taulako 2. atalean adierazten den helbide elektronikoan kontsultatu ahal izango da.

10.- Informazioa, zerga, ingurumen, emakume eta gizonen berdintasun, hizkuntza berdintasun, enpleguaren babes, lan baldintza eta laneko arriskuen prebentzio, eta datu babesaren arloan

Organismo hauetan lortu ahal izango da honelako gaiei buruz indarrean dauden obligazio eta xedapenen informazioa:

· Fiskalitatea: Gipuzkoako Foru Aldundiko Ogasun eta Finantza Departamentua, eta gainerako zerga administrazioetan. 

· Enpleguaren babesa, lan baldintzak eta lan arriskuen prebentzioa, eta desgaituak gizartean eta lan munduan txertatzea: Jaurlaritzako Lan eta Justizia Saileko Laneko eta Gizarte Segurantzako Zuzendaritza.

· Emakumeen eta gizonen arteko berdintasuna: Emakunde organismo autonomoa. 

· Hizkuntza berdintasuna: Jaurlaritzako Hizkuntza Politikako Sailburuordetza.

· Ingurumenaren babesa: Gipuzkoako Foru Aldundiko Ingurumeneko eta Obra Hidraulikoetako Departamentuko Ingurumen Zuzendaritza Nagusia. IHOBE SA (Ingurumen Jarduketarako Sozietate Publikoa).

· Datu pertsonalak babesa: Datuak Babesteko Euskal Agentzia.

11.- Kontratuaren araubide juridikoa eta Administrazioaren eskumenak

1.- Kontratu honek administrazio izaera du, SPKLren 25. artikuluaren arabera. Aldeak klausula agiri honetan eta dena delako proiektuan jasotakoari espresuki lotuta gelditzen dira.

2.- Baldintza agirietan aurreikusten ez denerako, kontratua honako hauek arautuko dute: SPKL legeak, Sektore Publikoko Kontratuei buruzko urriaren 30eko 30/2007 Legea partzialki garatzeko maiatzaren 8ko 817/2009 Errege Dekretuak (817/2009 Errege Dekretua); HAKLAO erregelamenduak; nahiz abenduaren 31ko 3854/1970 Dekretuz onartutako Estatuko obrak kontratatzeko Administrazio Klausula Partikularren Agiriak, aurrekoetan aurreikusten ez denerako. Gainera, Euskal Autonomia Erkidegoko mailan (zenbait klausula sozial kontratazio publikoan sartzeko apirilaren 7ko 3/2016 Legea) nahiz Gipuzkoako Foru Aldundiaren mailan kontratazioa arautzeko ezarritako beste edozein xedapenek arautuko dute, baldin eta aplikagarri badira.

3.- Nolanahi ere, aurretik aipatutako legezko eta erregelamenduzko arauak SPKLren aurka ez doazen guztiak aplikatuko dira.

4.- Ordezko gisa, zuzenbide administratiboko gainerako arauak aplikatuko dira eta, horiek izan ezean, zuzenbide pribatuko arauak.

5.- Klausula agiri honen eta kontratuko beste dokumentuetako edozeinen artean desadostasunik izanez gero, klausula agiri hau nagusituko da. 

6.- Kontratuko klausulak, kontratuaren parte diren bestelako dokumentuak eta gauza hitzartua betetzeko unean aplikagarriak diren jarraibide edo arauak, edo horien alderdiren bat, ez ezagutzeak ez du adjudikazioduna horiek guztiak betetzetik salbuesten. 

7.- SPKLren 190. artikuluan aurreikusiarekin bat, kontratazio organoak du administrazio kontratua interpretatzeko eta hori betetzeko unean sortzen diren zalantzak erabakitzeko eskumena. Era berean, egindako kontratua aldebakarrez aldatu ahal izango du, eta hori suntsiaraztea erabaki ahal izango du, betiere SPKLk eta berau garatzeko xedapenek jasotzen dituzten mugen barnean eta baldintzetan eta aipatzen dituzten ondorioekin. 

8.- Kontratua aplikatu edo interpretatzerakoan, egikaritzean, aldatzean, betetzean edo suntsiaraztean sor litezkeen auziak Foru Aldundiko organo eskudunek erabakiko dituzte, kontratistari entzun ondoren, SPKLk 191. artikuluan eta HAKLAOk 97. artikuluan ezarritako prozedurari jarraituz. Organo horiek hartzen dituzten erabakiak betearazi beharrekoak izango dira berehala.

9.- Interesdun baten eskariz hasitako prozeduretan, berariaz bestelakorik ezarri ez bada eta horien objektua diru zenbatekoak erreklamatzea, administrazio prerrogatibak baliatzea edo administrazio kontratu baten egikaritzeari, burutzeari edo azkentzeari buruzko beste edozein gai bada, ebazpena emateko aurreikusitako epea ebazpena jakinarazi gabe igaroz gero bere eskabidea administrazio isiltasunez ezetsitzat jo ahal izango du interesdunak, nahiz eta bere horretan iraungo duen ebazteko betebeharrak.

12.- Errekurtso araubidea 

Kontratazio organoaren ebazpenen aurka, jarri ahal izango dira urriaren 1eko 39/2015 Legeak, Administrazio Publikoen Administrazio Prozedura Erkidearenak, sektore publikoko araubide juridikoari dagokionez indarrean dagoen erregulazioak, eta Administrazioarekiko Auzien Jurisdikzioaren uztailaren 13ko 29/1998 Legeak aurreikusten dituzten errekurtso arruntak.

II. KAPITULUA - KONTRATAZIOA

13.- Espediente mota eta lizitazio modua 

1.- Kontratazio espedientea ezaugarrien taularen hasieran aurreikusitako prozedura eta tramitazioari jarraikiz garatuko da.

Aldaerak onartzen direnean, lizitatzaileek aukerak eskaini ahal izango dituzte, ezaugarrien taulako 11. atalean ezarritako moduan eta, betiere, preskripzio tekniko partikularren agirian finkatutako baldintza, modalitate eta ezaugarriak jasoz, aipatu atal horretan bertan laburbiltzen baitira.

2.- Espedientearen presako tramitazioak ez du berekin ekarriko lizitazio, adjudikazio eta formalizaziorako ezarritako epeak murriztea, SPKLren 119. artikuluan eta horrekin bat datozenetan ezarritako erregelekin bat.

14.- Pertsona natural edo juridiko lizitatzaileak

1.- Administrazioarekin kontratatu ahal izango dute pertsona natural edo juridikoek, espainiar zein atzerritarrek, baldin eta jarduteko erabateko gaitasuna badute, kontratatzeko inolako galarazpenek eragiten ez badie eta kaudimen ekonomiko, finantzario, tekniko eta profesionala egiaztatzen badute edo SPKLk hala eskatzen duenean, behar bezala sailkatuak badaude.

Araudi aplikagarriak ezartzen duela-eta adjudikatzaileari eskatzen zaionean bere antolakundeari, irabazien xedeari, finantzaketa sistemari edota beste batzuei buruzko zenbait baldintza betetzea adjudikazio prozeduran parte hartu ahal izateko, alderdi horiek prozeduran aurkezten denean egiaztatu beharko ditu.

2.- Aurreko atalen gaitasunari, kaudimenari eta kontratatzeko debekurik ez izateari buruz aipatzen diren inguruabarrak eskaintzak aurkezteko azken egunean bete behar dira, eta kontratua burutzen den unean mantendu egin beharko dira.

3.- Lizitatzaileek, halaber, kontratuaren objektu diren prestazioak gauzatzeko beharrezkoa den enpresa- edo lanbide-gaikuntza izan beharko dute, hala badagokio.

4.- Pertsona juridikoei ez zaie kontraturik adjudikatuko, baldin eta estatutuen edo sorrerako araudiaren arabera berezko dituzten helburuak, objektua edo jarduera esparrua kontratuaren prestazioekin bat ez badatoz.

5.- Era berean, Administrazioak kontratuak egin ahal izango ditu aldi baterako eratzen diren enpresa elkarteekin; horrelakoetan, ez da beharrezkoa kontratua adjudikatzen zaion arte enpresa elkartea eskritura publiko bitartez eratuta egotea.

Aldi baterako enpresa elkarte baten osaera aldatzen denean kontratua formalizatu aurretik eta ondoren, SPKLren 69. artikuluaren 8. apartatuan eta ondorengoetan jasotakoari jarraituko zaio. Horretarako, zer zirkunstantzia gertatu den jakinarazi beharko zaio kontratazio organoari.

6.- Europar Batasuneko edo Europako Ekonomia Esparrua sinatu duten estatuetako enpresei eta Batasunetik kanpoko enpresei dagokienez, SPKLren 67. eta 68. artikuluetan jasotakoa aplikatuko da.

7.- SPKLren 70.2 artikuluan xedatutakoaren arabera, klausula agiri honen objektu den kontratua ezingo zaie adjudikatu lizitazioko obrak zaindu, gainbegiratu, kontrolatu eta zuzentzeko helburua duten zerbitzu kontratuetako adjudikaziodun diren enpresa berberei, ezta horiekin lotura duten enpresei ere. Elkarren artean lotura duten enpresatzat hartuko dira Merkataritza Kodearen 42. artikuluan aurreikusitako egoeraren batean daudenak. 

15.- Proposamenak aurkeztea

1.- Proposamenak www.contratacion.euskadi.eus lizitazio elektronikorako plataformaren bitartez aurkeztuko dira, ezaugarrien taulako 33. atalean jarritako epean, betiere kontratatzailearen profilean lizitazio iragarkia argitaratu eta biharamunetik aurrera.
2.- Dokumentazioa nahiz jakinarazpenak eta komunikazioak bidaltzeko, jarraitu egin beharko zaio klausula agiri honetako I. eranskinean jasotakoari.

3.- Dokumentuak izendatzeko unean kontuan hartuko dira klausula agiri honetako 18. eta 19. klausuletan adierazitako atalak, horietan adierazten baita BAT eta BI zenbakiko artxibo elektronikoetan jaso beharreko dokumentu edukia.

4.- Eskaintzak isil gordekoak izango dira; horregatik, behar adina neurri hartuko da lizitazioa jendaurrean egin arte eskaintzak sekretuak izatea ziurtatzeko.
16.- Lizitatzaileei informazioa ematea

1.- SPKLren 138.3 artikuluak aipatzen duen informazio osagarri edo gehigarria eman beharra dagoenean, administrazio kontratatzaileak informazio hori eman beharko du, beranduen eskaintzak aurkezteko finkatutako mugako data baino 6 egun natural lehenago, betiere informazio eskaera mugako data hura baino, gutxienez, 12 egun natural lehenago aurkezten bada. Eskaera hori lizitazio iragarkian eta ezaugarrien taulako 1. atalean aurreikusten den helbide elektronikora zuzenduko da.

2.- Eskatutako argibideak kontratatzailearen profilean publiko egiten diren kasuetan, erantzunak lotesleak izango dira.

17.- Proposamenen edukia

1.- Proposamenak hurrengo klausuletan adierazten diren artxibo elektronikoetan aurkeztuko ditu lizitatzaileak edo lizitatzailearen ordezkari diharduen pertsonak.

2.- Artxibo elektroniko bakoitzean, aparteko fitxategi batean, haren edukia jasoko da, zenbakiz adierazita (HAKLAOren 80.1 artikulua).

18.- BAT zenbakiko artxibo elektronikoa: “BALIO IRIZPIDEEN BITARTEZ BALORATU BEHARREKO DOKUMENTAZIOA” (BAT zenbakiko artxiboa dagoenean bakarrik)

1.- Ezaugarrien taulako 17. atalean aurretik eta balio irizpide baten bitartez baloratu beharreko adjudikazio irizpideak jaso baldin badira, lizitatzaileak BAT zenbakiko artxibo elektronikoa aurkeztu beharko du, “BALIO IRIZPIDE BITARTEZ BALORATU BEHARREKO DOKUMENTAZIOA” izenarekin, horretan sartuz hartan eskatutako dokumentazioa. 

2.- Artxibo elektroniko honetan ez da inolaz ere sartuko BI zenbakiko artxibo elektronikoan joan behar duen informaziorik.

3.- Orobat, lizitatzaileak datuak aurkeztu beharko ditu, jakinarazpenak eta komunikazioak jasotzeko, I. eranskinaren gehigarriko ereduaren arabera, baita beste edozein agiri jasotzeko ere, proiektuan espresuki adierazten direnak, eta ahalbidetzen dutenak egiaztatzea eskaintzak betetzen dituela eskatu arren baloratuko ez diren zehaztapen teknikoak. Dokumentuak BAT zenbakiko artxibo elektronikoan sartuko dira, baldin eta artxibo elektroniko hori aurkeztea derrigorrezkoa bada; derrigorrez aurkeztu beharrik ez badago, ordea, BI zenbakiko artxibo elektronikoan sartuko dira. 

19.- BI zenbakiko artxibo elektronikoa: “FORMULEN APLIKAZIOAREN BITARTEZ EBALUATZEKO ESKAINTZA EKONOMIKOA ETA DOKUMENTAZIOA” (BAT zenbakiko artxiborik ez dagoenean, artxibo BAKARRA izango da)

1.- “FORMULEN APLIKAZIOAREN BITARTEZ EBALUATZEKO ESKAINTZA EKONOMIKOA ETA DOKUMENTAZIOA” izeneko artxibo elektronikoan, eskaintza ekonomikoa eta formulen aplikazioaren bitartez ebaluatu beharreko bestelako dokumentuak jaso beharko dira.
2.- Proposamenak egokitu egingo zaizkio IV. eranskinean jasotzen den ereduari, eta ez da onartuko Administrazioak eskaintza kontuan hartze aldera funtsezkotzat hartzen duena argi eta garbi ezagutzea eragozten duten hutsak, akatsak edo ezabapenak dituen proposamenik. Lizitatzaileen eskaintza ekonomikoek, partida independente gisa, balio erantsiaren gaineko zergaren zenbatekoa adierazi beharko dute, jasanarazi behar den kasuan.
Bai eskaintza ekonomikoa bai artxibo elektroniko horietan jasotzen den bestelako dokumentazioa ezaugarrien taulako 17. atalean adierazten diren irizpideekin bat ebaluatuko dira.
Gainera, IV. eranskinean honako hauek sartuta daude:

a) Erantzukizunpeko adierazpena, SPKLren 159.4.c artikuluan jasotako edukia izango duena. Enpresa atzerrikoa bada, adierazpenean foru espainiarrari men egingo zaiola jasoko da.

b) Aldi baterako enpresa elkartea eratzeko konpromisoa, hala badagokio. Enpresa bi edo gehiago lizitazio batera aurkezten direnean aldi baterako elkartea sorturik, dokumentu pribatua aurkeztu beharko dute, elkartea osatuko duten enpresen izenak eta zertzeladak eta bakoitzaren partaidetza adierazita. Horiez gain, adjudikaziodun gertatuz gero aldi baterako elkartea formalki eratzeko konpromisoa bere gain hartzen dutela adierazi beharko dute (SPKLren 69. artikulua eta HAKLAOren 24. artikulua). Agiri hori elkartea osatzen duen enpresa bakoitzaren ordezkariek sinatu beharko dute. Horrelakoetan, enpresa bakoitzak bere erantzukizunpeko adierazpena aurkeztu beharko du. klausula agiri honetako II. eranskinean jasotzen da aldi baterako enpresa elkartea eratzeko konpromisoaren eredua.

c) Espresuki erantzukizunpean adieraztea bere eskaintza prestatzerakoan kontuan izan dituela fiskalitate, ingurumenaren babes, enpleguaren babes, genero berdintasun, lan baldintza, laneko arriskuen prebentzioa eta desgaitasunen bat duten pertsonen gizarteratze eta laneratze arloan indarrean dauden xedapenetatik eratorritako betebeharrak, desgaitasunen bat duten pertsona kopuru edo portzentaje jakin bat kontratatzeko eta ingurumena babesteko betebeharrak.
d) Kaudimenari buruzko baldintzak zehazteko adierazpena (Sektore Publikoaren Kontratuen Legeak 76. artikuluaren arabera).
e) Erantzukizunpeko adierazpena, non enpresa lizitatzaileek zehaztu beharko duten beraiei kontratua adjudikatuz gero kontratuaren objektu den jarduera egiten duten langileei zer hitzarmen kolektibo aplikatuko dien. Bertan adierazi behar dute ahalik eta informazio gehien aurkeztuko dutela, kontratua adjudikatu ondoren langile horiei benetan aplikatuko zaizkien lan baldintzei buruz.
f) Baimena, herri administrazio kontratatzaileari hau egiaztatzen duen informazioa lagatzeko: ordezkatutako enpresak Gipuzkoako Foru Aldundiarekiko bere zerga betebeharrak betetzen dituela, eta Segurtasun Sozialekiko betebeharrak.
g) Idatzia (atzerriko enpresak direnean) jurisdikzio eta auzitegi espainiarren mende jartzeari buruz, atzerriko jurisdikzio foru aplikagarriari uko eginda.
h) Enpresa lizitatzailearen erantzukizunpeko berariazko adierazpena, bera parte den enpresa taldeari buruzkoa eta talde bereko sozietate guztiak hartzen dituena bera, Merkataritza Kodearen 42. artikuluan ezarritako baldintzetan. Inongo enpresa taldetakoa ez bada, adierazpenak horixe adierazi beharko du. 

i) Gipuzkoako Foru Administrazioaren kontratazio publikoari aplikatzeko Jokabide Kodea eta Erakundearen Zuzentasun Esparrua betetzeari buruzko adierazpena. 

j) Lizitatzaileen izaera konfidentzialeko dokumentu eta datuei buruzko adierazpena. Enpresa lizitatzaileek, hala dagokionean, adierazi beharko dute aurkeztutako zer dokumentu administratibo eta tekniko eta zer datu diren, beren ustez, konfidentzialtzat jotzeko modukoak. Zirkunstantzia hori, gainera, argi adierazi beharko da (gain inprimatua, marjinan edo beste edozein modutan) halakotzat adierazitako dokumentuan bertan. Enpresa lizitatzaileek aurkeztutako dokumentuak eta datuak konfidentzial jo daitezke, horiek hirugarren pertsona edo entitate batzuei zabaltzea lizitatzailearen interes komertzial zilegien kontrakoa izan daitekeenean edo enpresen arteko lehia leiala kaltetu dezakeenean. Adierazpen hau egin ezean, dokumentu edo datu konfidentzialik ez dagoela ulertuko da.

3.- Kontratazio organoak edo kontratazio mahaiak, edozein unetan, dokumentu bidezko justifikazioa eskatu ahal izango dute, lizitatzaileek, erantzukizunpeko adierazpen bitartez, betetzen dituztela adierazitako baldintzei buruz. 

Lizitatzaileak behar besteko epea izango du dokumentazio eskatua aurkezteko. Epe hori ezingo da 5 egun baliodunetik gorakoa izan, errekerimendua jaso eta biharamunetik kontatzen hasita. Errekerimendua ez bada behar bezala aurkezten aipatutako epean, ulertuko da lizitatzaileak kendu egin duela bere eskaintza eta, horrenbestez, prozeduratik kanpo geratuko da.

4.- Eskaintzaren batek lizitazio oinarriaren aurrekontua gainditzen badu, ezarritako eredua nabarmen aldatzen badu, eskaintzaren zenbatekoan akats nabaria badu edo enpresa lizitatzaileak berak aitortzen badu akatsak dituela eta ez dela bideragarria, kontratazio mahaiak baztertu egingo du ebazpen arrazoitu bat emanez. Aldiz, ereduko hitz batzuk aldatzea edo kentzea, baldin eta ez badute ereduaren zentzua aldatzen, ez da nahiko arrazoi izango proposamena baztertzeko.

5.- Lizitatzaile bakoitzak eskaintza bakarra aurkez dezake, SPKLren 142. artikuluan aldaeren onargarritasunari buruz jasotakoa eragotzi gabe. Halaber, ezingo du beste enpresa batzuekiko aldi baterako elkartea eginez inolako proposamenik aurkeztu, aurretik bakarka aurkeztu badu, ezta aldi baterako elkarte bat baino gehiagotan badago ere. Printzipio hau urratuz gero, aldi berean aurkeztutako eskaintza guztiak ezetsi egingo dira.

6.- Proposamena enpresa elkarte batek egina denean, elkarteko enpresa guztiek izenpetu behar dute, zuzenean edo beren ordezkarien bitartez.

7.- Ezaugarrien taulako 11. atalean aldaerak aurkeztea baimentzen denean, erreferentzia gisa oinarria hartzen duen eskaintza ekonomikoaz gain eskaintza ekonomiko bat jaso ahal izango du artxibo honek aldaera bakoitzeko. Aldaera bakoitzari dagokion eskaintza ekonomikoa, era berean, klausula agiri honetako IV. eranskinean ageri den ereduaren arabera formulatuko da, eta atal horretan adierazten diren kontzeptuak eta baldintzak jasoko ditu. 

20.- Aldaerak onartzea

1.- Aldaerak onartzen diren kasuan, lizitatzaile bakoitzak aurkezten duen proposamen bakarrak kontratuaren objektura begira eskaintzeari egoki irizten dion adina aukera jaso ahal izango du, preskripzio tekniko partikularren agirian finkatutako beharkizun, modalitate eta ezaugarri teknikoekin, ezaugarrien taulako 11. atalean laburtzen baitira. Aldaerak ezaugarrien taulako atal horretan bertan ezartzen den moduan aurkeztuko dira, eta ezingo dute kontratuaren lizitazioko oinarrizko aurrekontua gainditu.
2.- Nolanahi ere, derrigorrezkoa izango da enpresa lizitatzaileentzat behin betiko onartutako proiektuari bakarrik eta literalki dagokion proposamen bat aurkeztea. Betiere, prestazioa betetzeko epea eta prezioa, biak, klausula agiri honen hasierako ezaugarrien taulan jasotakoaren berdinak edo txikiagoak izan behar dira, eta zehatz-mehatz bat etorriko dira lizitatzaileak aurkezten duen lan egitarauan adierazitakoekin.

21.- Proposamenak aurkeztearen ondorioak

1.- Proposamenak aurkeztuz gero, ulertuko da enpresa lizitatzaileak goitik behera onartzen dituela klausula agiri honetako eta preskripzio teknikoen agiriko klausulak, inolako salbuespen edo erreserbarik gabe, bai eta kontratazio mahaia eta organoa baimentzen dituela Sektore Publikoko Lizitatzaileen eta Enpresa Sailkatuen Erregistro Ofizialean edo Europar Batasuneko estatu kide bateko operadore ekonomikoen zerrenda ofizialetan jasotako datuak kontsultatu ditzaten.

Baldintza agiriak ez onartzeak eskaintza atzera botatzea ekarriko du, ezinbestean.

2.- Lizitatzaileek ezingo dute beren proposamena kendu 15 egun naturaletan, proposamenak irekitzen direnetik aurrera, adjudikazioduna aukeratzeko irizpide bakarra prezioa izan denean, edo bi hilabeteko epean, kontratua adjudikatzeko beste irizpide batzuk kontuan hartu direnean, SPKLren 158.4 artikuluan aurreikusiarekin. Epe hori 15 egun baliodunez luzatuko da, baxuegi iritzitako eskaintzei dagokienez SPKLren 149. artikuluak aipatzen dituen izapideak bete behar direnean.

3.- Proposamen bat behar ez bezala erretiratzen bada, lizitatzaileak ezingo du Administrazio Publikoekin kontratatu, SPKLren 71.2 artikuluan xedatuarekin bat.

22.- Kontratazio mahaia

1.- Kontratazio mahaia izango da eskaintzak baloratzeko organo tekniko eskumenduna, eta SPKLren 326. artikuluan aurreikusitakoaren arabera eta, gainera, mahaiaren osaketa eta eginkizunak garatzen dituen maiatzaren 8ko 817/2009 Errege Dekretuaren 21. eta 22. artikuluetan jasotakoari jarraikiz.

2.- Mahaiaren osaketa ezaugarrien taulako 32. atalean jasota dago. Hori kontratatzailearen profilaren bitartez argitaratuko da lizitazioaren iragarkiarekin edo, bestela, beti mahaia bera eratu aurretik aipatutako profileko iragarki espezifiko batekin.

3.- Kontratazio mahaiko kideen kasuan, kargu hutsen, gaixotasunen edo arrazoi justifikaturen batengatiko absentziaren kasuan ondoko ordezkapen araubideari segituko zaio:

-
Mahaiburua: titularra bokalek ordezkatuko dute, klausula agiri honetako ezaugarrien taulan edo, bestela, kontratatzailearen profilean adierazten den ordena berari jarraikiz.

-
Bokalak: bokalak, oro har, titularrak atxikita dauden zerbitzu edo kudeaketa unitateei atxikitako funtzionarioek ordezkatuko dituzte edo, bestela, bokalak berak mendeko diren zuzendaritzako beste zerbitzu batzuei atxikitakoek, eta mahaiburu kargua duenak izendatuko ditu. Ordezkapena deskribatutako moduan egin ezin bada, departamentuko kudeaketa zerbitzu ezberdinetara atxikitako funtzionarioek ordezkatuko dituzte bokalak, Mahaiburuko titularrak izendatuta.

-
Kontu-hartzailetza eta Auditoretza Zerbitzuari atxikitako kidearen kasuan, zerbitzu horretako funtzionario batek ordezkatuko du.

· -
Idazkaria: kontratua kudeatzen duen departamentuari atxikitako eta mahaiburu kargua duenak izendatutako funtzionario batek ordezkatuko du.

23.- Eskaintzak irekitzea eta aztertzea

23.1.- BAT zenbakiko artxibo elektronikoak irekitzea eta aztertzea (bakarrik BAT zenbakiko artxibo elektronikorik badagoenean)

1.- Haren aurkezpena nahitaezkoa denean, kontratazio mahaiak ireki egingo ditu, eta kontratazio organoko zerbitzu teknikoek baloratuko dituzte proposamenak, horien edukia ezaugarrien taulako 17. atalean adierazitako irizpideen arabera ebaluatzearren.

Nolanahi ere, aurreko paragrafoan aipatutako balorazioa BI zenbakiko artxibo elektronikoa irekitzeko egintza publikoaren aurretik egin beharko da. 

2.- Lizitazio prozeduratik kanpo geratuko dira eskatzen diren baldintza teknikoak betetzen ez dituzten lizitatzaileak eta BAT zenbakiko artxibo elektronikoetan formulen aplikazioaren bitartez ebaluatu beharreko dokumentazioa (BI zenbakiko artxibo elektronikoa) sartzen dutenak.

23.2.- BI zenbakiko artxibo elektronikoak irekitzea eta aztertzea

1.- BI zenbakiko artxibo elektronikoak ekitaldi publikoan irekiko dira eta, kontratatzailearen profileko deialdian horrela azaltzen bada, zuzenean jarraitu ahal izango da ekitaldia, kasuan kasuko deialdian adierazten den estekaren bitartez.

2.- Balio irizpide bitartez ebaluatzeko irizpiderik baden kasuan, ebaluazio horren emaitza ekitaldi honetan adieraziko da. 

3.- Ondoren, kontratazio mahaiak ireki egingo ditu onartutako lizitatzaileek aurkeztutako BI zenbakiko artxibo elektronikoak, “FORMULEN APLIKAZIOAREN BITARTEZ EBALUATZEKO ESKAINTZA EKONOMIKOA ETA DOKUMENTAZIOA” izenekoak, eta eskaintza ekonomikoak irakurriko ditu.

4.- Artxibo elektroniko horietan jasotzen den dokumentazioa ezaugarrien taulako 17. atalean adierazten diren irizpideekin bat ebaluatuko da.
5.- Edonola ere, irizpide horien ebaluazioa BAT zenbakiko artxibo elektronikoetan jasotako dokumentazioaren balorazioaren ondotikoa izango da, beti.

23.3.- Kontratazio mahaiaren aktak

Aurreko atalen arabera jardundako guztia adierazita utziko da dagozkion aktetan, horiek prozeduraren emaitza eta izandako gorabeherak jasoko baitituzte.

24.- Balio irizpideen bidez kalifikatu daitezkeen adjudikazio irizpideen balorazio txostena eta kontratazio mahaiaren egintzen emaitza argitaratzea, eta lizitatzaile ukituei jakinaraztea.

1.- Eskaintzen kalifikazioa, onarpena edo bazterketa kontratatzailearen profilean argitaratuko da. Argitaratze horretatik kanpo geratuko da indarrean dagoen legediarekin bat argitaratu ezin den informazioa. Dena den, kasuan-kasu bidezko diren komunikazio edo jakinarazpenak zuzenduko zaizkie lizitatzaile ukituei. 

2.- Lizitatzaile bat kanpoan uzten bada, egintza hori ekitaldi publikoan bertan jakinaraziko zaio hari, enpresaren ordezkaria ekitaldian bertan dagoela-eta hori posible baldin bada, edo, bestela, jarraitu egingo dira urriaren 1eko 39/2015 Legeak, Administrazio Publikoen Administrazio Prozedura Erkidearenak, 40. artikuluan eta hurrengoetan ezarritako bestelako prozedurak.

3.- Bitarteko elektroniko bidezko jakinarazpena errefusatua izan dela ulertuko da, jakinarazpena eskuratzeko moduan jarri eta 10 egun natural igaro direnean horren edukira sartu gabe; eta jakinarazpena Gipuzkoako Foru Aldundiaren egoitza elektronikoan eskuragarri jartzen denean, jakinarazpen betekizuna epe barruan bete dela ulertuko da.

25.- Adjudikazio irizpideak

1.- Kontratua adjudikatzeko irizpideak eta haztapena, bai oinarrizko eskaintzari eta bai aldaerei aplikatuko zaizkienak, lizitazio iragarkian eta ezaugarrien taulako 17. atalean ezarritakoak izango dira.

2.- Ezaugarrien taulako 17. atalean adierazten diren ezaugarri formalak (testu idatzien paperaren tamaina, marjinak, letra mota eta lerroartekoa –kontuan eduki gabe grafikoak, argazkiak, diagramak...–) betetzen ez dituzten eskaintzak aurkezten dituzten enpresei eskaintza formalki zuzentzea eskatuko zaie, haren eduki materiala aldatzeke baina. Eduki hori aldatzeak berehala prozeduratik baztertzea ekarriko du.

Errekerimendua egin ondoren formalitatea bete gabe jarraitzen badu, proposamenak ez dira baloratuko kasuan kasuko adjudikazio irizpideari dagokionez, baina hura ez betetzeak ez du, inola ere, proposamena adjudikazio prozeduratik kanpo utziko.

3.- Ez dira, inola ere, adjudikazio prozeduratik kanpo utziko honelako proposamenak: aipatutako 17. atalean adjudikazio irizpideei buruzko atal bakoitzerako ezarritako gehieneko luze-laburra gainditzen dutenak (azalak eta aurkibideak kontuan hartu gabe). Gehieneko luze-laburra gaindituz gero, edukia baloratuko da onartutako gehieneko orri kopurura arte.

4.- Enpresa lizitatzaileren batek ez badu aurkezten adjudikazio irizpideei buruzko dokumentazioa, enpresa horren proposamena ez da baloratuko aztertzen ari den irizpideari dagokionez. Proposamenak ez dira, inola ere, adjudikazio prozeduratik kanpo utziko arrazoi horrengatik.

26.- Eskaintzak baloratzea

1.- Bere eginkizunetan aritzeko, mahaiak beharrezko iritzitako txosten guztiak eskatu ahal izango ditu, SPKLren 146.2.b) artikuluan aurreikusiarekin bat. 

2.- Eskatzen diren preskripzio teknikoak betetzen ez dituzten proposamenak kanpoan utziko ditu kontratazio mahaiak.

3.- SPKL legearen 147.2. artikuluan xedatutakoarekin bat etorriz, kontratuaren adjudikazio irizpidea aplikatu ondoren eskaintza ugariren artean berdinketa ematen bada, berdinketa hori hurrengo lerroaldean adierazitako irizpide sozialak, eskaintzak aurkezteko epea amaitzeko uneari dagozkionak, aplikatuko ebatziko da.

4.- Kontratuen adjudikazioan lehentasuna izango dute beren lantaldean desgaitasuna duten langileen kopurua % 2tik gorakoa duten enpresek, betiere proposamen horiek onenen berdinak badira adjudikazioaren oinarri modura baliagarri diren irizpideen ikuspegitik. Eskaintzarik onena egiten parean gelditu direnetatik lizitatzaile batek baino gehiagok egiaztatzen badu % 2 desgaitu baino langile gehiagorekin lan harremana duela, orduan enpresako langile finkoen artean ezgaituen portzentaje handiena duenari emango zaio lehentasuna kontratuaren adjudikazioan. Hala ere parean badaude, prezio baxuena eskaini duen proposamena aukeratuko da; prezioa ere berdina bada, adjudikazioa zozketaz erabakiko da.

Irizpide horiek aplikatze aldera lizitatzaileek egiaztatu egin beharko dituzte, hala badagokio, dagozkion lan kontratuekin eta Gizarte Segurantzarako kotizazioa erakusteko dokumentuekin eta aurrez aipatutako irizpide sozialak egiaztatzeko zuzenbidez onartutako beste edozein dokumenturekin.

27.- Eskaintzak argitzea

Kontratazio organoak edo kontratazio mahaiak eskaintza aurkeztuei buruzko argibideak eskatu ahal izango dizkiete lizitatzaileei, edo eskaintzen erredakzioko akats material agerikoak zuzentzeko esan, betiere tratu berdintasunaren printzipioa errespetatuta eta eskaintzen baldintzak aldatzeko inolako aukerarik eman gabe. Jardundako guztia dokumentu bidez adierazita utzi beharko da espedientean.

28.- Balio baxuegiak dituzten eskaintzak

1.- Hasiera batean, modu ezohikoan baxu modura hartuko dira onartutako eskaintzetako prezio guztien batez besteko aritmetikoaren % 10 baino gehiagoan baxuagoak diren eskaintzak.

2.- Puntuaziorik onena lortu duen lizitatzailearen eskaintza baxuegia dela uste izanez gero, kontratazio mahaiak lizitatzaileari eskatuko dio, behin eskaintzak eta adjudikazio proposamena ebaluatu eta sailkatu ondoren, eskaintza baxuegia izatea eragin duten proposameneko parametroak arrazoituta eta zehatz jakinarazteko, justifikatzeko eta xehakatzeko, betiere jakinarazpena bidali denetik 5 laneguneko epean. SPKLren 149. artikuluko 4.etik 6.era bitarteko apartatuetan aurreikusitako prozedura tramitatuko du, eta, emaitza ikusirik, proposamena onartzea edo atzera botatzea proposatuko dio kontratazio organoari.

3.- Edozein kasutan, kontratazio-organoak eskaintzak ukatu egingo ditu, baldin eta egiaztatzen badu ezohiko moduan baxuak direla azpikontratazioari buruzko araudia urratzen dutelako eta ingurumen, gizarte edo lan arloan, maila nazionalean nahiz nazioartean, aplikagarri diren betebeharrak betetzen ez dituztelako, indarreko hitzarmen kolektibo sektorialak ez betetzea barne, 201. artikuluan ezarritakoa aplikatuz.

4.- Edozein modutan, justifikazioak lizitatzaileak proposatutako prezio edo kostuen maila baxua behar bezala ez duela azaltzen ulertuko da hura osagabea denean edo ikuspegi tekniko, juridiko edo ekonomiko batetik desegokiak diren hipotesi edo jardunetan oinarritzen denean.

29.- Prozedurako ondorengotza

1.- Baldin eta, prozedura izapidetzen den bitartean eta kontratua formalizatu baino lehenago, enpresaren ondarea edo jardueraren adar bat bat egin, zatikatu edo eskualdatzeko eragiketa bat gertatzen bada, sozietate xurgatzailea, bat-egitetik sortu dena, zatiketaren onuradun izan dena edo enpresaren ondarea edo dena delako jarduera adarra eskuratu duena izango da prozeduran lehengo enpresa lizitatzaile edo hautagai haren ondorengoa, betiere horretarako gaitasuna badu, kontratatzeko debekurik ez badu eta bere kaudimen eta sailkapena egiaztatzen badu, adjudikazio prozeduran parte hartu ahal izateari begira administrazio klausula partikularren agirian eskatzen diren baldintzak beteta.

2.- Aurreko ataleko eragiketak enpresa elkarteak egiaztatzen baditu SPKLren 69. artikuluaren esanak jarraituko dira.

30.- Kontratua ez adjudikatzeko edo ez egiteko erabakia eta adjudikazio prozeduran Administrazioak atzera egitea

1.- Kontratua ez adjudikatzeko edo ez egiteko edo SPKLren 152. artikuluko baldintzetan adjudikazio prozeduran atzera egiteko erabakia bakar-bakarrik formalizazioaren aurretik hartu ahal izango du kontratazio organoak. Erabakia lizitatzaileei jakinarazi beharko die. 

2.- Kasu bietan, hautagai egokiei edo lizitatzaileei ordaina eman beharko zaie, klausula agiri honetako ezaugarrien taulako 25. atalak kasuan-kasuan zehazten duen kopurukoa.

31.- Adjudikazioa

31.1.- Eskaintzak sailkatzea, kalitate-prezio erlaziorik oneneko eskaintza aurkeztu duen lizitatzaileak aurretiazko beharkizunen egiaztagiriak aurkeztea eta adjudikazio proposamena egitea.

1.- Behin ekitaldi publikoa egin ondoren, eta BI zenbakiko artxiboa irekitzeko saioan bertan, aktarekin batera dagokion balorazioa eta kontratua adjudikatzeko proposamena bidaliko dizkio kontratazio mahaiak kontratazio organoari, aurretik, hala badagokio, klausula agiriko baldintzak betetzen ez dituzten eskaintzak baztertuta. Proposamenean, ezaugarrien taulako 17. atalean jasotako irizpideen aplikazioz bakoitzari emandako puntuazioaren arabera beheranzko hurrenkeraz antolatuta agertuko dira eskaintzak, kalitate-prezio erlazio onena duena identifikatuta. 

Kontratua adjudikatzeko proposamenak ez du eskubiderik sortzen proposatutako lizitatzailearen alde, eta, beraz, hark ez du eskubiderik eskuratuko Administrazioaren aurrean harik eta kontratua formalizatzen ez den arte.

Kontuan hartzeko irizpide bakarra prezioa denean, ulertuko da eskaintzarik onena preziorik txikiena jasotzen duena dela. 

2.- Saio berean, Lizitatzaileen eta Enpresa Sailkatuen Erregistro Ofizialean egiaztatuko da enpresa behar bezala inskribatuta dagoela SPKLren 159.4.f).3 artikuluan jasotakoari jarraituz.

Lizitatzaileen eta Enpresa Sailkatuen Erregistro Ofizialeko inskripzioan puntuaziorik onena lortu duen enpresak frogatu behar dituen beharkizunetako bat jasota agertzen ez denean, kontratazio mahaiak eskatuko dio 7 egun balioduneko epean, komunikazioa bidaltzen denetik aurrera, dagokion dokumentazioa aurkez dezala.

3.- Era berean, eta puntuaziorik onena atera duen enpresari eskatuko zaio, komunikazio elektronikoaren bidez, 7 egun balioduneko epean, komunikazioa bidaltzen zaionetik aurrera, honako hauek egin ditzala: 

a) Aurkeztu beharko du giza baliabideak eta bitarteko materialak egiaz badituela egiaztatzen duen dokumentazioa, ezaugarri taulako 14. atalean jasotako profilak eta zehaztapenak betez.

b) Kaudimena kanpo bitartekoak erabiliz egiaztatzeko (SPKLren 75. artikulua), frogatu egin beharko da egiaz badirela kontratua egikaritzeko pertsona eta material aldetiko bitartekoak, beste entitate horiek idatziz hartutako konpromisoa aurkeztu beharko baita.

Lizitatzaileak, kontratua betetzeko, bere kaudimena egiaztatzeko aurkeztu dituen bitarteko berak erabiliko ditu. Aurreikusi ezindako arrazoiak sortu direla eta horiek ordezkatu behar izanez gero, pareko kaudimena egiazta dezaketen beste bitarteko batzuk baliatuko ditu, betiere Administrazioak baimenduta. 

c) Berdintasun plan bat baduela justifikatzeko dokumentazioa aurkeztu beharko du, martxoaren 22ko 3/2007 Lege Organikoak, emakumeen eta gizonen berdintasunerako denak, 45. artikuluan xedatzen duenari jarraikiz, 250 langiletik gorako enpresa denean. 

d) Langile desgaituen kopuruari buruzko frogagiriak aurkeztu beharko du. 50 langile edo gehiago dituzten enpresek egiaztagiriak aurkeztuko dituzte, ziurtatzeko betetzen dutela % 33 edo gehiagoko desgaitasuna duten pertsonentzat gordetako lanpostuen kuota betetzen dutela, edo modu osagarrian edo subsidiarioki, betetzen dituztela har ditzaketen neurri alternatiboak, kontuan hartuta azaroaren 29ko 1/2013 Errege Dekretu Legegilea, desgaitasuna duten pertsonen eskubideen eta haiek gizarteratzearen lege orokorraren testu bategina onartzekoa, nahiz lege hori garatzen duen araudia.

e) Ingurumen kudeaketako arauak eta kalitate bermearen ingurukoak betetzeari buruzko ziurtagiriak aurkeztu behar ditu. Ezaugarri taulako 13. atalean hala jasota badago, eta han adierazitakoari jarraituz.

f) Lizitatzaileak azpikontratatzeko asmoa duen kontratu zatiari buruzko dokumentazioa aurkeztu behar du. Ezaugarrien taulako 15. atalak eskatzen duenean, puntuazio hoberena atera duen enpresak adierazi egin beharko du kontratuaren zer zati azpikontratatzea aurreikusi duen, azpikontratazioaren diru zenbatekoa ehuneko gisa adierazita, lan hori egingo duten azpikontratisten izena edo enpresa profila (kaudimen profesional edo teknikoko baldintzen arabera definituta) zehaztuta (SPKLren 215. artikulua).

g) Hala badagokio, bidezkoa den behin betiko bermea honela gordailatu ahal izango da:

· Banku kontuaren nazioarteko zenbakia duen ES71 2095 0611 09 1062462774 kontuan, diruzko bermeak direnean; horrelakoetan, egindako gordailua egiaztatzen duen frogagiria ere sartu beharko da.

· Kontratazio organoaren aurrean, idatzoharra egindako baloreen ibilgetze ziurtagiriak, abalak edo kauzio aseguruen ziurtagiriak direnean (ikusi eredua III. eranskinean).

4.- Aurreko 2. eta 3. ataletako dokumentazioa ezarritako epearen barnean behar bezala aurkezten ez bada, ulertuko da lizitatzaileak atzera egin duela bere eskaintzan. Horrenbestez, lizitazioko oinarrizko aurrekontuaren % 3 eskatuko zaio, BEZa kanpo, zehapen kontzeptuan.

Aurreko paragrafoan aipatutako kasuan, eskaintzen sailkapenean hurrengo den lizitatzaileari dokumentazio berbera eskatuko zaio (SPKLren 150.2 artikulua).

5.- Klausula honetan adierazia emandako epearen barnean betetzen ez duen lizitatzaileari, dolo, erru edo zabarkeriaz jardun baldin badu, kontratatzeko galarazpena ezarri ahal izango zaio, SPKLren 71.2 a) artikuluan aurreikusiaren arabera.

31.2. - Behin betiko bermea

1.- SPKLren 145. artikuluaren arabera eskaintzarik onena aurkezten duen lizitatzaileak behin betiko berme bat eratu beharko du, eta kontratazio organoaren eskura jarri. Bermea lizitatzaileak eskainitako amaierako prezioaren % 5 izango da, balio erantsiaren gaineko zerga kanpoan utzita. Berme horren eraketa zazpi egun balioduneko epean egiaztatu beharko da 31.1 klausulan 3. atalean aipatutako jakinarazpena bidali eta hurrengo egunetik aurrera. 

2- Ezaugarrien taulako 16. atalean agertzen den behin betiko bermea SPKL legearen 108. artikuluan eta HAKLAO erregelamenduaren 55. artikuluan eta hurrengoetan aurreikusitako edozein modutan eratu ahalko da. Beharkizun hori adjudikaziodunaren erruz betetzen ez bada, Administrazioak ez dio adjudikatuko.

3.- Ezaugarrien taulako aipatu atalean hala aurreikusten bada, prezioa atxikitzearen bitartez eratu ahal izango da.

Prezioa atxikitzearen bitartez eratzen bada, behin betiko bermea kontratistari jasanaraziko zaio, aldez aurretik berariazko baimena izanik, hartako zenbatekoa lehenengo fakturatik eta hurrengoetatik kenduz, zenbateko osora iritsi arte. 

4.- Kontratistari eska dakizkiokeen zigorrak edo kalte-ordainak bermearen bitartez gauzatzen badira, kontratistak berriz jarri beharko du bermea, edo lehendik jarritakoa dagokion kopuruz handitu, haiek gauzatzen direnetik 15 egun naturaleko epean; horrela ez egitea kontratua suntsiarazteko arrazoia izango da.

5.- Kontratuan izandako aldaketaren bat dela eta kontratuaren prezioa ere aldatzen bada, bermea egokitu egin beharko da, kontratua aldatzeko erabakia lizitatzaileari jakinarazten zaion egunetik kontatzen hasi eta 15 egun naturaleko epean, hain zuzen prezio berriarekiko proportzioa mantendu dezan.

6.- Nolanahi ere, behin betiko bermea SPKLren 110. artikuluan aipatutako kontzeptuez erantzuteko erabiliko da. Kontzeptu horien barruan sartuta dago kontratistak ez betetzea kontratuari lotutako prestazioak oker betetzearen ondorioz hirugarrengoei eraginkako kalte-galerak ordaintzeko betebeharra, SPKLren 196. artikuluan jasota dagoena.

7.- Berme osagarria SPKL legearen 107.2. artikuluan jasotakoaren arabera ezarriko da eta, hala badagokio, ezaugarrien taulako 16. atalean xedatutakoari jarraituko zaio.

31.3.- Adjudikazioa

1.- Kontratazio organoak kontratua adjudikatu beharko du 31.1 klausulak aipatzen duen dokumentazioa jaso eta hurrengo 5 egun baliodunen barruan.
Ezingo da utzi adjudikatu gabe lizitazio bat, baldin eta klausula agirian ageri diren irizpideen arabera onargarria den eskaintza edo proposamenen bat badago.

2.- Adjudikazioaren ebazpena arrazoitua izan beharko da eta enpresa hautagai eta lizitatzaileei jakinaraziko zaie, eta kontratatzailearen profilean argitaratuta egon beharko da 15 eguneko epean.

3.- Enpresa adjudikaziodunak kontratuaren objektu den jarduera egiten duten langileei aplikatu beharreko hitzarmen kolektiboari buruzko informazioa jasoko da adjudikazio ebazpenean eta kontratatzailearen profilean argitaratuko da. 

4.- Aurreko 2. atalak aipatzen dituen jakinarazpenak eta publizitateak beharrezko informazioa izango dute, eta bereziki SPKLren 151.2 artikuluak galdatua, hain zuzen adjudikazio prozeduran interesa duten pertsonek behar beste oinarritutako errekurtsoak jarri ahal izan ditzaten adjudikazio erabakiaren kontra. 

5.- Adjudikazioaren motibazioan SPKLren 155.3 artikuluan jasotako isilpekotasun salbuespena aplikatu beharko da.

6.- Edonola ere, kontratua zer epetan formalizatu behar den adieraziko da bai jakinarazpenean bai kontratatzailearen profilean, SPKLren 153. artikuluak xedatzen duenarekin bat.

7.- Jakinarazpena Gipuzkoako Foru Aldundiaren egoitza elektronikoko agerraldi bitartez egingo da.

32.- Kontratua formalizatzea

1.- Kontratua administrazio dokumentuan formalizatu beharko da. Dokumentu hori lizitazioaren baldintzei lotuko zaie estu-estu, eta behar besteko titulua izango da edozein erregistro publikotan aurkezteko. Nolanahi ere, kontratua eskritura publiko bihurtzeko eska dezake kontratistak, eta, orduan, bere kontura izango ditu eskritura publikoak egiteak sortzen dituen gastuak. Kontratua formalizatzeko dokumentuan ezingo da inola ere sartu adjudikazio irizpideak aldatzea eragingo duen klausularik.

2.- Kontratua formalizatzen denean burutuko da eta, horrenbestez, ezin izango da inolaz ere kontratua egikaritzen hasi, formalizatu bitartean.

3.- Kontratua sinatu aurretik, adjudikazioduna ordezkatzen duen pertsonak honakoak aurkeztu beharko dizkio kontratazio organoari:

a) Bere identitatea eta ordezkaritza egiaztatzen dituzten dokumentuak. 

b) Adjudikazioduna aldi baterako enpresa elkartea baldin bada, elkartearen eraketaren eskritura publikoa, elkarteari eman zaion IFK eta ahal nahikoz hornitutako ordezkaria izango den pertsonaren izendapena.

4.- Kontratuaren formalizaziorako gehienezko epea 5 egun baliodunekoa izango da, adjudikaziodunak adjudikazioaren jakinarazpena jaso eta hurrengo egunetik kontatzen hasita.

5.- Kontratua sinatzen den ekitaldi berean eta hura sinatuta, enpresa adjudikaziodunak hauek sinatuko ditu: Memoria, obra unitateetako parte diren oinarrizko edo funtsezko materialen deskribapenari dagokion guztian, planoak, preskripzio teknikoen agiriak eta proiektuko aurrekontuko prezioen koadroak, eta baita administrazio klausulen agiri hau ere. Dokumentu horiek guztiek kontratuzko izaera dute. Horrela, horien berri duela eta bere adostasuna jasota geratuko da.

Kontratuaren edukian espresuki jaso beharko dira adjudikaziodunak proposamen teknikoan, eta alderdi sozialen eta ingurumenekoen gaineko adjudikazio irizpidetzat baloratutako alderdiei dagokienez, bere gain hartutako obligazioak, hain zuzen ere urriaren 29ko 11/2014 Foru Arauak, erosketa publiko sozialki arduratsuari buruzko kontratu klausulak foru sektore publikoko kontratazioan txertatzekoak, 11.3 artikuluan ezartzen duenarekin bat.

6.- Adjudikaziodunari egotz dakizkiokeen arrazoiak direla eta kontratua ez bada formalizatu adierazitako epearen barnean, lizitazioko oinarrizko aurrekontuaren % 3 eskatuko zaio, BEZa kanpoan utzita, zehapen kontzeptuan; kopuru hori jasotzeko, behin betiko bermera joko da lehenik, horrelakorik eratua den kasuetan. Horretaz gain, kontratatzeko galarazpena ere ezarri ahal izango zaio, SPKLren 71.2.b) artikuluan aurreikusiarekin bat.

7.- Kontratua ez formalizatzeko arrazoiak Administrazioari egozteko modukoak badira, berandutzeak eragindako kalteen ordaina emango zaio kontratistari.

8.- Kontratuaren formalizazioari publizitatea emango zaio, SPKLren 154. artikuluan xedatutakoaren arabera.

III. KAPITULUA - KONTRATUA EGIKARITZEA

33.- Kontratuaren arduraduna

1.- Kontratazio organoak, kontratua adjudikatzeko ebazpenean, kontratuaren pertsona arduraduna izendatuko du. Pertsona horren eginkizuna izango da kontratua egikaritzen dela ikuskatzea eta beharrezko erabakiak hartu eta jarraibideak ematea, hitzartutako prestazioa behar moduan eta egoki gauzatuko dela ziurtatzearren.

Era berean, kontratuaren arduradun izango den pertsonak laguntzaileak eduki ahal izango ditu, titulu profesional edo jakintza espezifikoen arabera. Laguntzaile horiek kontratua adjudikatzeko ebazpenean bertan identifikatuko dira, eta, hori une horretan ezinezkoa bada, ondorengo ebazpen batean.

Kontratuaren arduraduna izango da enpresa adjudikaziodunaren eta kontratazio organoaren arteko solaskidea.

2.- Kontratuaren arduradunaren eskumenak Zuzendari Fakultatiboak burutuko ditu, SPKL legearen 237.etik 246.era bitarteko artikuluetan xedatuaren arabera.

3.- Bere eginkizunak garatu ahal izateko, arduradunak eta laguntzaileak libre sartu ahal izango dira kontratuaren objektu den prestazioa garatzen den lekuetara, eta egoki iritzitako ikuskapen guztiak egin ahal izango dituzte, segurtasun eta osasun koordinatzaile izendatzen den pertsonak lagunduta, betiere kokaleku horiek eta haien baldintza teknikoak kontratuaren objektu diren prestazioak garatzeko erabakigarriak badira. Kasu horietatik at, kontratuaren arduradunak lekuetara sartzeko beharra justifikatu beharko du, espresuki eta espediente administratiboan zehaztuta; espediente hori kontratazio organoak berretsi beharko du aurretik.

Era berean, egoki deritzoten informazio eta dokumentazioa eskatu ahal izango dute, eta kontratuaren objektua behar bezala betetzeko beharrezko bilerak sustatu eta deitu, hala badagokio, betetze horretako edozein gorabehera bideratu ahal izatearren.

4.- Kontratuaren arduradunak ezarriko ditu jarraibideak.

Zehazki, honako eginkizun hauek dagozkio:

a) Kontratua egikaritzeko lanak kontratuan bertan jasotako baldintzetan eta aurreikusitako epean gauzatzen ari direla egiaztatzea. Eginkizun horrek ahalbidetuko du beharrezko ekintzak egitea, jarduera horrek kontratuaren kalitate beharkizunak eta klausula sozialak, ingurumenekoak eta berritzaileak betetzen ote dituen egiaztatzearren.

b) Kontratazio organoari aditzera ematea edozein motatako ez-betetzeak eta, hala dagokionean, zigorrak ezartzeko, kontratua eteteko, kontratua suntsiarazteko, kontratua behar bezala gauzatzea bermatzeko bestelako neurriren bat hartzeko edo Administrazioari enpresa kontratistaren ez-betetzeak eragiten dituen kalteengatiko ordaina emateko prozedura abia dadin proposatzea.

c) Kontratuan beharrezko den aldaketa oro gomendatzea, esaterako zehaztapen, jarraibide edo jardun eraginkorragoak eman ditzaketen beste baldintza batzuen kasuan.

d) Kontratuari atxikitako pertsona zein material aldetiko aldaketak baimentzea, betiere kontratazio organoak emandako jarraibideen ildotik, kontratuaren aldaketarik ez dakarten kasuetan.

e) Epea luzatzeko premia eta egokitasunaren berri ematea eta arrazoitzea.

f) Enpresa kontratistak azpikontratistekiko dituen ordainketa obligazioak betetzen dituela egiaztatzea.

5.- Kontratua egikaritu bitartean aldatzen badira kontratuaren arduraduna edo laguntzaileak, enpresa kontratistari horren berri emango zaio, idatziz, kontratatzailearen profilean argitaratzearekin batera.

34.- Kontratistaren ondorengotza

1.- Enpresak edo enpresen jarduera adarrak batzen, zatitzen, jartzen edo eskualdatzen direnean, kontratuak jarraitu egingo du kontratua adjudikatzen zaion entitatearekin, hori subrogatu egingo baita kontratuari dagozkion eskubide eta obligazioetan, betiere SPKLren 98. artikuluan eskatzen diren baldintzak betetzen badira. Kontratista aldi baterako enpresa elkartea denean, SPKLren 69.9 artikuluan jasotakoa beteko da.
2.- Kontratistaren betebeharra da Administrazioari era frogagarrian jakinaraztea nortasun juridikoari eragiten dion aldaketa oro. Horrelakoetan eten egingo da kasuan kasuko fakturak ordaintzeko legez aurreikusten diren epeen konputua, harik eta aldaketak egiaztatzen diren arte.

3. Subrogazioa ezinezkoa bada kontratua eskuratuko duen entitateak beharrezkoak diren kaudimen eta gaitasun baldintzak betetzen ez dituelako, kontratua suntsiarazi egingo da, eta adjudikaziodunaren erruz suntsiarazi dela joko da ondorio guztietarako. 

35.- Kontratua besteri lagatzea

1.- Kontratuari dagozkion eskubideak eta betebeharrak hirugarren bati laga ahal izango dizkio pertsona edo enpresa adjudikaziodunak, betiere lagatzailearen ezaugarri teknikoak edo pertsonalak kontratua adjudikatzeko arrazoi erabakigarria izan ez badira eta lagapenak merkatuko lehiaren egiazko murrizketa eragiten ez badu.

2.- Kontratistak bere eskubide eta betebeharrak hirugarren bati laga ahal izan diezazkion, baldintza hauek bete beharko dira:

a) Kontratazio organoak lagapena egiteko baimena berariaz eta aurretik ematea.

b) Lagatzaileak kontratuaren zenbatekoaren gutxienez % 20 egikaritua izatea.

c) Enpresa lagapen hartzaileak kontratuak egiteko gaitasuna eta kontratuaren egikaritze fasearen arabera galda daitekeen kaudimena izatea. Gainera, behar bezala sailkatuta egon behar du, baldin eta lagatzaileari ere baldintza hori ezarri bazaio, eta horri ez dio eragin behar kontratatzeko inolako debekuk.

d) Enpresa adjudikaziodunaren eta enpresa lagapen hartzailearen arteko lagapena eskritura publiko bitartez formalizatzea.

3.- Lagapen hartzailea lagatzaileari dagozkion eskubide eta betebehar guztietan subrogatuko da.

36.- Enpresa kontratistaren betetze baldintzak eta betebeharrak

36.1.- Baldintza orokorrak

1.- Kontratua adjudikatzen zaion enpresak edo aldi baterako enpresa elkarteak kontratuan aurreikusitako epeetan gauzatu eta eman beharko dizkio Foru Aldundiari proiektatutako lanak.

2.- Obrak onartutako proiektua eta baldintza agiriak, aplikatzekoa den araudi orokorra eta, edozein kasutan, kontratatutako lanen izaeragatik berezkoak diren arau teknikoan zehaztasun osoz betez gauzatu beharko dira eta, kontratua teknikoki interpretatuz, obrako Zuzendaritzak enpresa kontratistari emango lizkiokeen argibideen arabera. Jarraibideak ahoz ematen direnean, alderdiak lotuko badituzte, idatziz berretsi behar dira ahalik eta azkarren.

3.- Kontratua enpresa kontratistaren arrisku eta benturara gauzatuko da, SPKL legearen 197. eta 239. artikuluetan ezarritakoaren kalterik gabe.

4.- Enpresa kontratista izango da Proiektuan aurreikusitako irtenbideak behar bezala gauzatu eta gauzatzearen arduraduna obrak modu asebetegarrian bete artean.

5.- Obrak garatzen diren bitartean eta berme epea betetzen den arte, enpresa kontratista da eraikuntzan ohartarazi daitezkeen akatsen erantzulea.

Administrazioak izendatutako Zuzendaritza fakultatiboaren iritziz obrako zatiren bat akatsekin gauzatu balitz, enpresa kontratista berregin egin beharko du inolako kalte-ordainik jasotzeko eskubiderik izan gabe, nahiz eta akatsak harreraren ondotik hauteman.

Akatsa duten edo kontratuko baldintzak zorrotz betetzen ez dituzten obra unitateak, hala ere onargarriak direla uste badu obra zuzendariak, onartzeko proposa diezaioke Administrazioari, prezioetan beherapena eginda. Kasu horretan, Administrazioak ezarritako prezio beherapena onartzera behartuta dago kontratista, edo, bestela, nahiago badu, gaizki dauden obra unitateak desegin eta berriz eraiki beharko ditu, bere kontura eta kontratuko baldintzen arabera.
6.- Kontratistak aseguru kontratu bat eduki beharko du kontratua burutzeko epe osoan (luzapenak barne) eta bermealdian (gehikuntzak barne), kontratua burutzetik hirugarrenei edo obrari eragin dakizkiekeen kalteen erantzukizuna estaltzeko; aseguruak agiri honen 43. eta 44. klausuletan aipatzen diren gutxieneko estaldurak izango ditu, besteak beste berariaz adieraziz zein diren aseguratuak, gutxieneko estaldurak, bermatutako zenbatekoak eta epeak; halaber, Ezaugarrien taulan jasotako zenbatekoak bermatuko ditu aseguruak. Hori dena kontratua sinatu eta gehienez hilabete batean egiaztatu beharko du, jatorrizko poliza eta dagozkion primen ordainagiriak aurkeztuz edo aseguru etxearen ziurtagiri egokiak aurkeztuz. Atal honetan aipatu den edozein beharkizun ez egiaztatzea kontratua suntsitzeko arrazoia izango da, betebehar hau, izatez, kontratuaren funtsezko betebehar bat delako, Sektore Publikoko Kontratuen Legearen 211.1 f) artikuluan aurreikusita dagoenez.

Nolanahi ere, enpresa adjudikaziodunaren gain joango dira aseguru polizetan ezarrita egon litezkeen frankizien ordainez edo polizaren mugak gainditzen dituzten kalte eta galeren ordainez ordaindu beharreko zenbateko guztiak, baita aseguru polizetan estali gabeko ondasunei eta arriskuei legozkiekeenak ere.
7.- Lizitaziora aurkezten diren enpresek borondatez onartzen dute lizitatze, adjudikatze eta egikaritze prozesuetatik eratorritako datu guztiei kontratua amaitu bitartean gardentasuna ematea.
36.2.- Kontratua egikaritzeko baldintza bereziak

1.- Aurrekontuko ekitaldi bakoitzeko abenduaren lehenengo hamabostaldian, eta oro har, kontratua jaso aurretiko hilabetean, enpresa kontratistak adjudikazio irizpideen eta izaera sozialeko gauzatze baldintza berezien ebaluazioa aurkeztu beharko du V. eranskinean jasotakoari jarraituz.
2.- Kontratuaren parte diren egikaritzeko baldintza berezi guztiak berdin-berdin eskatuko zaizkie haren gauzapenean parte hartzen duten azpikontratista guztiei.
3.- Aurreikusitakoez gain, hala badagokio, ezaugarrien taulako 18 eta 19. ataletan gauzatzeko betebehar bereziak dira jarraian adierazten direnak: 

36.2.1.- Enpresa kontratistak lan, Gizarte Segurantza eta laneko segurtasun eta osasun arloan dituen betebeharrak

1.- Kontratistak lan arloan, gizarte segurantza arloan eta laneko segurtasun eta osasun arloan indarrean dauden xedapen legezko, arauzko eta konbentzional guztiak bete behar ditu. Zehazki, Gipuzkoako Eraikuntza eta Herri Lanetako Hitzarmen Kolektiboko lan baldintzak aplikatu beharko ditu, indarrean leudeken eta hartan xedatutakoa hobetuko luketen enpresako beste hitzarmen edo itun batzuen kalterik gabe, bere erantzukizun esklusiboa izanik lan-istripuekin lotutako oro. Zehazki, zuzen, zorrotz eta bere kontura bete behar du Segurtasun eta Osasun Plana, eraikuntza obretan segurtasun eta osasuneko gutxieneko baldintzak ezartzen dituen urriaren 24ko 1627/1997 Errege Dekretuan eta klausula agiri honetan xedatutakoaren arabera idatzia eta onartua izan behar duena. Enpresa kontratatzaileak ez du inolako erantzukizunik izango enpresa kontratistak ez baditu betebehar horiek betetzen.

2.- Zuinketa egiaztatzeko akta sinatu edo obren harrera akta egin aurretik, baita kontratazio organoak edo kontratuaren arduradunak egoki jotzen duen unean ere, adjudikaziodunak dokumentazio hau aurkeztu behar du: 

· Kontratua egikaritzeari atxikita dagoen pertsona kopuruaren zerrenda nominalaren zinpeko aitorpena, sexua, lanaldia, lan kategoria, kontratuaren iraupena eta soldatak zehaztuz. 

· ITA agiria (altan dagoen Langilearen Txostena, Gizarte Segurantzak egina) eta langileak, enpresaren antzinatasuna eta kotizazio oinarriak aitortzen dituen Gizarte Segurantzak igorritako ziurtagiria. 
· Hala badagokio, enpresaren TC1 eta TC2 ereduak edo Estatuko Enplegu Zerbitzu Publikoaren eredu estandarraren araberako lan kontratuen kopiak.
3.- Enpresa kontratistak, era berean, egiaztatu beharko du, azpikontratatutako enpresei datu egokiak eskatu ostean, enpresa horiek ere obrak gauzatzen diren bitartean lan eta Gizarte Segurantza arloan indarrean diren xedapenak aplikatzen dituztela eta, zehazkiago, aipatutako Gipuzkoako Eraikuntza eta Herri Lanetako Hitzarmen Kolektiboko lan baldintzak betetzen dituztela, indarrean leudeken eta hartan xedatutakoa hobetuko luketen enpresako beste hitzarmen edo itun batzuen kalterik gabe, eta baita segurtasun eta laneko osasun arloko betebeharrak aplikatzen dituztela ere.

4.- Kontratua egikaritzen den bitartean, enpresa kontratistak ordaindu beharko du langilearen kategoria profesionalari aplikagarri zaion hitzarmen kolektiboan jasotako soldata, eta ezingo da inola ere izan hitzarmenekoa baino txikiagoa.

5.- Enpresa lizitatzaileek zehaztu beharko dute haiei kontratua adjudikatuz gero kontratuaren objektu den jarduera egiten duten langileei zer hitzarmen kolektibo aplikatuko dien. Eta ahalik eta informazio gehien aurkeztu beharko dute, kontratua adjudikatu ondoren langile horiei benetan aplikatuko zaizkien lan baldintzei buruz.

6.- Kontratuari atxikitako langileen lan baldintzen edozein aldaketa, baldin eta adjudikazioaren unean aplikagarria den hitzarmen kolektiboan xedatutakoei eragiten badie, aldez aurretik jakinarazi beharko zaizkio kontratazio organoari.

7.- Enpresa kontratistak sexu jazarpena eta sexuaren arrazoizko jazarpena ekiditeko lan-baldintzak bultzatu eta hori prebenitzeko eta horiek pairatu dituztenek egin ditzaketen salaketa edo erreklamazioei bide emateko prozedura berariazkoak arbitratu beharko ditu.

8.- Klausula honetan jasotako betebeharrak betetzetik eratorritako gastuak enpresa adjudikaziodunaren kontura izango dira eta kontratua egikaritzako eskainitako prezioan barneratuta egongo dira.

9.- Azpikontrataziorik egiten bada, klausula honetan xedatutakoa bete beharko du enpresa azpikontratistak. Azpikontratatutako jarduerari hasiera eman baino lehen, enpresa kontratistak egiaztatu beharko du azpikontratatutako enpresako langile guztiak gizarte segurantzan izena eta alta emanda daudela, eta horren berri eman beharko dio kontratazio organoari.

10.- Enpresa kontratistak klausula honetan xedatutako betebeharrak ez betetzeagatik, Gipuzkoako Foru Aldundia zigortzen badute ez-betetze horren ondorioz sortutako ondorio ekonomikoak bere gain hartzera, ondorio horiek kontratistari jasanaraziko dizkio. Horretarako, Gipuzkoako Foru Aldundiak beharrezko jarduketa administratibo edo judizialak egiteko eskubidea izango du, harik eta ordaindutako zenbateko osoa berreskuratu arte.

11.- Aurreko paragrafoetan ezarritako betebeharrak gauzatzeko baldintza berezi moduan ezartzen dira, eta egiaztatu egin beharko dira kontratua egikaritzean. Hura ez betetzeak berekin ekarriko du, zigor ekonomikoak ipintzea, ez-betetzearen proportzionaltasunaren arabera, eta zigorraren zenbatekoa ezingo da kontratuko prezioaren % 10 baino handiagoa izan, kontratua gauzatzeko 36.2.4 klausulan azpikontrataziorako ezarritako salbuespenarekin. Nolanahi ere, klausula agiri honen arabera betebehar baten ez-betetzea oso larritzat jotzen den kasuetan, betebehar hori kontratuaren funtsezko betebehartzat joko da eta haren ez-betetzeak kontratua suntsitzea ekarri ahal izango du.

36.2.2.- Bete beharreko hizkuntza betebeharrak

1.- Kontratu honek nahitaez bete behar du hizkuntza ofizialtasun bikoitzaren araubidea, hain zuzen ere, Euskal Autonomia Erkidegoko Autonomia Estatutuak 6. artikuluan ezarria eta Euskararen erabilera normalizatzeko azaroaren 24ko 10/1982 Oinarrizko Legean eta hori garatzen duten arauetan erregulatua. Azken horien artean dago, besteak beste, Gipuzkoako Foru Aldundiaren eta haren organismo autonomoetan jarduera esparruan euskararen erabilera arautzen duen plana. 

2.- Diseinu eta jarduketa guztiak (errotuluak, argitalpenak, seinaleztapenak, oharrak eta jakinarazpenak) planteamendu elebidun batekin egin behar dira, euskaraz eta gaztelaniaz; dena dela, kasu jakin batzuetan, egokia izan daiteke euskarari lehentasuna ematea, planteatutako ekintzaren ezaugarrien arabera eta herritarren segmentuaren arabera. Beti ere, herritarren hizkuntza aukeratzeko eskubidea bermatuko da.

3.- Hizkuntza arloko betekizun hori ez betetzeak berekin ekarriko du SPKL legearen 192. artikuluan aurreikusitako zigorra ezartzea, kontratuaren objektu den prestazioa akatsekin gauzatzeagatik.

4.- Zigorra, ez-betetzearen larritasunaren araberakoa izango da, proportzionaltasunaren irizpideari jarraiki.

36.2.3.- Emakume eta gizonen berdintasun arloko betebeharrak

1.- Enpresa adjudikaziodunak, prestazioa egiterakoan, emakumeen eta gizonen arteko aukera berdintasuna sustatzeko neurriak aplikatu behar ditu, otsailaren 18ko 4/2005 Legeak, emakumeen eta gizonen berdintasunerakoak, bere 20. artikuluan aurreikusitakoaren arabera.

Neurri horien artean dago, nahitaez, berdintasun plan bat egitea eta aplikatzea, betiere enpresak aurretik halakorik ez badu, 250 langile baino gutxiago dituelako eta, beraz, horretara behartuta ez dagoelako, 3/2007 Lege Organikoko 45. artikuluan aurreikusitakoaren arabera. Berdintasun planak emakume eta gizonen arteko aukera berdintasuna sustatzeko jarduketak aurreikusi ditzake, besteak beste, ondorengo arloetan: okupazioan, sustapen eta prestakuntzarako aukeretan; sailkapen profesionalean; ordainsarietan; bizitza pertsonala, familiakoa eta lana bateragarri egiteko lanaldiaren antolaketan; eta jazarpen sexualari eta sexu arrazoiarengatikoari aurrea hartzeko zereginean.

Plan hori kontratuaren egikaritzearen barruan egin behar da, aipatutako Lege organikoaren edukiari jarraituz.

Eusko Jaurlaritzaren otsailaren 11ko 11/2014 Dekretuan jasotako “Emakumeen eta Gizonen Berdintasunerako Lankidetza Erakundea” aitorpena eskuratu izanak balioko du egiaztatzeko kontratistak entitatean baduela eta aplikatzen dela berdintasun plan bat.

Administrazio kontratatzaileak edozein unetan eskatu ahal izango dio kontratistari aitorpen horren erabilpen baldintzak betetzen dituela egiaztatzeko.

2.- Enpresa adjudikaziodunak neurriak ezarriko ditu kontratuaren egikaritzeari atxikitako langileen lana eta bizitza pertsonala edo familiakoa bateragarri egiten laguntzeko eta, enpresa azpikontratistarik balego, hark ere ezarri dituela egiaztatuko du.

Langileen lana eta bizitza pertsonala edo familiarra bateratzen laguntzeko, adjudikaziodunari eskatuko zaio neurriak hartzeko familia zamak dituzten langileentzako ordutegi malgutasuna bermatzeko, edo familia ardurak dituzten langileentzako lanaldi partzialaren eta lanaldi osoaren arteko mugikortasuna ziurtatzeko.

3.- Kontratua egikaritzeko langile berriak kontratatu behar badira, eta kontratuari atxikita dagoen plantillan emakumeen eta gizonen arteko desoreka egon eta ondorioz emakume gutxiago badago, gutxienez emakume bat kontratatu beharko da edo, bestela, aldi baterako kontratua duen emakume bati kontratu mugagabea egin beharko zaio. Langile talde desorekatua izango da langile guztien artean emakumeak % 40 baino gutxiago badira.

4.- Enpresa adjudikaziodunak hizkera ez-sexista erabili beharko du kontratu hau egikaritzean sortzen den dokumentazio, publizitate, irudi edo material guztietan. Halaber, emakumeen bazterketa iradokitzen duten irudiak edota estereotipo sexistak ekidin beharko ditu, eta berdintasun balioak, presentzia orekatua, aniztasuna, baterako erantzukizuna eta genero rol zein identitateen aniztasuna sustatu beharko ditu.

5.- Aurreko paragrafoetan ezarritako betebeharrak gauzatzeko baldintza berezi moduan ezartzen dira, eta egiaztatu egin beharko dira kontratua gauzatzean. Betebehar horiek bete ezean isun ekonomikoak ezarriko dira, ez-betetzearen larritasunaren araberakoak, eta isun horiek ezingo dute gainditu kontratuaren prezioaren % 10. Nolanahi ere, klausula agiri honen arabera betebehar baten ez-betetzea oso larritzat jotzen den kasuetan, betebehar hori kontratuaren funtsezko betebehartzat joko da eta haren ez-betetzeak kontratua suntsitzea ekarri ahal izango du.

36.2.4.- Betebeharrak azpikontratazioan

1.- Enpresa kontratistak prestazioa modu partzialean egitea ados dezake hirugarren aldeekin. Azpikontratu horiek burutzean SPKL legearen 215. artikuluko 2. apartatuan ezarritakoaren arabera eskagarri diren betekizunak bete beharko dira.

2.- Ezaugarrien taulako 15. atalean aipatzen diren zeregin kritikoak ezingo dira azpikontratatu, kontratista nagusiak zuzenean egin beharko ditu.

3.- SPKL legearen 215.2. artikuluan ezarritako betebeharrak bete ezean, artikulu bereko 3. eta 4. apartatuetan xedatutakoa aplikatuko da.

4.- Enpresa azpikontratistak soilik enpresa kontratista nagusiaren mende geratuko dira. Horrenbestez, azken hori izango da kontratua egikaritzearen gaineko erantzukizun osoa hartuko duena Administrazioaren aurrean, gizarte edo lan arloko betebeharrak betetzeari dagokionean ere bai.

5.- Enpresa kontratistak enpresa azpikontratistei egin beharreko ordainketetan SPKL legearen 216. artikuluan xedatutakoa bete beharko da. 

6.- Kontratistak, gainera, betebehar hauek beteko ditu:

a) Enpresa kontratistak bete egin beharko ditu urriaren 18ko 32/2006 Legeak, Eraikuntzaren Sektorean Azpikontratazioa Arautzekoak, ezarritako arauak, baita laneko segurtasun eta osasun arloan indarrean dauden arauak ere, eta azpikontratista orori ere araudi hori betearaziko dio. Hain zuzen ere, egiaztatu egin beharko du azpikontratatzen duen enpresa orok kontratua egikaritzean honako betebehar hauek betetzen dituela:

· Jarduera gauzatzeko eta lanen zuzendaritza zuzenean burutzeko egokiak diren azpiegitura eta bitartekoak dituela erabilgarri, eta langileak ez direla bidegabe laga.

· Bere langileek laneko arriskuen prebentzioari dagokionez beharrezkoa den prestakuntza dutela. 

· Prebentzio antolaketa egokia duela.

· Dagozkion betebehar guztiak betetzen dituela laneko segurtasun eta osasun arloan eta, zehazki, prebentzio jarduerak koordinatzeari buruzkoak eta beharrezkoak diren prebentzio baliabideak baliatzeari buruzkoak.

· laneko egonkortasuna bermatze aldera.

· Kontratua mugagabea duten langileek gutxieneko portzentajea % 30ekoa dela, Egiaztatutako Enpresen Erregistroan inskribatuta dagoela.

· Legean ezarritako azpikontratazio araubideko mugak betetzen dituela.

b) Enpresa kontratistak Azpikontratazio Liburua eduki beharko du, eta liburu hori eskura egongo da obran esku hartzen duten eragile guztientzat. Gainera, Azpikontratazio Liburuan egindako azpikontratazioen anotazio guztiak segurtasun eta osasun arloko koordinatzaileari jakinarazi beharko dio.

c) Enpresa kontratistak obran parte hartzen ari diren enpresa guztietako langileen ordezkariei berri eman beharko die bai obran egindako kontratazio edo azpikontratazioei buruz, bai jarduerak koordinatzeko aurreikusi diren neurriei buruz.

d) Azpikontratatutako jarduerari hasiera eman baino lehen, enpresa kontratistak egiaztatuko du azpikontratatutako enpresako langile guztiak Gizarte Segurantzan izena eta alta emanda daudela, eta horren berri emango dio kontratazio organoari.

e) Kontratistak inola ere ezingo du hitzartu kontratuaren zati bat egitea lege ordenamenduaren arabera kontratatzeko ezgaituta dauden pertsonekin edo Sektore Publikoko Kontratuen Legearen 71. artikuluan jasotako kasuetan daudenekin.

f) Enpresa kontratistak egiaztatu egin beharko du enpresa azpikontratistak, langile berriak kontratatu behar baditu kontratua egikaritzeko, lehenetsi dituela gizartetik baztertuak izateko arriskuan dauden pertsonak, lanik ez dutenak edo lan merkatuan sartzeko zailtasun handiak dituztenak.

7.- Enpresa kontratistak azpikontratazioaren berri emango die langileen ordezkariei, lan arloko legediak agintzen duen bezala.

8.- Enpresa edo entitate adjudikaziodunak kontratazio organoari aurkeztu beharko dio azpikontratuaren dokumentua, eta dokumentu horretan ezarriko dira azpikontratatuak kontratua betetzeko dituen obligazioak eta ez-betetzeak ekarriko dituen ondorioak.

9.- Aurreko paragrafoetan ezarritako betebeharrak gauzatzeko baldintza berezi moduan ezartzen dira, baldin eta ez badaude jasoak indarrean dagoen kontratazio araudian, eta egiaztatu egin beharko dira kontratuan. Betebehar horiek bete ezean isun ekonomikoak ezarriko dira, ez-betetzearen larritasunaren araberakoak, eta isun horiek ezingo dute gainditu kontratuaren prezioaren % 10. Nolanahi ere, betebehar baten ez-betetzea oso larritzat jotzen den kasuetan, betebehar hori kontratuaren funtsezko betebehartzat joko da eta haren ez-betetzeak kontratua suntsitzea ekarri ahal izango du, betiere, SPKL legearen 211. artikuluko 1. apartatuko f) letraren bigarren paragrafoan ezarritako betekizunak betetzen badira.

10.- Administrazio kontratatzaile honek egiaztatu ahal izango du kontratuan parte hartzen duten azpikontratistei edo hornitzaileei egin beharreko ordainketak zorrotz egiten dituela kontratistak.

Kasu horretan, enpresa kontratistak kontratua perfekzionatzen denean hartan parte hartzen duten azpikontratista edo hornitzaileen xehetasunezko zerrenda igorriko dio administrazio kontratatzaileari, hark hala eskatuta, horietako bakoitzak ordainketa epearekin lotura zuzena izanik, azpikontratzeari edo hornidurari dagokionez bete beharreko baldintzekin batera. Halaber, administrazio honek hala eskatuta, haiei ordainketa guztiak egin izanaren egiaztagiria aurkeztu beharko dute 216. artikuluan eta abenduaren 29ko 3/2004 Legean legez ezarritako ordainketa epeen barruan prestazioa amaitu ondotik, aplikagarri denerako. Betebehar horiek ezinbestekotzat jotzen dira, eta ez badira betetzen, legediak ezarritako ondorioez gain, zigor hauek jartzeko aukera izango da: eguneko zigorrak, ordainketan atzeratzen den egun natural bakoitzeko 0,60 euro kontratuaren prezioaren 1.000 euroko bakoitzagatik. Zigorrak ezingo du inola ere kontratuaren prezioaren % 10 gainditu.

36.2.5.- Informazioaren segurtasun arloko betebeharrak

1.- Adjudikaziodunak 2017ko azaroaren 13ko GAO aldizkarian argitaratutako Gipuzkoako Foru Aldundiaren Informazioaren Segurtasun Politika eta zerbitzu edo informazio horiekin lotutako segurtasun arloko araudia bete beharko du; halaber, bere langileei horren berri eman eta prestatzera behartuta dago.

2. - Adjudikaziodunak eta datu pertsonalen tratamenduaren edozein fasetan parte hartzen duen edozein pertsonak horiei buruzko sekretu profesionala mantendu beharko du, eta datu horiek babestu beharko ditu. Betebehar horiek indarrean egongo dira Foru Aldundiarekin duen harremana amaituta ere.

3.- Enpresa kontratistak kontratua betetzeko beharrezko izan ditzakeen izaera pertsonaleko datuen erabilera datu pertsonalen babesaren esparruan indarrean dagoen legeria betez egingo da; baita Gipuzkoako Foru Aldundiak xedatutakoa betez ere. 

4.- Adjudikaziodunak ezingo ditu datu horiek hirugarrengoei laga edo kontratua betetzeko helburu zehatzak ez diren beste helburuetarako erabili. 

5.- Adjudikaziodunak, datu horien tratamendurako arduradun gisa, datu pertsonalen segurtasunerako beharrezkoak diren neuri tekniko edo antolakuntzazkoak aplikatuko ditu, datu horiek aldatzea, galtzea, baimenik gabe tratatzea edo eskuratzea saihesteko, aukera horiek bai giza jardueratik beretik bai ingurune fisiko edo naturaletik datozenak izan daitezkeelarik. 

6.- Kontratuaren iraunaldian zehar, Gipuzkoako Foru Aldundiak beharrezkotzat jotzen dituen kontrolak egitea onartuko du adjudikaziodunak, hain zuzen ere segurtasun neurriak betetzen direla egiaztatzeko eta beharrezko neurri zuzentzaileak ezarri ahal izateko.

7.- Kontratuko prestazioa amaitu ondoren, adjudikaziodunak izaera pertsonaleko datuak deuseztatu beharko ditu, edo itzuli beharko dizkio entitate kontratatzaileari edota Administrazioak izendatutako tratamendurako arduradunari.

8.- Enpresa kontratistak edo azpikontratistak klausula honetan xedatutako betebeharrak ez betetzeagatik, Gipuzkoako Foru Aldundia zigortzen badute ez-betetze horren ondorioz sortutako ondorio ekonomikoak bere gain hartzera, ondorio horiek kontratistari jasanaraziko dizkio. Horretarako, Gipuzkoako Foru Aldundiak beharrezko jarduketa administratibo edo judizialak egiteko eskubidea izango du, harik eta ordaindutako zenbateko osoa berreskuratu arte.

36.3.- Kontratazio publikoari aplikatzeko Jokabide Kodea eta Erakundearen Zuzentasun Esparrua betetzeari buruzko betebeharrak

1.- Gipuzkoako Foru Aldundiak beharrezkotzat jotzen du kontratazio publikoen arloko jardunbideetan erakutsi behar diren balio etikoak eta jokabideak nahiz kudeaketa onaren printzipioak eta jardun profesionalerako arauak jasotzea.

2.- Hori guztia, kontratazio publikoei buruzko Europako Parlamentuaren otsailaren 26ko 2014/24/EB Zuzentarauaren 16. kontuan hartuzkoan aurreikusitakoaren arabera, zeinak aginte publikoak behartzen dituen bitarteko posible guztiak baliatzera kontratazio publikoetako prozeduretan interes gatazkak ekiditeko. Eta bereziki adierazten du ezen horrek “interes gatazkak detektatzera, saihestera eta konpontzera bideratutako prozedurak erabiltzea” ekar dezakeela berekin.

Horregatik, prozedura horren zuzentasuna bermatzearren, Gipuzkoako Foru Administrazioaren kontratazio publikoari aplikatzeko Jokabide Kodea eta Erakundearen Zuzentasun Esparrua betetzeari buruzko adierazpena IV. eranskinean jasotzen da.

3.- Kode hori, funtsezko betekizuna baita, nahitaez betetzekoa da Gipuzkoako Foru Aldundiak sustatzen dituen lizitazioetan parte hartzen duten eta horietan adjudikaziodun gertatzen diren enpresa eta entitateentzat. Hori ez betetzeak kontratazio organoa gaitu egingo du, kodearen kontrako jardueraren egile den enpresa edo entitatea kanpoan uzteko edo, hala dagokionean, erruzko ez-betetzeagatik kontratua suntsiarazteko, horrek berekin dakartzan lege ondorio guztiekin.

4.- Kontratua suntsiaraztea bidezko ez denean, zehapena ezarriko da. Jokabide Kodearen ez-betetze bakoitza arau hauste larritzat hartuko da, eta horrek kontratuko aurrekontuaren % 10eraino iritsi ahal izango den zehapena eragingo du.

5.- Zehapenak ezartzeko prozedurak kontuan hartuko ditu kontraesanaren printzipioa eta zehapenak mailakatzeko printzipioa, proportzionaltasunaren eta gertatzen diren zertzeladen arabera jokatzearren.

36.4.- Eraikitzeko eta eraisteko hondakinen arloko betebeharrak

1.- Klausula agiri honetako ezaugarrien taulako 28. atalean horrela aurreikusten denean, aplikagarri den araudian aurreikusitako betebeharrez gain, obra gauzatzen duen pertsona fisiko edo juridikoak plan bat aurkeztu behar dio departamentuari. Obran sortuko diren eraikuntza eta eraispen hondakinei lotuta dagozkion betebeharrak nola beteko dituen islatu behar du plan horretan, zehazki, Eraikitze eta eraisteko hondakinen produkzioa eta kudeaketa arautzen duen otsailaren 1eko 105/2008 Errege Dekretuko 4.1 eta 5. artikuluetan jasotako betebeharrak islatuz. Halaber 112/2012 Dekretua, ekainaren 26koa, eraikuntza eta eraispen hondakinen ekoizpena eta kudeaketa arautzeko dena, bete beharko da. 

2.- Behin zuzendaritza fakultatiboak onartuta, plana obrako kontratuzko dokumentuen parte izango da.

3.- Betekizun horiek ez betetzeak berekin ekarriko du SPKL legearen 192. artikuluan aurreikusitako zigorra ezartzea, kontratuaren objektu den prestazioa akatsekin gauzatzeagatik.

4.- Zigorra, ez-betetzearen araberakoa izango da, proportzio irizpide bati jarraituz.

36.5.- Lantaldeari eta langileei buruzko betebeharrak 

1.- Kontratistak lantalde eta langile egokiekin egin behar ditu obrak, eskaintzak jasotzen dituen bitartekoak barne, eta lanen martxak noiznahi sortzen dituen premiei behar bezala erantzun.

2.- Zehazki, bere kontura aurreikusi behar du proiekturako eta obrarako beharko duen laguntza tekniko guztia, lan eta espezialitate bakoitzak eskatzen dituen premiei ondo erantzuteko gai izango dena.

3.- Administrazioak bereziki delikatu edo kritikoak diren gai edo arloetan arduradunak izango diren adituak izendatzeko eskatu ahalko dio enpresa kontratistari, baldin eta obretako Zuzendaritza Fakultatiboaren ustez horien beharra badago.

4.- Enpresa kontratista behartuta dago, klausula agiri honetan aipatzen diren lanak egiteko, bere eskaintzan izenez aipatutako teknikariak eta beste langileak izendatzera, kontratua sinatu aurretik, bertan zehazten den dedikazioarekin. Ondorioz, kontratuak irauten duen bitartean, dedikazio osoarekin izendatutako langileek ezingo dute beste ezertan lan egin. Halaber, enpresa kontratistak ezingo ditu izendatutako langileak ordeztu, baldin eta kontratuaren arduradunaren berariazko baimenik ez badu. Horregatik, kontratistak lanak egiteko izendatu dituen langileak aldatu ahal izateko Administrazioaren onarpena beharko du eta, hala eskatzen bazaio, sartu nahi dituen langile berrien curriculuma aurkeztu beharko du aldez aurretik.

5.- Pertsona kolaboratzaileen parte hartzea proposatzen bada, horien lankidetza konpromisoaren adierazpena helarazi beharko da. Enpresa kontratistak ezingo die bere eskaintzan proposatutako kolaborazioei uko egin eta ezingo ditu beste batzuekin ordeztu Kontratuaren arduradunaren onarpenik izan ezean.

6.- Aurreko paragrafoetan ezarritako betebeharrak gauzatzeko baldintza berezi moduan ezartzen dira, eta egiaztatu egin beharko dira kontratua egikaritzean. Betebehar horiek bete ezean isun ekonomikoak ezarriko dira, ez-betetzearen larritasunaren araberakoak, eta isun horiek ezingo dute gainditu kontratuaren prezioaren % 10. Nolanahi ere, betebehar baten ez-betetzea oso larritzat jotzen den kasuetan, betebehar hori kontratuaren funtsezko betebehartzat joko da eta haren ez-betetzeak kontratua suntsitzea ekarri ahal izango du. Isun horiek kobratzeko, isunaren zenbatekoa osoki edo zati batean kenduko da enpresa kontratistari ordaindu beharreko zenbatekotik; bestela, bermearen bidez ordainduko dira.

36.6.- Makineriari eta bitarteko teknikoei buruzko betebeharrak

1.- Kontratistak bere eskaintzan aipatutako makinak eta bitarteko teknikoak ere obretan jarriko ditu eta, oro har, obrak ondo egiteko behar diren guztiak. 
2.- Bere eskaintzan sartutako makinak edo bitarteko teknikoak aldatu ahal izateko, proposamen arrazoitu bat aurkeztu beharko du, eta Administrazioaren onarpena behar du.
3.- Makinak eta bitarteko teknikoak lana ongi egiteko baldintzatan eduki behar da, eta kontratuaren objektu den obrara behar besteko dedikazioa eskainiko diote. Erretiratu nahi izanez gero, aurrena zuritu egin beharko da objektu zuten lan unitatea amaitu dela, eta ondoren, zuzendaritza fakultatiboak baimendu egin beharko du.
4.- Aurreko paragrafoetan ezarritako betebeharrak egikaritzeko baldintza berezi moduan ezartzen dira, eta egiaztatu egin beharko dira kontratua egikaritzean. Betebehar horiek bete ezean isun ekonomikoak ezarriko dira, ez-betetzearen larritasunaren araberakoak, eta isun horiek ezingo dute gainditu kontratuaren prezioaren % 10. Nolanahi ere, betebehar baten ez-betetzea oso larritzat jotzen den kasuetan, betebehar hori kontratuaren funtsezko betebehartzat joko da eta haren ez-betetzeak kontratua suntsitzea ekarri ahal izango du. Isun horiek kobratzeko, isunaren zenbatekoa osoki edo zati batean kenduko da enpresa kontratistari ordaindu beharreko zenbatekotik; bestela, bermearen bidez ordainduko dira.

36.7.- Baimen eta lizentzien kudeaketaren inguruko betebeharrak

1.- Enpresa kontratistaren kontura eta haren ardura izango da, baldin eta kontratazio organoak bere kabuz kudeatzea erabakitzen ez badu, lanak behar bezala gauzatzeko beharrezkoak diren baimen, lizentzia eta onarpenak eskuratzea, bere kontura eskumeneko organismoen baldintza eta manuak errespetatu beharko dituelarik. 

2.- Baimenak, lizentziak edo onarpenak eskuratzeak tasa, fidantza edo bestelako gasturen bat badakar, horiek ordaintzea edo gordailuak egitea ere kontratistaren kontua izango da.

37.- Kontratistari eskatu ahal zaizkion gastuak

Kontratistaren kontura izango dira kontratua formalizatzeko gastuak eskritura publikora eramaten bada. Era berean, bere kontura izango dira, kontratatutako prestazioa betetzeko enpresak egin beharreko gastuak, horien barnean daudelarik gastu orokorrak, finantza arlokoak, aseguruenak, tasak, finantzak, entseguak, garraio eta joan-etorriekin lotutakoak bere mendeko teknikari eta laguntzaileen ordainsari eta dietekin lotutakoak eta klausula agiri honetan aurreikusten diren gainerakoak.

38.- Klausula sozialak ez betetzearen ondorio juridikoak

1.- Administrazio klausula partikularren agiri honetan egikaritze baldintza berezi moduan ezarritako betebeharren ez-betetzeak arin, larri edo oso larritzat joko dira, isunak jartzeari begira.

1.1.- Lan arloko, Gizarte Segurantza arloko eta laneko segurtasun eta osasun arloko betebeharren ez-betetzeak honela kalifikatuko dira:

1.1.1.- Ez-betetze arinak izango dira:

a) Langileari idatziz ez jakinaraztea kontratuaren oinarrizko osagaiak eta lan prestazioa betetzeko baldintza nagusiak, dagokion araudiak ezarritako modu eta epeetan.

b) Enpresan dauden lanpostu hutsen berri ez ematea lanaldi partzialeko langileei, urruneko lan betetzen dutenei, eta iraunaldi zehatzeko kontratuak edo aldi baterakoak dituztenei.

c) Lan istripuen eta deklaratutako laneko gaixotasunen berri ez ematea lan agintaritza eskudunari garaiz eta dagokion moduan, istripu edo gaixotasun horiek arintzat jotzen direnean.

d) Enpresako zerbitzua uzten duten langileen bajak edo haiengan eragina duten bestelako aldaketak garaiz eta forma egokian ez jakinaraztea.

e) Langileek helarazitako aldi baterako ezintasunen baja, baja-berrespen edo altari buruzko mediku agirien kopiak ez bidaltzea dagokion entitateari.

f) Betebehar formalak edo agirizkoei eragiten dien gainerako ez-betetzeak.

1.1.2.- Ez-betetze larriak izango dira:

a) Lan kontratua idatziz ez formalizatzea, betekizun hori legez bete beharrekoa denean edo langileak eskatu duenean.

b) Kontratu motei, iraunaldi zehatzeko kontratuei eta aldi baterako kontratuei buruzko araudia urratzea, kontratu mota ezberdinak lege iruzurrez erabiliz.

c) Lanaldi, gaueko lan, aparteko ordu, ordu osagarri, atsedenaldi, opor eta baimenei buruzko arauak eta legezko nahiz hitzarturiko mugak urratzea.

d) Enpresak bere kasa funtsezko lan baldintzen aldaketa inposatzea, legez ezarritako prozedurak jarraitu gabe.

e) Legez edo hitzarmen kolektiboz ezarritako lan baldintzak baino txarragoak ezartzea, eta, orobat, Langileen Estatutuaren Legearen 4. artikuluan langileei aitortutako eskubideen kontrako egintzak nahiz ez-egiteak burutzea, oso larritzat jo ez badira.

f) Laneko segurtasun eta osasun plana ez egitea lan arriskuen prebentzioari buruzko araudiak ezarritako edukiarekin, bereziki ez denean jaso obrako langileen segurtasun eta osasunari eragiten dieten berariazko arriskuei moldatutako eduki erreal eta egokia, edo ez denean plana egokitu langileari eragiten dioten jarduera, prozedura edo ingurunearen ezaugarri berezietara.

g) Laneko segurtasun eta osasun planaren jarraipena egiteko betebeharra ez betetzea, laneko arriskuen prebentzioari buruzko araudiak ezarritako modu eta edukiarekin.

h) Indarrean dagoen araudiaren araberako mediku azterketak eta langileen osasun egoera aztertzeko aldizkako zainketa probak ez egitea, edo haien emaitzen berri dagokien langileei ez ematea.

i) Langileak euren ezaugarri pertsonal ezagunekin bateraezinak diren lanpostuetara atxikitzea, ez-betetzea oso larritzat jotzen denean izan ezik.

j) Lan istripuen eta deklaratutako lanbide gaixotasunen berri garaiz eta forma egokian ez ematea lan agintaritzari, indarrean dauden xedapenen arabera, horiek larri, oso larri edo hilgarri kalifikazioa dutenean, edo ikerketarik ez burutzea langileen osasunari kalterik eragin zaionean edo prebentzio neurriak nahikoak ez direla susmatzeko zantzuak daudenean.

k) Lan arriskuen prebentzioari buruzko araudia ez betetzea, ez-betetzea arin edo oso larritzat jo denean izan ezik.

l) Lantokiaren edo langunearen garbitasun eza, ohikoa denean edo langileen osotasun fisikorako eta osasunerako arriskurik dakarrenean.

m) Langile berrien hasierako afiliazioa edo alta ez eskatzea, edo epez kanpo eskatzea, ikuskapen jarduketa baten ondorioz. Kasu horretan dagoen langile bakoitzeko ez-betetze bat eman dela ulertuko da.

n) Gizarte Segurantzaren Diruzaintza Nagusiak kontzeptu guztiengatik biltzen dituen kuotak dagokion modu eta epeetan ez ordaintzea, edo dagokion diru sarrera behar den zenbatekoan ez egitea, kotizazio agiriak aurkeztuta, betiere diru sarrera ez egitearen arrazoia enpresaren konkurtso deklarazioa ez bada, edo ezinbesteko kasua, edo ez bada eskatu kuotak ordaintzeko epearen atzerapena inspekzio jarduna hasi aurretik eta, ezezko ebazpenik ez bada eman.

1.1.3.- Ez-betetze oso larriak izango dira:

a) Langileari zor zaion soldata ez ordaintzea edo ordainketa atzeratzea behin eta berriro.

b) Enpresak bere kasa hartzen dituen eta diskriminazio zuzena nahiz zeharkakoa eragiten duten erabakiak: adina edo desgaitasuna dela-eta aldeko eta aurkako diskriminazioa eragiten dutenak; ordainsari, lanaldi, prestakuntza eta gainerako lan baldintzak direla-eta aldeko eta aurkako diskriminazioa eragiten dutenak; eta jatorria, arraza edo etnia barne, egoera zibila, gizarte maila, erlijio edo sinesteak, ideia politikoak, sexu joera, sindikatuei eta sindikatuen erabakiei atxikitzea edo ez atxikitzea, enpresako beste langile batzuekin ahaidetasun lotura izatea edo hizkuntza dela-eta diskriminazioa eragiten dutenak

c) Enpresak bere kasa hartzen dituen erabakiak, langileei kalte eginez, baldin eta erabaki horiek tratu berdintasunaren eta diskriminazio ezaren printzipioa bete dadila galdatzeko enpresan egindako erreklamazio baten aurrean edo administrazio akzio zein akzio judizial baten aurrean erreakzioz hartuak badira.

d) Enpresak langileekin pentsioak direla-eta hartutako konpromisoak ez betetzea pentsio planak eta pentsio funtsak arautzen dituen araudian ezarritako moduan.

e) Lan arriskuen prebentziorako araudia bete gabe egiten diren lanak berehala ez geldiaraztea edo geldieran ez uztea, Lan eta Gizarte Segurantzako Ikuskatzailetzak errekerimendua egin duenean, eta lan horiek, Ikuskatzailetzaren iritziz, langileen segurtasun eta osasunerako hurbil-hurbileko arrisku larria dakartenean berekin, edo lanei berriz ekitea geldiarazteko arrazoiak aurrez zuzendu gabe.

f) Langileak euren ezaugarri pertsonal ezagunekin bateraezinak diren lanpostuetara atxikitzea, bai eta langile horiek laneko segurtasun eta osasunaren alorrean dituzten lanbide gaitasunak kontuan izan gabe lanean jardutea, egoera horiek langileen segurtasun eta osasunerako hurbil-hurbileko arrisku larria eragiten dutenean.

g) Prebentzio baliabideen presentzia eza, legez nahitaezkoa denean, edo haien presentziak dakartzan betebeharrak ez betetzea, dagokion araudian arriskutsutzat edo arrisku berezikotzat jotako jarduerak direnean.

h) Honako alderdi hauek ez egiaztatzea, dagokion araudiak ezarritako moduan: enpresa azpikontratatuek zuzendaritza nahiz produkzioan lan arriskuen prebentzioko prestakuntza duten langileak badituztela, prebentzio antolamendu egokia badutela, eta dagokion erregistroan inskribatua daudela.

i) Laneko arriskuen prebentzioari buruzko araudia betetzean lan baldintzei aplika dakiekeen beste edozein neurri hartu ez izana, baldin eta horien ondorioz langileen segurtasun eta osasunerako arrisku hurbil-hurbileko eta larria eragiten bada.

j) Gizarte Segurantzaren Diruzaintza Nagusiak kontzeptu guztiengatik biltzen dituen kuotak ez ordaintzea, dagokion epe eta moduan, kotizazio agiriak ez direnean aurkeztu.

k) Kotizazio agirietan edo bestelako agirietan datu faltsuak edo okerrak deklaratzea edo agerraraztea iruzur eginez, betiere kuotetan eragina badute.

l) Lana ematea kontratuak esekita edo lanaldia murriztua duten langileei, kontratuak esekita dauden bitartean, edo lan agintaritzari edo langabezia prestazioak kudeatzen dituen entitateari jakinarazitako lanaldi murriztutik kanpo.

m) Langileei deskontatutako Gizarte Segurantzako kuota zatia epean ez ordaintzea eta harekin geratzea, edo legez dagokiona baino deskontu handiagoa egitea.

1.2.- Azpikontratazio arloko betebeharren ez-betetzeak honela kalifikatuko dira:

1.2.1.- Ez-betetze arinak izango dira:

a) Azpikontratazioaren Liburua eskura ez izatea obran, eraikuntza sektorean azpikontratazioa arautzen duen araudiak ezarri moduan.

b) Enpresa kontratistak ez egiaztatzea enpresa azpikontratatua erabiltzen ari den makinen edukitza egiaztatzen duen agiri edo tituluak, edota indarrean dauden legeek eskatzen duten gainerako informazioa.

c) Segurtasun eta osasun arloko koordinatzaileari ez jakinaraztea Azpikontratazio Liburuan jasotako edozein azpikontratazio.

1.2.2.- Ez-betetze larriak izango dira:

a) Eraikuntza sektorean azpikontratazioa arautzen duen legeak eskatzen duen Azpikontratazio Liburua ez izatea, edo modu ordenatuan eta egunean ez eramatea, dagokion araudian ezarri moduan.

b) Ez egiaztatzea enpresa azpikontratatuek badituztela, bai zuzendaritzan, bai produkzioan, laneko arriskuen prebentzio arloan prestatuta dauden langileak, edota badutela prebentzio antolaketa egokia.

c) Oro har, kontratua egikaritzen den bitartean ez egiaztatzea enpresa azpikontratatuek betetzen dutela azpikontratazioari buruzko klausula, baldin eta ez-betetzeak ez badira ez-betetze arin edo oso larritzat jo.

d) Kontratua egikaritzean, legez ezarritako mugak gainditzen dituen azpikontratista edo langile autonomo kopurua jardutea obran, betiere obra zuzendaritzaren berariazko baimena izan gabe, baldin eta ez-betetzea oso larritzat jo ez bada.

e) Langileen ordezkariei egindako azpikontratazioak ez jakinaraztea.

1.2.3.- Ez-betetze oso larriak izango dira:

a) Kontratua egikaritzean, legez ezarritako mugak gainditzen dituen azpikontratista edo langile autonomo kopurua jardutea obran, betiere obra zuzendaritzaren berariazko baimena izan gabe, baldin eta arriskuei buruzko araudiak lan horiek arrisku bereziak dituzten lantzat jotzen badituzte.

b) Langileen lagapena indarrean dagoen legedia urratuz.

c) Kontratuaren zati bat kontratatzea ordenamendu juridikoaren arabera kontratatzeko ezgaitua dagoen pertsona batekin edo Sektore Publikoko Kontratuen Legearen testu bategineko 71. artikuluko egoeratako batean dagoen pertsona batekin.

d) Ez egiaztatzea enpresa azpikontratistak kontratu mugagabearekin izan behar duen gutxieneko langile portzentajea baduela, betiere eraikuntza sektorean azpikontratazioa arautzen duen araudiarekin bat.

1.3.- Emakume eta gizonen arteko berdintasuna sustatzeko ezarritako betebeharren ez- betetzeak honela kalifikatuko dira:

1.3.1.- Ez-betetze arina izango da kontratazio organoaren aurrean ez aurkeztea kontratuaren egikaritzeri egokitutako berdintasun plana, plana aurkeztea badagokio.

1.3.2.- Ez-betetze larriak izango dira:

a) Kontratuaren egikaritzeari egokitutako berdintasun plana ez egitea, plaza egitea badagokio.

b) Kontratuaren egikaritzeari begira egindako berdintasun planeko neurriak ez betetzea modu sistematiko batean.

c) Neurririk ez ezartzea kontratuari atxikita dauden langileen lana eta familia bizitza edo bizitza pertsonala bateragarri egiteko.

d) Obrek iraun artean emakume bat ere gutxienez kontratatu ez izana edo emakume baten aldi baterako kontratazioa mugagabe bihurtu ez izana, baldin eta kontratua burutzeko beharrezkoa balitz langileren bat kontratatzea eta enpresa kontratistak kontratuari atxikita duen plantillan emakume eta gizonezko kopurua ez balitz orekatua.

1.3.3.- Ez-betetze oso larria izango da sexuan oinarritutako jazarpena egitea enpresa zuzentzeko ahalmenak baliatuz, edozein dela ere jazarpenaren egilea. 

2.- Egikaritze baldintza berezi moduan ezarritako betebeharrak ez badira betetzen, azpikontratazioari buruzko 36.2.4 klausulan jasotako kasuan izan ezik, honako isun hauek jarriko dira, betiere kontratua suntsitzea ez badagokio. 

2.1.- Ez-betetze arinengatik kontratuaren prezioaren % 4 gaindituko ez duen isuna jarriko da.

2.2.- Ez-betetze larriengatik, kontratuaren prezioaren % 7 baino isun handiagoa jarriko da, baina prezio horren % 7 gainditu gabe.

2.3.- Ez-betetze larriengatik, kontratuaren prezioaren % 7 baino isun handiagoa jarriko da, baina prezio horren % 10 gainditu gabe, klausula agiri honetako hurrengo klausulan azpikontratazioari dagokionez aurreikusitakoa salbuetsita.

3.- Isun horiek ordainketa oso edo partzial gisa kontratistari ordaindu beharrekotik dagokion zenbatekoa kenduz gauzatuko dira edo, hala balegokio, eratutako bermetik, aipatutako ziurtapenetatik kendu ezin direnean.

4.- Betebeharrek kontratuko funtsezko betebehar izaera izango dute horien ez-betetzea oso larritzat jotzen den kasuetan eta ez-betetze horiek kontratua suntsitzea ekarri ahal izango dute.

39.- Berandutze zigorrak eta beste zigor batzuk

1.- Kontratazio organoak zehapenak ezarri ahal izango dizkio enpresa kontratistari jarraian adierazten diren ez-betetzeengatik eta adierazten diren zenbatekoetan, SPKL legearen 192. eta 193. artikuluetan ezarritakoari jarraituz:

a) Guztizko epea edo epe partzialen bat ez betetzeagatik.

b) Prestazioa gaizki betetzeagatik; ez betetzeagatik edo gaizki betetzeagatik agiri honetan jasotako kontratua egikaritzeko beste edozein baldintza berezi, hurrengo ataletan adierazitakoez bestelakoak direnak.

c) Eskaintzak balioesteko irizpide modura kontuan hartutako alderdietan eragina duen zerbait ez betetzeagatik edo gaizki betetzeagatik. 

d) Soldatak ez ordaintzeagatik edo ordainketa behin eta berriro atzeratzeagatik edo hitzarmen kolektiboetatik eratorritako soldata baldintzen azpitiko baldintzak aplikatzeagatik, modu larri eta dolozkoan. 
e) Lan Programa eta Laneko Segurtasun eta Osasun Plana aurkezteko epea ez betetzeagatik, horiek eskagarri direnean. 

2.- Zigorren zenbatekoak hauek dira: 

a) a) letran barneratzen den arrazoia dela medio, SPKL legearen 193. artikuluko 3. apartatuan aurreikusitako zenbatekoa, baldin eta ezaugarrien taulako 23. atalean beste zenbait ezartzen ez badira.

b) b), c) eta d) letretan jasotako arrazoiengatik, kontratuaren prezioaren % 4, non eta kontratazio organoak, arrazoi bidez, larri edo oso larri irizten ez dion ez-betetzeari, horrelakoetan % 7raino iritsi ahal izango baita larrien kasuan, eta % 10eraino oso larrienean. Ez-betetzea errepikatzea kontuan hartuko da larritasuna baloratzeko.

c) e) letran jasotzen den arrazoiagatik, eguneroko zehapen bat, euro batekoa kontratuko prezioaren 5.000 euroko, hala badagokio, lehenengo ziurtapenean deskontatuko dena.

Zehapen horiek, aurreko a) letran aipatzen diren betebeharren urraketarako adierazitako salbuespenarekin, proportzionalak izan beharko dira ez-betetzearen larritasunarekiko eta horietako bakoitzaren zenbatekoak ezingo dira kontratuaren prezioaren % 10 baino handiagokoak izan, BEZa aparte, eta guztien artean ere ezingo da kontratuaren prezioaren % 50a gainditu.
3.- Kontratuaren ezaugarri bereziei so, hura behar bezala egikaritzeko aurreko atalean adierazitakoez aparteko zigorrak ezartzea beharrezkotzat jotzen bada, horiek ezaugarrien taulako 23. atalean zehaztuko dira.
4.- Enpresa kontratista berandutze egoeran dagoela aitortzeko ez da beharrezkoa izango Administrazioak aurretik eskaera egitea.

5.- Bitartekoak baliatzeko konpromisoa, hizkuntzaren inguruko baldintzak edo betetzeari dagozkion bestelako baldintza bereziak ez betetzearen edo gaizki betetzearen ondoriozko zigorrak kontratazio organoak ez-betetzea egiaztatzen duen unean ezarriko dira.

6.- Eskaintzak balioesteko irizpide modura kontuan hartutako alderdietan eragina dutenak ez betetzearen edo gaizki betetzearen ondoriozko zigorrak ezarriko dira, harreraren unean, kontratazio organoak ikusten duenean, kontratistari egotzi ahal zaizkion arrazoiak direla medio, azken horrek kontratua edo eskaintzan bere gain hartutako konpromisoren bat ez dituela gauzatu, betiere horiek garrantzitsuak izan badira adjudikazioari begira.

Bete ez diren konpromisoak adierazgarritzat joko dira, bete gabeko irizpidean kontratistak eskuratutako puntuazioaren % 50 deskontatu ostean, bere eskaintza ongien balioetsia ez bada.

7.- Gaizki betetzearen ondoriozko zehapenak ezarriko dira, kontratistak akats horiek konpontzeko legez duen betebeharraren gorabehera.

8.- Zigorra ezartzeak ez du kalte eta galerengatiko kalte-ordaina salbuesten.

9.- Berandutzearen ondoriozko zigorren zenbatekoa faktura edo ziurtagirietatik kenduko da eta, hala badagokio, bermetik aipatu dokumentuetatik kentzea ezinezkoa denean. Bermea baliatuz ordaintzen direnean, kontratista behartuta geratuko da berme hori birjarri edo areagotzera, egikaritzen denetik 15 egun naturaleko epean. Hala egin ezean, kontratatua eteteko nahiko arrazoi dagoela ulertuko da.

40.- Zuinketa egiaztatzea

1.- Kontratuan zehaztutako epean (ez da izango sinatzen denetik hasi eta hilabete baino luzeagoa), salbuespenezko kasu justifikaturik ez bada, obren ardura duen Administrazioaren zerbitzuak, lizitazioaren aurretik egindako zuinketa egiaztatuko du kontratistaren aurrean, emaitzaren akta jasoz. Akta alde biek sinatuko dute, eta ale bat kontratua egin zuen organora bidaliko da. Egiaztatzeko aktan HAKLAO erregelamenduaren 140. artikuluan xedatutakoa jaso beharko da berariaz.

2.- Zuinketa egiaztatzeko akta sinatu aurretik, adjudikaziodunak klausula agiri honen 36.2.1 klausularen 2. atalean jasotako dokumentazioa aurkeztu beharko dio kontratuaren erantzuleari. Obligazio hori ez betetzearen ondorioak klausula horren 11. atalean jasota daude.

3.- Kontratuaren objektua sortetan banatzen bada, lanak hasiko dira sorta bakoitzari dagozkion lanen egikaritze fasearen arabera, betiere zuinketa egiaztatzeko akta edo hasierako akta egin ondoren; akta hori sorta bakoitzeko lanak egiten hasiko aurreko lehendabiziko egunetan sinatuko da.

4.- Presakotzat jotzen diren espedienteen kasuan, kontratua abian jartzeko epea gehienez hilabetekoa izango da, kontratua sinatu denetik.

5.- Egiaztapenaren ondorioz frogatzen bada, zuzendaritza fakultatiboaren arabera, eta kontratistaren aldetiko erreparorik gabe, proiektua bideragarria dela eta badirela lurrak erabilgarri, hark hura abiatzeko onespena emango du, eta egikaritze epea akta sinatu eta hurrengo egunean hasiko da zenbatzen. Kontratistak, proiektuaren bideragarritasunari buruzko erreparorik egin gabe, obraren egikaritzean eragin dezaketen bestelako ohartarazpenik egin badu, ohartarazpen horien kontuan izanik, proiektua abiatzea ala haren hasiera etetea erabakiko du, aktan bertan erabakia arrazoituz. Hasteko baimena hartan jasoko da esplizituki, eta kontratistak horren berri izan duela ulertuko da hura sinatzearekin soilik.

Aurreko lerroaldean aipatzen diren inguruabarrak egiaztatzen ez direnean edo zuzendaritza fakultatiboak beharrezkotzat jotzen badu proiektatutako obrak aldatzea, haien hasiera etenik geratuko da eta horrela jasoko da aktan, Administrazioari berehala jakinarazteko betebeharra izanik, eta Administrazioak dagokion ebazpena emango du. Aldatzeko prozedura HAKLAO erregelamenduaren 141. artikuluan aurreikusitakoarekin bat etorriko da, haren araubidea SPKL legearen 205. artikuluan aurreikusitakoa izanik.

6.- SPKL legearen 245.b) artikuluarekin bat etorriz, kontratua eteteko nahiko arrazoi izango da obren hasiera lau hilabete baino gehiagoan eteten bada.

7.- Hasierarik ezaren arrazoia desagertuta, kontratazio organoak dagokion ebazpena emango du, eta kontratistari jakinaraziko zaio modu frogagarrian. Egikaritze epea obrak hasteko baimenaren akordioaren jakinarazpena jaso eta hurrengo egunetik hasiko da zenbatzen.

Aurrez xedatutakoa era berean aplikatuko da kontratistak erreparoak egiten dituenean zuinketa egiaztatzeko ekitaldian. Alabaina, kontratazio organoaren iritziz erreparo horiek oinarri gabeak badira, obren hasiera ez da etengo, eta, ondorioz, ez da eman beharko beste erabakirik obrak hasteko eta gauzatzeko epeen kontaketa aldatzeko. 

8.- Zuinketa egiaztatzeko akta kontratuaren osagai izango da betearazte ondorioetarako.

41.- Lan programa

1.- Ezaugarri taularen 21. atalean hala ezartzen badu (bakarra edo sorta bakoitzekoa), enpresa kontratistak aurkeztu behar dio obren zuzendaritzari, 15 egun baliodunen gehieneko epean, kontratua formalizatzen den egunetik kontatzen hasita, bere eskaintzan jasotako lan programaren garapen egokitua, Administrazioen Kontratuen Erregelamenduko 144.3 artikuluan ezarritakoaren arabera.

2.- Lan programan ezingo dira kontratuzko baldintzak aldatu. Dena den, guztizko epea murriztea proposatu ahal izango da, betiere, Administrazioak kreditu erabilgarri nahiko badu urteko zenbatekoetan aldaketa horietatik eratorritako birdoikuntzak egiteko eta, obraren adjudikazioaren aurrekontu osoa areagotzea eragin gabe.

3.- Foru Aldundiko eskumeneko organoak programa horren inguruko ebazpena emango du hura aurkeztu eta hurrengo hamabost egun naturalen barruan, aldaketak sartzeko edo manu jakin batzuk betearazteko aukera izanik, betiere, kontratuko klausulen aurka ez badoaz.

4.- Lanen programa onartzen denean, kontratuari erantsiko zaio, eta, hala badagokio, urteko zenbatekoak doituko dira.

5.- Lan programa eguneratu egin beharko du enpresa kontratistak kontratuzko baldintzak aldatzen diren bakoitzean. Hala, lan programa hori Administrazioaren aldetik jasotako argibideei jarraikiz finkatu edo eguneratu eta abiaraziko du.

6.- Enpresa kontratistak bere lan programa egokitu eta koordinatuko du eragindako zerbitzuak kendu eta birjarriz, hala kontratuaren barnean daudenak nola beste enpresa batzuen jabetzakoak direnak (Iberdrola SA, Telefonica de España SAU, Euskaltel SA eta Sociedad Estatal Correos y Telegrafos SA, SME eta gas hornidurako enpresak).

7.- Obrako zuzendaritzak aukera izango du ziurtagiriak geldiarazteko enpresa kontratistak lan programa behar bezala aurkeztu arte, berandutze interesak jasotzeko eskubiderik gabe, hala badagokio, ziurtagiri horien ordainketan atzeratzeagatik.

42.- Laneko segurtasun eta osasun plana

1.- Enpresa kontratistak Laneko Segurtasun eta Osasun Plan bat eratu beharko du, eraikuntza obretako segurtasunari eta osasunari buruzko oinarrizko xedapenak ezartzen dituen urriaren 24ko 1627/1997 Errege Dekretuko 7. artikuluan ezarritakoaren arabera. Plan horren ale bikoitza aurkeztuko dio Administrazioari kontratua formalizatu eta hurrengo hamaika egun naturaleko epean. Segurtasun eta osasun arloko planean ezingo dira kontratuzko baldintzak aldatu eta, bertan, beste alderdi batzuetan, hala badagozkio, aurreikusten diren azpikontratazioak zehaztu beharko dira.

Plan hori, segurtasun eta osasun gaietako koordinatzaileak edo, bestela, obra zuzendariak egindako txostenarekin batera, Aldundiko organo eskudunaren onarpenaren mende jarriko da obrak hasi aurretik. Horretarako, segurtasun eta osasun gaietako koordinatzaileak txostena egin beharko du, plana onartzea bidezkoa den ala ez adierazteko, harrera egunetik zazpi egun naturaleko epean. Onargarria ez balitz, zer gauza zuzendu beharko liratekeen adierazi eta horretarako epe bat ezarriko du, zuzenketen garrantzien arabera, baina inoiz ere ez zazpi egun natural baino gehiagokoa.

Edozein kasutan, Laneko Segurtasun eta Osasun Plana onartzeko gehienezko epea hilabetekoa izango da kontratua formalizatzen denetik aurrera. Enpresa kontratistak aurreko lerroaldean adierazitako epeak ez betetzeagatik obrak hastea ezinezkoa balitz haiek hasteko baimena jasotzen den unean, ezingo du arrazoi horrengatik epea luzatzea eskatu.

2.- Koordinatzaileak edo obra zuzendaritzan eginkizun hori izendatuta daukan kideak, eskumen osoa izango du obra osoa edo lubaki jakinen batzuk behin-behingoz geldiarazteko, segurtasuneko eta osasuneko neurriak ez direla betetzen eta pertsonentzat arrisku larri edo berehalakoa dagoela ikusiz gero. Kasu horietan, Lan eta Gizarte Segurantzako Ikuskapenari eta gainerako interesdunei jakinaraziko die berehala, urriaren 14 1627/1997 Errege Dekretuko 14. artikuluarekin bat etorriz.

3.- Ez da obrarik hasiko hari buruzko laneko segurtasun eta osasun plana onartu gabe. Obrak gauzatzen diren bitartean obrak geldiaraztea agintzen bada enpresa kontratistak edo azpikontratistak segurtasun eta osasun arloko neurriak bete ez dituztelako, obra edo lubakia geldirik dagoen bitartean denbora zenbatzen jarraituko da egikaritze epeari dagokionez eta hura eteteko arrazoi izan daiteke, SPKL legearen 193., 195. eta 237. artikuluekin bat etorriz.

4.- Kontratuaren objektua sortetan banatu behar bada, kontratistak Segurtasun eta Osasun Plana egin beharko du adjudikaziodun ateratzen den sortari dagokion lanaren inguruan.

43.- Beste batzuei eragindako kalteak eta galerak

1.- Enpresa kontratista kontu handiz ibiliko da hirugarren aldeei kalteak eta galerak eragitea ekiditeko, bere erantzukizun esklusiboa izango delarik obrak egikaritzetik, zuzenean edo zeharka, eratortzen direnak.

Enpresa kontratistaren betebeharra izango da kontratua betetzeko lanen ondorioz kontratistaren beraren edo haren mendeko langileen edo bitartekoen eraginez gertatutako kalte eta galera guztien ordainak ematea. Kalte edo galerak Administrazioak emandako aginduren baten ondorioz zuzenean eta berehala gertatuak badira, legeetan ezarritako mugen barruan izango du erantzukizuna kontratistak.

Enpresa batek baino gehiagok kontratua elkarrekin betetzen badute, modu solidarioan erantzun beharko diote klausula honetan aipatzen den erantzukizunari.

2.- Enpresa adjudikaziodunak aseguru kontratu bat izango du erabilgarri uneoro hirugarren aldeei, pertsona nahiz gauzei, eragindako aipatu kalte eta galera horiei erantzun ala izateko, eta baita kontratua indarrean den bitartean Administrazioari edo haren mendeko langileei eragindako kalteak estaltzekoa ere. Gutxieneko estaldura klausula agiri honen hasieran agertzen den ezaugarrien taulako 24. atalean ezarritako zenbatekoarekin bat etorriko da.

3.- Aseguru polizak indarrean egon beharko du, gutxienez kontratuak irauten duen bitarte guztian (luzapenak barne), eta berme aldiak ere irauten duen bitartean (luzatzen bada ere).

44.- Obretan gertatuko kalteak

1.- Bere jarduera garatzeko derrigorrezkoak diren aseguruez gain, enpresa kontratistak egindako obretan eta egiten ari direnetan gerta daitezkeen kalteak estaltzeko aseguru bat egin beharko du bere kontura, aseguratu modura Gipuzkoako Foru Aldundia barneratuz. Aseguru horren gutxienezko zenbatekoa ezaugarrien taulako 24. atalean ezarritakoa izango da. Bertan, onuradun gisa, ezbeharren bat gertatzekotan, kontratazio organoa agertu beharko da. Aseguru horrek bere baitan hartu behar ditu estaldura hauek:

a) Sute, tximista, leherketa, lapurreta, espoliazio, talka, trebetasun falta, zabarkeria, egintza bandaliko eta asmo gaiztoko arriskuetatik, izadiaren arriskuetatik edo aipatu gabeko beste edozein arriskutatik eratorritako kalte eta galera materialak.

b) Berme gehigarriak, ondorengoek eragindakoak:

· Diseinu akatsa, fabrikatzailearen arriskua.

· Aparteko orduek, obra hondakinak kentzeak, eraisketa lanak egiteak, agintariek hartutako neurriek eta abarrek eragindako gastuak.

· Lehendik dauden ondasunei eragindako kalteak, sabotajea.

· Greba, matxinada eta konmozio zibila.

2.- Eraikuntza aldiko edozein arrazoik eragindako galera edo kalte guztiak aseguratuta geldituko dira, baita eraikuntza aldian nahiz beranduago obra kontratuan zehaztutako betebeharrak zuzen betetzeko egindako lanen ondorioz eragin daitezkeen kalte eta galerak ere.

3.- Polizak indarrean egon beharko du, gutxienez kontratuak irauten duen bitarte guztian (luzapenak barne, halakorik bada), eta berme aldiak ere irauten duen bitartean (luzatzen bada ere).

4.- Obra hartzeko garaian egiaztatu beharko da polizak beste urtebeteko indarraldia duela, obrak hartzen diren egunetik aurrera, eta aseguruaren prima guztiz ordainduta dagoela.
45.- Kontratuaren aldaketak 

1.- Kontratua burutzen denean, kontratazio organoak bakar-bakarrik interes publikoagatiko aldaketak sartu ahal izango ditu bertan, horrela aurreikusten bada ezaugarrien taulako 22. atalean, edo SPKLren 205. artikuluan ezarritako balizkoetan eta mugekin.

2.- Kontratuan aldaketak sartzea beharrezko suertatzen denean, kontratuaren arduradunak beharrezko proposamena idatziko du, proposamena justifikatu, deskribatu eta baloratzen duten dokumentuekin batera. Aurreko zenbakian ezarritako eskumenari dagozkien erabakiak hartzeko abiarazten diren prozeduretan, kontratistari entzunaldia eman beharko zaio. 

3.- Ezaugarrien taulako 22. atalean aurreikusitako aldaketak eta SPKLren 205. artikuluan jasotako kontratu aldaketarako balizkoetan egokitzen direnak, bakarka edo elkarrekin kontratuaren hasierako prezioaren % 20ko aldaketa gainditzen ez duen aldaketa eragiten dutenean –BEZik gabe–, nahitaezkoak izango dira, betiere, kontratistarentzat, eta kontratazio organoak erabaki beharko ditu, SPKLren 191. eta 207. artikuluetan eta HAKLAOren 102. artikuluan aurreikusitako prozedura aurrez tramitatuta, eta dokumentu administratiboan formalizatu beharko dira, SPKLren 153. artikuluan adieraziarekin bat, hala dagokionean behin betiko bermea aurrez birdoituta. 

4.- Ez kontratistak, ez kontratuaren arduradunak, ezingo dute behar bezala onartu gabeko aldaketarik sartu edo egin. Administrazioak behar bezala baimendu gabeko kontratu aldaketek enpresa kontratistaren ardura eragingo dute. Horrek, hala dagokionean, aldaketak izan dituzten alderdiak berregin beharko ditu, inolako ordainik jasotzeko eskubiderik gabe. 

5.- Kontratuko baldintzak aldatzen diren bakoitzean, kontratistak gaurkotu egin beharko du laneko programa.

45.1.- Aldaketa aurreikusiak

1.- Kontratu hau aldatu ahal izango da, horrela aurreikusi bada, klausula agiri honetako ezaugarrien taulako 22. atalean zehazten denaren arabera, betiere hartan finkatutako baldintza, irismen eta mugekin, eta aldaketek hasierako prezioaren % 20tik gora egin gabe.

2.- Aldaketarako arrazoi bat baino gehiago aurreikusiz gero, jaso egin beharko dira horietako bakoitzeko zertzeladak, baldintzak, irismena eta mugak.

3.- Aurreikusten diren aldaketek ezingo dute, inolaz ere, kontratuan aurreikusi gabeko prezio unitario berririk finkatzea eragin.

45.2.- Aldaketa aurreikusi gabeak

1.- Ezaugarrien taulako 22. atalean aurreikusitakoez bestelako aldaketak sartu ahal izango dira, bakar-bakarrik behar beste justifikatzen denean SPKLren 205.2 artikuluan jasotzen diren balizko tasatuetako bat edo batzuk gertatzen direla, eta betiere aldaketa horiek mugatzen badira eragile izan duten arrazoi objektiboari erantzuteko ezinbesteko aldaketei erantzutera.

2.- SPKLren 205. artikuluan ezarriaz gain, balizko horietan kontratua aldatzeari ekin aurretik entzunaldia eman beharko zaio zehaztapen teknikoak idatzi dituen pertsonari, zehaztapen horiek prestatu dituena kontratazio organotik kanpoko hirugarren pertsona bat izan denean zerbitzu kontratu baten indarrez, hain zuzen 3 egun naturaletik beherako epean formula ditzan egoki deritzen kontsiderazioak.

3.- Ez dira obrako kontratuko aldaketatzat hartuko 242. artikuluko 4. apartatuan ezarritakoak.

45.3.- Aldaketaren araubidea

Bere araubideari dagokionez SPKL legearen 203.etik 207.era bitarteko artikuluetan eta 191. eta 242. artikuluetan xedatutakoa beteko da, eta baita erregelamenduz xedatutakoa ere. 

46.- Obrak etetea

1.- Administrazioak kontratuaren egikaritzea etetea adostu ahalko du, interes publikoko arrazoiak direla medio. Era berean, kontratua etengo du SPKL legearen 198.5. artikuluan adierazitako inguruabarra emango balitz. Kontratua eteteari dagokionez, SPKL legearen 208. artikuluan xedatutakoa nahiz HAKLAO erregelamenduaren 103. artikuluan, Estatuko obren kontrataziorako Administrazio Klausula Orokorren Agiriko 63. klausulan eta hurrengoetan xedatutakoa beteko da.

2.- SPKL legearen 208. artikuluarekin bat etorriz, Administrazioak adostuko balu kontratua etetea edo etete hori gertatuko balitz SPKL legearen 198.5. artikuluan xedatutakoa aplikatzeagatik, Administrazioak kontratistak jasandako kalte eta galerak ordainduko dizkio. 

47.- Neurketak, balorazioa eta konturako ordainketak

1.- Kontratistari soilik proiektuko dokumentuekin bat etorriz egindako obra ordainduko zaio.

2.- Ezingo da inolako ziurtapenik egin, beraz ezta ordainketarik egin ere, kontratua sinatu artean.

3.- Obra zuzendaritzak hilero neurtuko ditu egindako lanak, eta kontratista neurketa horietan egon daiteke. Dimentsioak edo ezaugarriak ondoren ezkutuan geldituko diren obra eta obra zatietarako, kontratistak zuzendaritzari nahikoa aurrerapenez ohartaraziko dio, neurketak egin eta datuak hartu ahal izateko. Ildo horri eutsiz, definitzen dituzten planoak altxatuko ditu. Adostasuna kontratistak sinatu beharko du. Aldez aurretik ohartarazpenik ez badago (kontrakoa egiaztatzea kontratistari dagokio), gaiari buruz Administrazioak hartutako erabakiak onartu beharko ditu.

4.- Obra mota bakoitzerako, neurketa unitate modura, proiektuan (neurketei dagokien zatian) adierazitakoa hartuko da. Behin neurketak amaituta, zuzendaritzak hilero balioetsitako zerrenda idatziko du. 

5.- Exekutatutako obra balioetsiko da, obra unitate bakoitzeko, proiektuko prezio unitarioen taularen eta kontratuan aurreikusita ez dauden behar bezala baimendutako obra unitate berrien prezioen arabera. Kontuan izango da, halaber, obra akasdunak, metatutako materialak, partida altxatuak eta obran ipinitako lantaldearen konturako ordainketak ordaintzeko baldintza agiriak aurreikusitakoa.

6.- Balioespenaren emaitzari, aurreko lerroaldean adierazitako moduan lortua, HAKLAO erregelamenduaren 131. artikuluan adierazitako portzentajeak gaineratuko zaizkio, aurrekontua osatzeko hartuak, eta hortik ateratzen den zifra adjudikazio koefizientearekin biderkatuko da. Modu horretan hileko zerrenda balioetsia eskuratuko da, hileko ziurtapena ekarriko duena, Administrazioak igorriko duena dagokion hileko hurrengo hamar egunetan. 

7.- Kontratua eskaintza onenari adjudikatzeko ebazpenean Administrazioak behin betiko zehaztuko du adjudikazio koefizientea.

Adjudikazio koefizientea izango da: enpresa adjudikaziodunak bere proposameneko eskaintza ekonomikoaren eta lizitazioaren oinarrizko aurrekontuaren arteko zatiketa.

Lanak egiten diren bitartean indarrean egongo diren banakako prezioak Administrazioak onartutako proiektuan agertzen direnak izango dira, eta horiei enpresa lizitatzaileak egindako eskaintza ekonomikotik ateratzen den adjudikazio koefizientea ezarriko zaie.

8.- Aurrekontuan oroharreko prezioan adierazitako partidak, preskripzio tekniko partikularren agirian adierazitako moduan ordainduko dira. Halakorik ez bada, HAKLAO erregelamenduaren 154. artikuluan xedatutakoa beteko da.

9.- Justifikatzekoak diren oroharreko partidak ordaintzeko, lanak ez direnean obra unitatetan adierazteko egokiak, Administrazioak azter dezake beste norbaitek fakturatzea, obren zuzendaritza fakultatiboak horretarako baimena eta babesa aurretik eman badu. Fakturatutako zenbateko likidoa kontratistak ordainduko du, eta horren ordaina Administrazioak emango dio hurrengo hileko obra ziurtapenean sartuz. Zenbateko horri gastu orokorren kontzeptuan % 13 gehituko zaio, eta ez zaio beste inolako gehikuntzarik egingo, ezta adjudikazio beherapena aplikatuko ere.

10.- Zerrenda balorazioduna tramitatzen duen aldi berean, obra zuzendariak haren ale bat bidaliko dio kontratistari, ados dagoen edo erreparoak dituen adieraz dezan, eta zerrenda jasotzen duen egunetik hasita hamar laneguneko epea izango du kontratistak alegazioak egiteko.

Epe hori amaitzerako kontratistak ez badu alegaziorik egin, zerrenda baloratuarekin ados dagoela joko da. Bestela gertatzen bada eta kontratistaren alegazioak osorik edo zati batean onartzen badira, haiek kontuan hartuko dira hurrengo zerrenda balioetsia idaztean edo, hala badagokio, kontratuaren amaierako ziurtapenean edo likidazioan.

11.- Fakturak formatu elektronikoan aurkeztu beharko dira abenduaren 27ko 25/2013 Legeak, faktura elektronikoa sustatzeko eta sektore publikoan fakturen kontabilitate erregistroa sortzekoak, eta abenduaren 1eko 632/2014 Foru Aginduak, Gipuzkoako Lurralde Historikoko Foru Administrazioaren eremuan faktura elektronikoen sarrera puntu orokorrari eta fakturen kontabilitate erregistroari buruzko alderdi batzuk arautzen dituenak, ezartzen dituzten balizkoetan.

Balizko horietan, Gipuzkoako lurralde historikoko faktura elektronikoen sarrera puntu orokorraren bitartez faktura elektronikoa aurkezteak idazpen automatikoa sorraraziko du Gipuzkoako Foru Aldundiaren sarrera erregistro orokorrean, eta beste idazpen bat, halaber, Ogasun eta Finantza Departamentuko Kontabilitate Zerbitzuak kudeatzen duen fakturen kontabilitate erregistroan.
12.- Administrazioak obra ziurtapenak onartu eta hurrengo hogeita hamar egunen barruan ordaindu behar dio kontratistari haren prezioa, eta, berandutzen bada, hogeita hamar eguneko epe hori amaitzen denez geroztik sortutako berandutze interesak eta kobraketa gastuen kalte-ordaina ere ordaindu beharko dizkio, horretan aplikatu beharrekoa abenduaren 29ko 3/2004 Legea, merkataritzako eragiketetako berankortasunaren aurkako neurriak ezartzen dituena, delarik.

13.- Edonola ere, enpresa kontratistak ez badu erregistro administratiboan faktura aurkezteko duen hogeita hamar eguneko epea betetzen, interesak ez dira hasiko sortzen, harik eta faktura dagokion erregistroan aurkeztu eta hogeita hamar egun igaro arte Administrazioak, hala badagokio, faktura ontzat eman eta ordaindu arte.

Hala ere, kontratuan agintzen duten urtekoak baino zenbateko handiagoa eskatzen duten ziurtapenetan, legezko epea ez da kontatuko ziurtapena onartzen denetik aurrera, baizik eta hitzartutako baldintzen eta onartutako lan programen arabera izan beharko lukeen geroagoko dataren arabera
14.- SPKLren 210. artikuluko 4. apartatuan eta 243. artikuluko 1. apartatuan ezarritakoaren kalterik gabe, Administrazioak obra ziurtapenak edo kontratuan helarazitako ondareei edo emandako zerbitzuei buruz xedatutakoa betetzen dela egiaztatzeko dokumentuak onartu beharko ditu ondareak egiaz entregatu edo zerbitzuak eman eta hurrengo hogeita hamar egunen barruan.

15.- Fakturetan ondoko datu hauek jaso beharko dira:

- 
Entitate kontratatzailearen identifikazioa.

- 
Kontratazio organoaren identifikazioa.

- 
Kontabilitate publikoaren arloko eskumenak dituen organoaren identifikazioa.

- 
Prestazio kontratatuaren hartzailearen identifikazioa.

16.- Igortzen diren ziurtapenek eta kontratistari ordaintzen zaizkion zenbatekoek konturako abonutzat hartuko dira, eta ez dute inolaz ere suposatuko hartzen dituzten obren onarpen edo harrera, gauzatutako obren azken ziurtapenaren zain eta kontratuaren likidazioaren kontura. Kontura abonu horietan 198. artikuluko 2. apartatuko bigarren paragrafoan xedatutakoa beteko da. 

17.- Kontratistak, legez ezarritako bideren batetik, hirugarren bati laga diezaioke kontratuaren prezioa kobratzeko eskubidea, baina, lagapenak ondorioak izango baditu eta Administrazioak lagapen hartzaileari ordaintzeko agindua emango badu, modu frogagarrian jakinarazi beharko zaio lagapen akordioa.

18.- Kontratistak, klausula agiri honetako ezaugarrien taulako 26. atalean adierazitako baldintzetan, aurrez idatzizko eskaera egin ostean, metatuak dauden materialengatik eta instalazio edo ekipoengatik kontura ordainketak jasotzeko eskubidea izango du, horretarako HAKLAO erregelamenduaren 155.etik 157.era bitarteko artikuluetan zehazten den moduan eta horietan adierazitako bermeekin. Zenbatekoa eta baldintzak aipatutako 26. atalean jasotzen dira. Ordainketa horiek atal horretan zehazten den bermearen prestazioaren bitartez egongo dira aseguratuta.

48.- Obraren egikaritzea amaitu dela ohartaraztea

Kontratistak, ezaugarrien taulako 29. atalean aurreikusten den denborarekin, kontratua amaitu edo egikaritzeko aurreikusitako dataren berri emango dio obrako zuzendaritzari, haren harrera egin dadin. Jakinarazpen hori izapidetzeko prozedura eta epeak, harrera eta Kontu-hartzailetzari egiteko jakinarazpenerako ordezkariaren izendapena, HAKLAO erregelamenduaren 163. artikuluan ezarritakoaren arabera arautuko dira.

49.- Obraren harrera

1.- Kontratistak kontratua bete duela esango da, objektua osorik gauzatu duenean, kontratuan ezarri bezala, eta Administrazioa ados dagoela.

2.- Obra amaitu eta hurrengo hilean haren harrera egingo da ekitaldi formalean. 

3.- Obrak egoera onean eta aurreikusitako preskripzioen arabera badauden, administrazio kontratatzaileak eta haren ordezkariak izendatutako funtzionario teknikariak hartutzat emango ditu, eta dagokion akta jasoko da lau aletan. Akta hori harreran bertaratuek sinatu beharko dute. Ale bat Administrazioa ordezkatzen duen funtzionario teknikariari helaraziko zaio, beste bat zuzendaritza fakultatiboari, eta beste bat kontratistari, eta berme epea orduan hasiko da. Harrera aktan zuzendaritza fakultatiboak neurketa orokorrarekin hasteko eguna ipiniko du, kontratista ekitaldi horren jakinaren gainean geratuko delarik. 

4.- Kontratista obraren harrerara bertaratzera derrigortuta dago. Egotzi ahal zaizkion arrazoiak direla medio betebehar hori betetzen ez badu, Administrazioaren ordezkariak aktaren ale bat igorriko dio, hamar eguneko epean, egokitzat jotzen dituen alegazioak egin ditzan, eta kontratazio organoak ebatziko ditu horiek.

5.- Obrak jasotzeko moduko egoeran ez daudenean, aktan hala adieraziko da, eta horien zuzendaritza fakultatiboak hautemandako akatsak adieraziko ditu eta beharrezkoak diren argibideak emango ditu, akats horiek konpontzeko epe bat ipiniz. Epe hori igarota kontratistak ez balitu akatsak konpondu, luzaezina den beste epe bat eman ahal izango da edo kontratua eten daiteke, kontratistari egotz dakizkiokeen arrazoiak direla medio.

50.- Neurketa orokorra eta azken ziurtapena

1.- Obren harrera egin ondoren, neurketa orokorra egingo da kontratista bertan egonik, eta harrera egiten denetik hilabeteko epean zuzendaritza fakultatiboak proiektuaren arabera egiaz gauzatutakoen neurketa egingo du. Harrera egin eta 3 hilabeteko epearen barnean, kontratazio organoak gauzatutako obren azken ziurtapena onartu beharko du, hala badagokio, kontratistari ordainduko zaiona kontratuaren likidazioaren kontura SPKL legearen 198.4. artikuluan aurreikusitako epean.

2.- Hamabi milioi eurotik gorako balio estimatua duten obren kasuan, likidazio eta neurketa eragiketak bereziki konplexuak direnean, baldintza agirietan azken ziurtapena onartzeko hiru hilabeteko epea luzatzeko aukera aurreikusi ahal izango da, betiere, kasu guztietan, bost hilabeteko epea gainditzen ez bada, SPKL legearen 243.1. artikuluko azken lerroaldean xedatutakoarekin bat etorriz. Azken ziurtapena onartzeko epea ezaugarrien taulako 30. atalean arautzen da.

51.- Berme epea eta likidazioa

1.- Berme epea harrera datatik hasiko da zenbatzen eta ezaugarrien taulako 16. atalean adierazitakoa izango da. Berme epean zehar kontratistaren ardura izango da obren artapena eta zaintza. Sorten kasuan, behin betiko bermea sorta bakoitzerako konputatutako da banan-banan.

2.- Epe horretan zehar aplikagarri den SPKL legearen 110. artikuluan adierazitako kontzeptuengatik erantzungo du behin betiko bermeak.

3.- Epe horretan zehar, kontratista, edozein kasutan, obrak artatu eta zaintzeaz arduratuko da proiektuko preskripzio tekniko partikularren agirian aurreikusitakoaren arabera eta obrako zuzendaritzak ematen dituen argibideak betez. Administrazioaren iritziz, zaintza horri jaramonik egin ez badio eta obra arriskuan jartzen bada, Administrazioak beregain hartuko luke kalteak ekiditeko zeregin hori kontratistaren kargura. 

4.- Harrera partzialak baleude, jasotako zatien berme epea dagozkion harrera partzialen datetatik aurrera hasiko da zenbatzen.

5.- Berme epea bukatu baino hamabost egun lehenago, zuzendaritza fakultatiboak obren egoerari buruzko txostena egingo du, ofizioz edo kontratistak eskatuta. Txostena aldekoa bada, kontratista erantzukizun guztietatik libre geldituko da –Sektore Publikoko Kontratuen Legearen testu bategineko 244. artikuluan xedatutakoan izan ezik–, eta bermea itzuli edo kitatu beharko da, kontratua likidatu, eta, egiteko ordainketarik baldin badago, ordaindu, 60 eguneko epean. Txostena aldekoa izango ez bada eta antzemandako akatsak obrak egiterakoan izandako hutsuneen ondorio badira eta ez eraikitakoaren erabilerarenak, berme epearen barruan obra zuzendaritzak beharrezkoak diren aginduak emango dizkio kontratistari konponketak egin ditzan eta horretarako epe bat emango dio; lan horiek egin bitartean kontratista arduratuko da obren zaintzaz eta ez du inolako ordainik jasoko berme epea luzatzeagatik. 

6.- Edozein kasutan, berme epe hori igaro ostean, txostena aldekoa bada edo, bestela, eraikitakoa konpondu ostean, egiaz gauzatutakoen likidazioaren proposamena egingo du zuzendaritza fakultatiboak hilabeteko epean, eta kontratistari jakinaraziko zaio hamar eguneko epean bere adostasuna ager dezan edo egokitzat jotzen dituen erreparoak azal ditzan. Kontratistaren erantzuna jaso ondoren edo horretarako ezarritako epea igaro ostean, bi hilabeteko epean, kontratazio organoak likidazioa onartu beharko du eta, hala badagokio, haren ondoriozko saldoa ordaindu.

7-. Espedientean behar bezala arrazoitutako interes publikoko arrazoi ezohikoengatik kontratazio organoak obraren egiazko okupazioa edo hura erabilera publikoaren zerbitzura ipintzea adostuko balu, harrera ekitaldi formala bete gabe ere, inguruabar horiek gertatzen direnetik aurrera obraren harrera ekitaldiari dagokion ondorioak emango dira HAKLAO erregelamenduaren 168. artikuluan ezarritako moduan.

52.- Ezkutuko akatsen gaineko erantzukizuna

1.- Obra suntsituko balitz edo bere funtzioarekin bateraezinak diren kalte larriak jasango balitu berme epea igaro ostean, eraikuntzako ezkutuko akatsen ondorioz, kontratistak kontratua ez duelako bete, hura izango da gertatzen edo adierazten diren kalte eta galeren erantzulea hamabost urteko epe baten barruan harrera egiten denetik zenbatzen hasita.

2.- Halaber, kontratista izango da epe horretan zehar obran zimentazio, euskarri, habeei, forjatu, eustorma edo egiturazko beste elementu batzuetan eragindako eta eraikuntzaren erresistentzia mekanikoa eta eginkortasuna arrisku zuzenean ipintzea dakarten akats edo gabezien ondorioz sortutako kalte materialen erantzulea, horiek obraren harrera datatik zenbatzen hasita erreparorik gabe edo horiek konpontzen direnetik aurrera.

3.- Akats edo gabezietatik eratorritako kalte materialengatik aurreko atalean aurreikusitako erantzukizuna eskatzeko ekintzak bi urteko epean preskribatuko dira kalte horiek gertatu edo adierazten direnetik zenbatzen hasita, kontratua ez betetzearen ondoriozko erantzukizunak eskatzeko manten daitezkeen ekintzen kalterik gabe.

4.- Epe hori amaitutakoan kalte edo galerarik izan ez bada, kontratistaren erantzukizuna amaitutzat joko da.

53.- Kontratua suntsiaraztea

1.- Kontratua suntsitzeko arrazoi izango da, SPKL legearen 211. eta 245. artikuluetan ezarritakoez gain, SPKL legean adierazitako funtsezko betebeharrak, 36.3 klausuletan jasotzen direnak eta ezaugarrien taulako 20. atalean kontratuzko funtsezko betebehar modura adierazten direnak ez betetzea.

2.- SPKL legearen 211.2. artikuluarekin bat etorriz, suntsitzearen ondorioko ekonomikoekin lotuta kontratua suntsitzeko efektu ezberdinak dituzten arrazoi ugari gertatzen direnean, denboran lehentasunez agertutakoari erreparatu beharko zaio.

3.- Kontratua suntsitzea kontratazio organoak erabakiko du SPKL legearen 212.1. artikuluan xedatutakoarekin bat etorriz, arauz ezarritako moduan izapidetutako prozedura bidez.

4.- Kontratua kontratistaren erruzko ez-betetze baten ondorioz ebazten denean, bermea konfiskatu egingo zaio eta, gainera, Administrazioari kalte-ordainak ordaindu beharko dizkio konfiskatutako bermearen zenbatekotik gorako kalte eta galeren ondorioz. Kontratazio organoak, kontratistak ordaindu behar dituen kalte-galerak zehaztu beharko ditu. Horretarako, erabakia arrazoitu egin beharko du, kontratistari entzunaldia egiteko aukera eskaini ondoren. Erabakia hartzeko, besteak beste, honako faktore hauek izango dira kontuan: proiektatutako inbertsioari dakarkion atzerapena eta Administrazioari inolako beharrik gabe eragin dizkion gastuak.

5.- Suntsitzeko arrazoiak aplikatzeko SPKL legearen 212. artikuluan xedatutakoa beteko da eta bere ondorioetarako SPKL legearen 213. eta 246. artikuluetan xedatutakoa, eta baita, hala badagokio, hura garatzeko araudian xedatutakoa.

6.- Kontratua suntsiarazteko arrazoiak izan daitezke, halaber, honako hauek:

a) Kontratua egikaritu bitartean, kontratuari atxikitako langileei kontratistak soldatak ez ordaintzea, edo langile horientzat indarrean dauden lan hitzarmenetan ezarritako baldintzak ez betetzea.

Arrazoi horrengatiko suntsiarazpena, oro har, enpresa kontratistako langileen ordezkaritzak eskaturik erabakiko da; soldatak ez ordaintze horrek eragiten dien langileak SPKLren 130. artikuluarekin bat subrogazioa bidezkoa den langileak direnean eta enpresa kontratistak zor dituen soldatek kontratuaren adjudikazio prezioaren % 5etik gorakoak direnean, aldiz, kontratazio organoak ofizioz erabaki ahal izango du, zuzenean, kontratua suntsiaraztea. 

b) klausula agiri honen arabera laneko segurtasun eta osasun arloko oso ez-betetze larria gertatzea.

7.- Aldi baterako enpresa elkarteen kasuan, elkartekideetakoren bat SPKLren 211.1 artikuluko a) eta b) letretan jaso balizkoan sartzen denean Administrazioak ahalmena izango du aldi baterako elkartea osatzen duten beste enpresei kontratuko obligazioak betetzea eskatzeko edo kontratua suntsiaraztea erabakitzeko.

8.- Haatik, ez-betetzeengatiko zigorrak kontratuaren prezioaren % 5aren multiplo batera iristen direnean, kontratazio organoak eskumena izango du kontratua suntsitzeko edo beste zehapen batzuk ezarriz harekin jarraitzeko.

54.- Obrak ondare eta eskubideen inbentario nagusira gaineratzea

Obra inbentariagarriak –eta hobekuntzakoak, hala dagokienean– ondasun eta eskubideen inbentario orokorrean sartzeari begira, kontratistak obra zuzendariari harrera aktari erantsiko zaion obraren neurri eta ezaugarriei buruzko dokumentu bat emango dio, obra jasotzen denean gelditzen den egoera xehetasunez definituta.

55.- Kontraesanak

Proiektua osatzen duten agirien eta administrazio klausula partikularren agiriaren artean kontraesanak egonez gero zehaztapen ekonomiko eta administratiboen inguruan, klausula agiri honetan jasotakoek aginduko dute.

I. ERANSKINA.- LIZITAZIO ELEKTRONIKORAKO JARRAIBIDEAK

I.- LIZITAZIO ELEKTRONIKORAKO SISTEMA

1. Kontratazio prozeduretako izapideetarako lizitazio elektronikorako sistema erabiltzeko beharkizunak

1.1. Administrazio beharkizunak:

a) Ziurtagiri digital bat izatea, lizitazio elektronikorako sisteman identifikazio eta sinadurarako bitarteko gisa onartuta dagoena. Gaur egun, honako hauek dira ziurtagiri elektroniko horiek:

· Izenpe (entitatea, herritarra, entitatearen ordezkaria)

· FMNT (entitatea, herritarra, entitatearen ordezkaria)

· Nortasun agiri nazional elektronikoa

· Camerfirma (entitatea, herritarra)

Baimendutako ziurtagirien zerrendak aldaketak izan ditzake. Lizitazio elektronikorako sistemara sartzeko atariak momentu oro baimendutako ziurtagiri elektronikoen zerrenda eguneratua erakutsiko du.  

Entitate motako ziurtagiria berritzerik ez badago ere, posible izango da horiek erabiltzea iraungi bitartean edo horiek baliogabetu arte.

b) Egoera hauetako batean egotea:

a) Alta emanda egotea eta indarrean dagoen ziurtagiria izatea Euskadiko Lizitatzaileen eta Enpresa Sailkatuen Erregistroan

b) Alta emanda egotea lizitazio elektronikorako aldi baterako gaikuntzako sisteman

c) Bi operadore ekonomiko edo gehiago elkarrekin aurkezten badira, formalki aldi baterako enpresa elkarte gisa (ABEE) eratzeko konpromisoa hartuta, ABEEaren konpromisoa aldi baterako gaikuntzako sisteman erregistratuta egon beharko da.

1.2. Beharkizun teknikoak:

Elektronikoki lizitatzeko baldintza teknikoei buruzko informazioa lotura honetan aurkitu daiteke  http://www.contratacion.euskadi.eus/w32-content/eu/contenidos/informacion/licitar_electronicamente/eu_02/requisitos_tecnicos.html
2. Lizitazio elektronikoko sistemara sartzeko modua:

Sistema erabili ahal izateko, atari honetan sartu beharko da: 
https://www6.euskadi.net/lizitazioa/
Lizitazio elektronikoari buruzko zalantzak edo gorabeherak argitzeko zerbitzua:

945 016 298

II.- JAKINARAZPEN ETA KOMUNIKAZIO ELEKTRONIKOAK

Jakinarazpen eta komunikazio elektronikoak Gipuzkoako Foru Aldundiaren egoitza elektronikoaren bidez egingo dira, helbide honetan: https://egoitza.gipuzkoa.eus/eu/. Jakinarazpen edo komunikazio bat bidaltzen den bakoitzean, ohar bat bidaliko zaio enpresari, horrek I. eranskin honen gehigarrian horretarako zehaztutako helbide elektronikora.

I. ERANSKINAREN GEHIGARRIA.- JAKINARAZPEN ETA KOMUNIKAZIOAK JASOTZEKO DATUAK

	IDENTIFIKAZIO DATUAK

	1. abizena, 2. abizena, izena

	NAN/IFZ


	 
	Norberaren izenean

	 
	Ordezkatutako enpresaren izenean 

	Ordezkatuaren sozietate izena:
	

	Ordezkatuaren IFK:
	


* Aldi baterako enpresa elkartea bada, eredua egokitu egin behar da, aldi baterako enpresa elkartean izango den enpresa bakoitza ordezkatzen duten pertsona guztiei buruzko datuak gehitzeko

ADIERAZTEN DU(TE)

Kontratua (izena eta espediente kodea) adjudikatzeko prozedurari buruzko jakinarazpen eta komunikazioen ondorioetarako:

	KONTRATAZIO ESPEDIENTEAREN DATUAK

	Kontratuaren izena
Eibarko Egogain Egoitza Zentroko hirugarren solairuko ekialdeko hegalean bulegoak prestatzeko obrak.
	Erreferentzia kodea
FA 405/2019


Jakinarazpen eta komunikazio elektronikoetarako datuak honako hauek dira 
:

	JAKINARAZPEN ETA KOMUNIKAZIOETARAKO DATUAK

	Kalea, plaza, hiribidea… 

	Zk.

	Solairua

	Eskua


	Udalerria

	P.K.

	Probintzia


	Telefono finkoa

	Mugikorra


	Abisuetarako helbide elektronikoa:
	

	Hartzailea:
	

	Jakinarazpena edo komunikazioa jasotzeko aukeratutako hizkuntza:
	Euskara
	
	Gaztelania
	


II. ERANSKINA.- ALDI BATERAKO ENPRESA ELKARTEA ERATZEKO KONPROMISOAREN EREDUA

	IDENTIFIKAZIO DATUAK

	1. abizena, 2. abizena, izena

	NAN/IFZ


	 
	Norberaren izenean

	 
	Ordezkatutako enpresaren izenean 

	Ordezkatuaren sozietate izena:
	

	Ordezkatuaren IFK:
	


	IDENTIFIKAZIO DATUAK

	1. abizena, 2. abizena, izena

	NAN/IFZ


	 
	Norberaren izenean

	 
	Ordezkatutako enpresaren izenean 

	Ordezkatuaren sozietate izena:
	

	Ordezkatuaren IFK:
	


	IDENTIFIKAZIO DATUAK

	1. abizena, 2. abizena, izena

	NAN/IFZ


	 
	Norberaren izenean

	 
	Ordezkatutako enpresaren izenean 

	Ordezkatuaren sozietate izena:
	

	Ordezkatuaren IFK:
	


* Eredua egokitu behar da, adjudikaziodun gertatuz gero aldi baterako enpresa elkartean izango den enpresa bakoitza ordezkatzen duten pertsona guztiei buruzko datuak gehitzeko

	KONTRATAZIO ESPEDIENTEAREN DATUAK

	Kontratuaren izena
Eibarko Egogain Egoitza Zentroko hirugarren solairuko ekialdeko hegalean bulegoak prestatzeko obrak.
	Erreferentzia kodea
FA 405/2019


ADIERAZTEN DUTE

1. Konpromisoa hartzen dutela aldi baterako enpresa elkarte gisa formalki eratzeko, erreferentziako kontratuaren adjudikaziodun gertatuz gero, honako partaidetza portzentaje honekin:

	Enpresaren izena
	%

	
	

	
	

	
	


2. Honako hau izendatzen dutela enpresa elkartearen ordezkari edo ahaldun arrunt, kontratutik ondorioztatzen diren eskubideak baliatu eta obligazioak betetzeko behar beste ahalmenez: 

	Izen-abizenak
	


Tokia eta data:

	Enpresaren izena
	Sinadura

	Enpresaren izena
	Sinadura

	Enpresaren izena
	Sinadura


III. ERANSKINA.- ABAL EREDUA

	KREDITU ENTITATEAREN EDO ELKAR BERMATZEKO SOZIETATEAREN DATUAK

	Izen soziala

	IFZ


	Jakinarazpen eta errekerimenduetarako helbidea:

	Kalea, plaza, hiribidea… 

	Zk.

	Solairua

	Eskua


	Udalerria

	P.K.

	Probintzia


	AHALDUNA(K)

	Izen-abizenak
	IFZ

	
	

	
	


Gipuzkoako Foru Aldundiaren aurrean honako honen abalemaile solidario moduan eratzen dira goian aipatutako entitatea eta, bere izenean eta ordezkaritzan, egintza honetan hura behartzeko ahalorde nahikoak dituzten pertsonak, dokumentu honen behealdean aipatutako ahalorde askiespenaren arabera:

	PERTSONA EDO ENTITATE ABALATUAREN DATUAK

	Izen-abizenak / Sozietate izena
	IFK / IFZ

	
	

	Kontratuaren objektua edo abalatuak beregain hartutako betebeharra

	

	Kontratazio organoa

	

	Abalaren zenbatekoa (hizkiz eta zenbakiz)

	


Entitate abal emaileak bere erantzukizunez aitortzen du betetzen dituela Herri Administrazioen Kontratuei buruzko Legearen Erregelamendu Orokorraren 56.2 artikuluak aurreikusten dituen baldintzak. Abal hau solidarioki ematen da obligaziodun nagusiarekiko, berariaz uko eginez eskusio eskubideari, eta kontratazio organoak egin lehen errekerimenduaz ordaintzeko konpromisoaz, Herri Administrazioen kontratuei buruzko legedian, hori garatzeko arauetan, eta Gipuzkoako Lurralde Historikoko Finantza eta Aurrekontu Araubideari buruzko martxoaren 4/2007 27 Foru Arauan aurreikusten diren baldintzetan betiere.

Abal hau indarrean egongo da, harik eta kontratazio organoak edo horren izenean jardunez legez horretarako gai denak, deuseztatzeko edo itzultzeko baimena ematen duen arte, Sektore Publikoko Kontratuen Legean eta legedi osagarrian ezarritakoarekin bat.

	Tokia eta data:
	

	Entitatearen helbidea:
	

	Ahaldunen sinadura:
	


IV. ERANSKINA.- ESKAINTZA EKONOMIKORAKO ETA FORMULA BIDEZ EBALUATZEKO ESKAINTZAKO BESTE ELEMENTUETARAKO EREDUA, ERANTZUNKIZUN ADIERAZPENAREKIN
	IDENTIFIKAZIO DATUAK

	1. abizena, 2. abizena, izena

	NAN/IFZ


	 
	Norberaren izenean

	 
	Ordezkatutako enpresaren izenean 

	Ordezkatuaren sozietate izena:
	

	Ordezkatuaren IFK:
	


	KONTRATAZIO ESPEDIENTEAREN DATUAK

	Kontratuaren izena
Eibarko Egogain Egoitza Zentroko hirugarren solairuko ekialdeko hegalean bulegoak prestatzeko obrak.
	Erreferentzia kodea
FA 405/2019


Jakinda zeintzuk diren kontratazio espedienteari dagokionez eskatzen diren baldintzak eta beharkizunak, proposatzen d(it)u honako prezio hau(ek) eta, hala badagokio, formula bidez ebaluagarriak diren gainerako elementuen eskaintzak:

1.- ESKAINTZA EKONOMIKOA

	Irizpidea
	Eskaintza

	Prezioa:

	PREZIOA (hizkietan)
	

	PRECIO (zenbakietan)
	

	BEZ (% )
	

	GUZTIRA
	


2.- FORMULA BIDEZ EBALUATZEKO BESTE ELEMENTU BATZUK

	Irizpidea
	Eskaintza

	Berme iraunaldiaren handitzea
	


ERANTZUKIZUNPEKO ADIERAZPENA

Bere erantzukizunpean, enpresaren titular gisa/berak ordezkatutako enpresaren izenean:

1.- Eskaintza aurkezten duena ordezkatzen du.

2.- Berak ordezkatzen duen enpresak badu ahalmena Administrazio Publikoarekin kontratatzeko, zeren eta, jarduteko gaitasun osoa izanik, ez baitago sartuta SPKLren 71. artikuluan jasotako zirkunstantzietako batean.

3.- Aldi baterako enpresa elkartea da:

	
	BAI eta, eskaintza aurkeztean, adierazpen honekin batera aldi bateko enpresa elkartearen osatzeko konpromisoa atxikitzen da, II. eranskinari jarraikiz.

	
	

	
	EZ


4.- Izan baditu ezaugarrien taulako 13. atalean eskatutako baimen edo gaikuntza profesionalak, kaudimen ekonomikoa, finantzarioa eta profesional eta teknikoa edo, hala badagokio, dena delako sailkapena,

Kaudimen hori akreditatzeko:

	
	BAI, oinarrituko da beste enpresa baten baliabideetan, eta, horretarako, badu idatzizko konpromisoa.

.

	
	

	
	EZ da oinarrituko beste enpresa baten baliabideetan.

	
	


5.- Adierazten du bere eskaintza prestatzerakoan kontuan izan dituela fiskalitate, ingurumenaren babes, enpleguaren babes, genero berdintasun, lan baldintza, laneko arriskuen prebentzioa arloetan indarrean dauden xedapenetatik eratorritako betebeharrak, eta hala badagokio desgaitasunen bat duten pertsona kopuru edo portzentaje jakin bat kontratatzeko betebeharrak.

Era berean, adierazten du baldintza agirietan ezarritako egikaritze baldintza bereziekin ados dagoela eta bat egiten duela.

6.- Konpromisoa hartzen du ezaugarrien taulako 14. atalean adierazten diren profil eta zehaztapenei jarraikiz pertsonak eta material aldetiko bitartekoak kontratua egikaritzeari atxikitzeko.

Sektore Publikoko Kontratuen Legeak 76.1. artikuluan, adierazten dutenari jarraituz eta kontratuari lotutako prestazioa emateaz arduratzen diren langileen izenak eta kualifikazio profesionalak honako hauek dira:

	Izena
	
	Kualifikazio profesionala

	
	
	


7.- Enpresa adjudikazio hartzaile gertatzen bada, lan baldintzen inguruan eskatzen zaion informazio guztia eman beharko du; informazio hori kontratua adjudikatu ondoren kontratuaren objektu den jarduera egiten duten langileei benetan aplikatzen zaizkien baldintzei buruzkoa izango da.

8.- Zehazki, adierazten du espresuki, kontuan hartu dituela eskaintza eratzerakoan, gutxienez, Eraikuntzako eta Obra Publikoko Gipuzkoako Hitzarmen Kolektiboaren lan baldintzak (zehazki, Gipuzkoako Aldizkari Ofizialean argitaratutako hitzarmen horretan dagoen azken testua), aplikagarri izanez gero, kontratuaren objektu den jarduna sektorekoa baino onuragarriagoa den enpresako beste hitzarmen edo itun baten baitan aritzen diren langileak adieraziz, zeina jarraian adierazten baita:

9.- Adjudikaziodun ateraz gero:

	
	BAIMENA EMATEN DU,. espresuki, administrazio publiko kontratatzaileari lagatzeko enpresa ordezkatuak Gipuzkoako Foru Aldundiarekin dituen zerga obligazioak betetzen dituela egiaztatzen duen informazioa

	
	

	
	EZ DU BAIMENIK EMATEN


10.- Atzerriko enpresa da:

	
	BAI, eta jurisdikzio eta auzitegi espainiarrei men egiten die, berari egokitu legokiokeen atzerriko foruari uko eginda.

	
	

	
	EZ


11.-  Berak ordezkatzen duen enpresa: 

	
	BADAGO Merkataritza Kodeko 42.1 artikuluan aurreikusitako egoeraren batean.

	
	EZ DAGO Merkataritza Kodeko 42.1 artikuluan aurreikusitako inolako egoeratan.


Erantzuna baiezkoa bada:

	
	EZ du kontratuaren adjudikazioan parte hartzen, ordea, banakako proposamena aurkezten duen talde bereko beste inolako enpresarekin batera, ezta Merkataritza Kodeko 42.1 artikuluan jasotako kasuren batean dagoen ezeinekin batera ere.

	
	

	
	BAI, kontratuaren adjudikazioan parte hartzen du, talde bereko enpresekin edo banakako proposamenak aurkezturik Merkataritza Kodeko 42.1 artikuluak ezartzen dituen aukera kasuetan sartuta daudenekin; enpresak hauek dira:

	
	

	IFZ/IFK
	Enpresaren izena

	
	

	
	

	
	


(*) Merkataritza Kodeko 42.1 artikulua: “Edozein sozietate taldetako sozietate nagusiak atal honetan aurreikusten den bezala eman behar ditu urteko kontu eta kudeaketa txosten finkatuak.
12.- Konpromisoa hartzen du Gipuzkoako Foru Administrazioaren KONTRATAZIO PUBLIKOARI APLIKATZEKO JOKABIDE KODEA ETA ERAKUNDEAREN ZUZENTASUN ESPARRUA, Foru Gobernuaren Kontseiluak 2017ko irailaren 5eko saioan onartua eta honako helbide elektroniko honetan lizitatzaileen eskura dagoena, goitik behera betetzeko:
http://www.gipuzkoa.eus/documents/20933/923643/Kontratazio_kodea-eu.pdf
Eta, horrenbestez, ez du inolako interes gatazkarik ez beste lizitatzaile batzuekiko edo proiektuan interesatutako beste alderdi batzuekiko antzeko inolako harremanik. Enpresak bere gain hartzen du kontratua egikaritzeko epean zehar egoera hori sortzen bada horren berri emateko botere adjudikatzaileari.

13.- Sekretu tekniko edo komertzialekiko lotura dela eta, konfidentzial jotzen dituela ondoren aipatzen diren eskaintzako dokumentu, informazio eta alderdiak: 

1.- ………………………………………………………………..

2.- ………………………………………………………………..

3.- ………………………………………………………………..

………………………..………………………………………………

Datu horiek konfidentzialak dira arrazoi hauengatik:

1.- ………………………………………………………………..

2.- ………………………………………………………………..

3.- ………………………………………………………………..

………………………..………………………………………………

Tokia eta data:

	Enpresaren izena
	Sinadura


V. ERANSKINA.- ADJUDIKAZIO IRIZPIDEEN EBALUAZIO SISTEMAREN PROPOSAMENA ETA IZAERA SOZIALEKO BALDINTZA BEREZIAK 

Kontratista adjudikazio irizpideen eragina ebaluatzera behartzen da, bere kasuan, bere proposamenean konpromisoa har dezan, eta egikaritzearen baldintza sozial bereziak betetzeko ebaluazioen aplikazioa, eredu honi jarraituz: 

	IDENTIFIKAZIO DATUAK

	1. abizena, 2. abizena, izena

	NAN/IFZ


	 
	Norberaren izenean

	 
	Ordezkatutako enpresaren izenean 

	Ordezkatuaren sozietate izena:
	

	Ordezkatuaren IFK:
	


	KONTRATAZIO ESPEDIENTEAREN DATUAK

	Kontratuaren izena
Eibarko Egogain Egoitza Zentroko hirugarren solairuko ekialdeko hegalean bulegoak prestatzeko obrak.
	Erreferentzia kodea
FA 405/2019


Aipatutako enpresak kontratua egikaritzean ADIERAZTEN DU:

1.- Kontratua egikaritzeko …. emakume jardun dira, langile guztien % …. inguruan, emakumeen batez besteko portzentajea % …… izanik Biztanleria Aktiboaren Inkestaren (INE eta Eustat) arabera, lizitazioak ezarritako datarako. 

2.- Enpresan emakumeen eta gizonen arteko berdintasunari buruz diagnostiko bat egin du, edo eta laguntzaz baliatzen diren pertsonez, zeinetik abiatuta diseinatu eta aplikatu diren berdintasunerako … (kopurua) ekintza, … pertsonari mesede egin diena. 

3.- Berdintasunaren inguruan …. formakuntza ordu diseinatu eta eskaini ditu, non …. pertsonak parte hartu duten. 

4.- Enpresako langile bat izendatu da edo teknikari bat kontratatu da berdintasuneko arduradun gisa. 

5.- Protokolo bat edo neurri zehatz batzuk onetsi dira lanean sexu erasoak eta sexua dela-eta egiten diren erasoak saihesteko eta horiei aurre egiteko, zeintzuen diseinuan …. pertsonek parte hartu duten eta …. pertsonaren kalterako edo onurako diren. 

6.- Protokolo zehatz bat onetsi da enpresan hizkera ez-sexista erabiltzeko. Hori diseinatzeko … pertsonek hartu dute parte eta …… pertsonari jakinarazi zaie. 

7.- Kontziliazio neurriak diseinatu eta aplikatu dira. Neurri horien onuradunak …. pertsona izan dira, horietatik …. emakumeak. Hauek izan dira neurriak (adierazi dagokiona: emakumeen eta gizonen ardura partekatua sustatzeko neurriak; bereziki, bitarteko propio, pribatu edo sozio-komunitarioak izatea adingabeei eta mendekoei arreta emateko: zerbitzu txekeak, jangelak, haurtzaindegiak, eguneko zentroak edo ludotekak, hobekuntzak lan jardunaldian, eszedentziak, lizentziak edo baimenak, ordutegi malgua, telelana, edo zerbitzuak moldatzea edo birzuzentzea) 

8.- Enpresa hitzarmen bat aplikatu da, gizonen eta emakumeen arteko berdintasuna lortzera bideratutako neurriak jasotzen dituena, non, horietatik …. (adierazi kopurua) neurri hartu diren, eta horiek aplikatzea ….. pertsonaren onurarako izan den. 

9.- Emakume eta gizonen berdintasunaren arloko ziurtagiria edo egiaztagiria dago, eta kontratuaren egikaritzeari aplikatzen zaizkion akzioak on egin die …. pertsonari. 

10.- 50 langile baino gehiago dituzten enpresetan, errespetatu eta bete egin da % 33 edo gehiagoko desgaitasuna duten pertsonak kontratatzeko kuota % 2 izatea, era horretan, enpresaren langile kopurua …. pertsona izanda, bertan % 33 edo gehiagoko desgaitasuna duten pertsonak …. dira. 

11.- Langile guztientzat errespetatu da, …. pertsonaz osatutakoa indarrean dagoen hitzarmen kolektiboa sektoriala eta lurraldekoa zehatz-mehatz bete dadin. 

12.- Kontratua egikaritzean hizkuntza ez sexista erabili da, saihestu du emakumeen irudi diskriminatzaile edo estereotipo sexista oro, eta irudi jakin bat sustatu du, balio hauek izanik: berdintasuna, presentzia orekatu bat, aniztasuna, ardura partekatua, eta rol eta genero identitate plurala. Egindako materialak guztira (iragarkiak, kartelak, liburuxkak, irudiak, dokumentuak eta abar) irizpide horiekin kalkulatua, ..... (adierazi kopurua) da, eta kalkulatzen den irismena ...... (adierazi kopurua) pertsonenganakoa izango dela.

� Hainbat enpresak adjudikaziodun izanez gero formalki aldi baterako enpresa elkarte gisa eratzeko konpromisoa aurkezten badute, jakinarazpen eta komunikazioetarako helbide bakar bat aurkeztu beharko dute.


� Konfidentzialtasun adierazpenak ezingo ditu hartu ez enpresak aurkeztutako dokumentazio guztia ez eskaintza teknikoko egiaztapen dokumentazio guztia. Kasu horretan, edo adierazpen horri neurri desegokia ematen bazaio, kontratazio organoak zehaztuko du zer datu edota dokumentu jo behar diren konfidentzial. Enpresak ez badu berariaz konfidentzial jotzen daturik edota dokumenturik, ulertuko da aurkeztu dituen datu edota dokumentuetan ez dagoela konfidentziala den batere. Era berean, eskaintzak aurkeztu ondoren ez da onartuko aurkezpenaren unean konfidentzial jo ez den daturik konfidentzial jotzea.

